
Bevezető 


Az első magyar bölcsőde 1852. április 21-i megnyitásától napjainkig a bölcsődei nevelés- 
gondozás nagy változáson ment keresztül. Az első bölcsődék feladata a , józan és 
becsületes szülők csecsemőit — míg azok munkáikat végzik — ápolni, tartani és így családi 
jobblétüket előmozdítani." (Novák 1876) ,A gyermekek ezen bölcsődékben úgy 
ápoltatnak, oly gonddal, oly gyöngédséggel, mintha a legféltékenyebb anya vigyázata 
alatt lennének,, írja egy 150 éves jelentés. A kezdetekben a bölcsődék funkciója inkább a 
gondozásra, az ellátásra korlátozódott, s csak 1954-től jelent meg a nevelő tevékenység, 
s az is jórészt az egészségnevelésre szorítkozott. A nevelés döntően két irányba hatott: a 
gyermekre és a szülőkre. A bölcsődei nevelés az 1970-es évektől napjainkig 
folyamatosan fejlődött, megszűnt az egyenruha, megjelent a nemek szerinti öltözködés, 
kialakult a saját gondozónői rendszer, a folyamatos napirend és a fokozatos beszoktatás. 
1997-től a szociális ágazatba került a bölcsődei ellátás, s ezáltal egyre nagyobb mértékben 
előtérbe került a nevelés, az egyéni fejlesztés, a sokoldalú személyiségfejlesztés. A 
bölcsődei nevelés iránti társadalmi igény megvalósításának legfontosabb eredménye a 
pedagógusképzésen belül a kisgyermeknevelő alapszak megalapítása és a 2010-es 
indítása. Ezzel a lépéssel egyértelművé vált, hogy a bölcsőde ma már nem egy megőrző- 
gondozó hely a 0-3 éves korosztály számára, hanem a gyermekek intézményesített 
nevelésének helyszíne, ahol felkészült pedagógusok foglalkoznak a gyermekek 
személyiségének formálásával, a négy alapvető nevelési területen. Ezek a nevelési 
területek az anyanyelvi-, az ének-zenei-, a vizuális- és a testnevelés. A felgyorsult 
folyamatokból adódó feladatokat a képző intézmények sikeresen megoldották, s a 
tapasztalatok alapján folyamatosan megújulva ma is megoldják, de még jellemző rájuk 
az útkeresés. A bölcsődei neveléssel foglalkozó szakirodalom még csekély, s nem tudja 
a megfelelő mértékben támogatni a szakma útkeresését. Kiadványunk ebben az 
útkeresésben kíván segítséget nyújtani az olvasó számára. 

Bevezetés 


Dolgok, jelek, jelzések óceánja vesz körül bennünket. Felnőttként, ha akarjuk, faggatjuk 
értelmüket, de megtehetjük, hogy pusztán a megszokások, reflexek szerint használjuk 
ezeket. A gyermek számára viszont az első szavak tanulásával kezdődik a világ 
megismerése, az anyanyelv elsajátításával magáévá teszi nyelvközössége észjárását, 
próbálkozik szavakba fordítani gondolat- és érzésvilágát. Ez a tevékenység összes testi- 
lelki képességét működteti, hiszen életkorilag az ismeretszerzésben elsődleges szerepe 
van a mozgásosságnak, az érzékeknek, az érzelmeknek. Emiatt is hívják ezt az időszakot 
az életre szóló erős összbenyomások korának. Minden, amit a gyermek tesz, vagy ami 
vele történik, olyan helyzet, amely verbális és nem-verbális közlések hálójába illeszkedik. 

A fejezetben áttekintjük, hogy napjainkban miért nőtt meg a felnőtti mintaadás 
felelőssége. Miért elengedhetetlen az anyanyelvtanulásban, hogy a kisgyermeknevelő 
állandó — beszédkapcsolatban legyen a gyerekekkel, figyelje az egyéni 
megnyilvánulásokat, alkalmazza minden tevékenységi formában az ún. anyai beszéd 
jellegzetességeit (ismétlés, kiemelés, gyakorlás, kivárás, az utalások értése), ismerje 
összességében az anyanyelvi nevelés alapelveit. 

Korszakalkotó volt a 20. századi modern nyelvészet megteremtőjének, Saussure-nek 
az az elképzelése, hogy a beszéd és a nyelv ugyanannak a dolognak két oldala. A beszéd 
mint produkció, mint közlemény egyéni, individuális, a beszélőre jellemző, míg a nyelv 
kollektív, közösségi jellegű. Részletesen szólunk ennek megfelelően a beszédfolyamat 
szervezéséről, a beszédészlelés és a beszédmegértés jellemzőiről. A gyermek születése a 
nyelv születésének izgató kérdését veti föl. Bizonyos vonatkozásban mondhatjuk azt is, 
hogy a nyelv a sírással kezdődik, mindannyian ezzel lépjük át a nyelvbeliség (a beszéd) 
küszöbét, ezzel érkezünk az emberi kommunikáció változatos világába. Végigjárjuk tehát 
a fejezetben a gyermeknyelv sajátosságait a hangtani jellemzőktől a kisgyermek mondat- 
és szövegalkotásáig. Sorra vesszük az anyanyelvi fejlesztés módszereit, és példatárat 
nyújtunk anyanyelvi fejlesztő játékokból. 

A fejezet másik nagy egysége az irodalmi nevelés szerepéről szól a kisgyermek 
életében. Kultúránkban a könyvnek napjainkban is meghatározó a szerepe. Az 
intézményes gondozás, nevelés feladata, hogy inger gazdag környezettel megalapozza a 
literációs kultúrával szembeni pozitív attitűd kialakulását. Már kisgyermekkortól vannak 
olyan szövegtípusok, amelyekkel rendszeresen találkozunk, amelyekhez érzelmileg 
kötődünk. Ilyenek a versek, a mondókák, valamint a narratív szövegek, a mesék, amelyek 
az anyanyelvi nevelés semmi mással nem pótolható lehetőségei. Különös 
beszédhelyzetek, amelyek erős, tartós, önkéntelen figyelmet váltanak ki. Az irodalom 
legfontosabb feladata az önismeret fejlesztése és a művészi nyelvhasználat révén 
beavatódás a körülöttünk lévő világba. A nevelő felelőssége, hogy a kisgyermekkel 
megéreztesse, hogy a felnőttől hallott történetek, mesék, versek róla és neki szólnak, 
segítenek eligazodni a lelkében kaotikusan kavargó érzelmekben, indulatokban. 

I. Egy új kor nyelvi kihívásai 


Az első életévekben szerzett élmények és tapasztalatok meghatározó szerepe ma már a 
közgondolkodásban is elfogadott, nemcsak a szakmai közéletben. A bölcsődei 
gondozásban a gyermek és felnőtt folyamatos kapcsolatban levése, interakciója segíti a 
szokások alakítását, az ismeretnyújtást, a sokoldalú nevelést. Ebben fő elvek: az 
állandóság, a rendszeresség, a fokozatosság, az egyéni bánásmód, az egészséges nevelési 
hatások, a konstruktivitás. 


I.1 Az anyanyelvi nevelés mindenkori célja 


Az anyanyelvi nevelés mindenkori célja az érthető, kifejező és hatásos beszéd 
készségének kialakítása. A kisgyermeknevelés specifikuma, hogy meghatározó az 
érzékszervi tapasztalás és az érzelmileg telített élőbeszéd jelenléte. 

Ebben a szenzitív és orális időszakban a nevelő részéről követelmény az érzékletes, 
tiszta, könnyen követhető, hangzásra kellemes beszéd. Másik fontos összetevő, a 
gyermekek beszédkedvének felkeltése, ébrentartása, a nyelvi fejlődés játékos keretek 
közötti segítése az összes tevékenységi formában. Napjainkban ezt a feladatot nehezebb 
ellátni, mert az elektronikus média és a televíziózási szokások alapvetően átrendezték a 
családok, a közösségek életét, a médiahatás nehezen nyomon követhető. A mai családok 
egyre több információval, ingerrel élnek együtt, ami többnyire vizuális és/vagy auditív 
hatásokat jelent, mindennek számos következményével. Kevesebb a beszélgetés, a 
gondolataink átgondolt megfogalmazására és kimondására szánt idő. Az információk, 
ingerek feldolgozására nyújtott felnőtti, családi minta egyik hatása lehet, hogy a 
kisgyermek nehezen szólal meg, nem szívesen és keveset beszél. A beszédfolyamat 
önmagában is bonyolult, sok részműködésből áll, és így több helyen és több formában 
számos zavar adódhat. 

Fentebbi okok miatt a felnőtti mintaadás felelőssége megnőtt. Köztudomású, hogy a 
nyelv keletkezésével kapcsolatban már az ókortól kezdve nagyszámú elképzelés látott 
napvilágot, illetve ugyanebben az időben az antik görögöknél az úgynevezett 
phonaszkoszok munkája volt a gyermek beszédtanítása. Ezek a szakemberek összetett 
tudással rendelkeztek, hiszen egy személyben voltak beszéd-, ének-, tornatanárok is. 
Meglátásom szerint a gyermek fejlesztése érdekében napjainkban a 
kisgyermeknevelőknek is ilyenfajta kompetenciákkal kell rendelkezniük. Ahhoz, hogy 
ezt a szerepet be tudják tölteni, nélkülözhetetlen a vonatkozó anyanyelvi képzési 
formákban való részvételük és a követelmények teljesítése. 


I.2 A kommunikáció technológiái 


Társadalmi létünk szervezésében és értelmezésében alapintézmény a nyelv. Az emberi 
történelem során megfigyelhető a különböző technológiák feltalálása és alkalmazása, 
abból a célból, hogy a verbális és képi üzenet rögzíthető és továbbadható legyen. 
Marshall McLuhan, kanadai kommunikációkutató dolgozta ki azt az elméletet, 
amiben sorra veszi a szóbeliség, az írásbeliség, a nyomtatás és az elektronikus médiumok 
korát. , Az írás feltalálása előtt akusztikus térben éltünk, amelyben egyes, fejlődésben 
elmaradt népek ma is élnek. (...) Az írás előtti világban a szavak nem jelek. Közvetlenül 
felidézik a dolgokat abban, amit a pszichológusok akusztikus térnek neveznek. A 
megnevezett dolog egyszerűen jelen van. Az akusztikus tér dinamikus vagy harmonikus. 

Addig létezik, amíg a zene vagy a hang hallható benne. És a hallgató eggyé válik vele, 
mint a zenével. Az akusztikus tér az őskori ember térbeli világa. Ő még a látási 
tapasztalatát is alárendeli a hallási és mágikus tartománynak, amelyben sem középpont, 
sem határ, sem szempont nem létezik" (McLuhan, 1969a: 13—14). McLuhan úgy véli, 
hogy , a médium maga az üzenet, " mert a kommunikációs csatorna (szóbeliség, írás vagy 
elektronika) meghatározza annak a módját, ahogyan észleljük a világot. Minden korban 
a domináns médium uralkodik az embereken. 

Amennyiben a szerző gondolatmenetét a napjainkban zajló változásokra alkalmazzuk, 
megállapíthatjuk, hogy ma egy ötödik kommunikációs korszakban élünk, amelyet a 
másodlagos szóbeliség korának nevezhetünk. A magánéletet , egy olyan mozaik-világ 
váltja fel, amelyben a teret és az időt legyőzi a televízió, a repülőgép és a számítógépek. 
Ez a világ az azonnaliság, a "mindent-egyszerre" világa, amelyben minden rezonál 
egymásra, mint egy elektromos mezőben" (McLuhan, 1969b: 70). Ez az újdonság arra 
késztet bennünket, hogy újrafogalmazzuk az alapkérdéseket és válaszokat adjunk rá. A 
világot átfogó internet-alapú kommunikációs hálózat éppen olyan osztott rendszerű, mint 
az agykéreg sejtjeinek hálózata. A kapcsolatok lehetnek erősek vagy gyengék, s az egész 
rendszer rendkívül flexibilis. Megváltozik az emlékezet szerepe is, hiszen már nem 
adatokat tanulunk, hanem a fellelhetőségi helyeket, vagyis tanuljuk a keresést. Ha azt 
tekintjük, hogy korábban az istenek kiváltsága volt a mindenütt jelenlevőség, akkor az 
internet révén istenek lehetünk, hiszen — amennyiben van hozzáférés —, a világ bármely 
pontján, a nap 24 órájában kommunikálhatunk, elérhetőek vagyunk. A kibertérben 
mindig ott van a központ, ahol , én vagyok," viszont ez nem földrajzi, hanem pszichikai 
értelemben igaz. A világhálóra belépve saját szükségleteimnek, kíváncsiságomnak 
megfelelően működhetek, információkat küldhetek és kaphatok, identitást konstruálhatok 
és választhatok. Ez a határtalanság kihívást jelent a tudás számára (Csepeli-Prazsák, 
2010). 


II. A nyelvi működés sajátosságai 


Kultúrtörténetileg valamint az egyedfejlődés szintjén is az első korszak az analóg testi 
jelek segítségével történő kommunikáció. A metakommunikatív képesség ember 
mivoltunk elválaszthatatlan része. Ekman kimutatta, hogy hat olyan érzelem van, melyek 
kultúrától függetlenül minden ember számára azonos jelentésűek, ezek: a szomorúság, a 
düh, az undor, a félelem, az öröm, illetve a meglepődés, melyek közül az utóbbi egy 
jellegzetesen konkrét, váratlan helyzetre adott reakció (Ekman, 2006). 

Az ember kreatív lény, aminek fő záloga a legnagyobb emberi találmány, a nyelv. A 
gyermek bármilyen nyelvet képes megtanulni, amennyiben fiziológiailag ép (ép 
beszédszervek, ép hallás, ép látás, ép idegrendszer) és szociális deprivációktól mentes, 
vagyis beszélő, ingerekben gazdag emberi környezet veszi körül. A nyelv generatív 
rendszere (véges számú elemből elvileg végtelen számú mondat létrehozása) révén a 
beszélő kiszabadul az itt és most közegéből, megnyilatkozásai nyomán a beszélő 
közösségben különböző világok nyílnak meg. A nyelv a fizikai környezetet szellemi 
világgá tágítja, amelyben áthagyományozódik a probléma felismerése és az erre adott jól 
bevált megoldási minta, cselekvési séma. 

A kisgyermeknevelőnek minél változatosabb tevékenységekkel támogatnia kell a 
gyermeket az ingerek mozgás, játék, képzeleti munka útján történő feldolgozásában. Az 
élményközpontú kompetencia alapú programban az anyanyelvi játékok, a dramatikus 
játékok, a bábjáték, a külső világ tevékeny megismerése, a vizuális és zenei nevelés, az 
irodalmi nevelés együttesen adják a megújuló anyanyelvi nevelés tartalmát. A nyelvi 

működés egyik sajátossága a fentebb már említett kreativitás jelentősége, amelyet a 
gyermekek nagyon könnyedén, játékosan élnek meg. A gyermeki közlésvágy kibontása, 
fenntartása, a szókincs gyarapítása érdekében különösen fontosak az élményközeli 
beszélgetések, a mondókák, a mesék. Olyan beszélő környezetre van szükség, ahol a 
kérdések és az arra adott válaszok a beszélgetés természetes formái, módjai. 


Az anyanyelvi nevelés alapelvei: 
e Játékosság 
" Élményközpontúság 
e Beszédkésztetés 
e Komplexitás 
e Folyamatosság 
e Szemléletesség 
e Egyszerűtől való elindulás 
e Gyakorlatiasság 


A nyelvi emberi jog a nyelvi jogok és az emberi jogok kombinációjaként született meg. 
A Regionális és Kisebbségi Jogok Európai Chartája 1992-ben fogalmazódott meg és 
1998-tól van érvényben. Az aláíró országok megválaszthatják, hogy mely nyelvekre 
tekintik érvényesnek. 
A Charta célkitűzései között szerepel: 

e a nyelvirtás megakadályozása, 

e az integráció elősegítése, 

e az erőszakos asszimilációval szembeni fellépés, 

e az etnikum identitástudatának megerősítése, 

e a világ nyelvi sokszínűségének megőrzése (Labáth, 2009). 


A világon jelenlegi tudásunk szerint kb. 6—7 ezer nyelv létezik. A pontos számadat 
ellen szól például a nyelvjárási elhatárolódás, illetve ismeretlen a jelnyelvek száma. A 
nyelvek bizonyos vonásaikban megegyeznek, ezek összessége adja az emberi nyelv 
fogalmát. Mibenléte több tudományágnak középponti kérdése. 

A nyelvtudomány megközelítésében a nyelv elemeknek és szerkesztési szabályoknak 
egymással rendszerszerűen összefüggő egysége, amelynek elsőrendű szerepe van a tudás 
áthagyományozásában. Ha kijelentjük, hogy a nyelv gondolatokat kifejező jelek 
rendszere, akkor tisztázni kell a jel fogalmát, amivel a szemiotika foglalkozik. Augustinus 
(Szent Ágoston, i.sz. 354-438) szerint jel mindaz, ami önmagán kívül mást is jelent. 
Minden jel egy viszonyt tartalmaz, mégpedig a jelölő (egy érzékelhető dolog: például 
magas testhőmérséklet, láz) és a jelölt (egy mélyebb tartalom: példánkban betegség) 
viszonyát. Mindenütt jelek vesznek bennünket körül, melyeket Augustinus két csoportba 
osztott. A természetes jel (más néven tünet vagy szimptóma) a közlés szándéka nélkül 
keletkezik (láz-betegség), míg a mesterséges jeleknél fontos az eredendő közlési szándék, 
és kis kivételtől eltekintve idetartoznak a nyelvi jelek is. A nyelvi jelek a szavak 
(lexémák) és a szóelemek (morfémák). Ezeket szerkesztjük össze a grammatikai 
szabályoknak megfelelően mondatokká. A nyelvi jelek hierarchikus struktúrát alkotnak, 
melyek a következők: 

1. a fonémák (a hangok) szintje 

2. a morfémák és a lexémák szintje 

3. a szintagmák és a mondatok szintje 

4. a szöveg szintje 

A nyelvi rendszer kapcsán a nyelvészet megkülönbözeti a belső vagy grammatikai 
funkciót, illetve a külső vagy úgynevezett kommunikációs funkciót. (A. Jászó, 1997: 10- 
16). 

A pszichológián belül a tanuláselmélet hangsúlyozza a nyelv kapcsán a viselkedést 
jelekkel kifejező szokások rendszerét, az információelmélet szerint pedig a nyelv 
információátadó közeg. Fentebbi meghatározásokat, hangsúlyokat figyelembe véve 
fogalmazta meg álláspontját a nyelvet illetően az 1950-es években kialakuló új 
tudományág, a pszicholingvisztika. Szempontja szerint a nyelv az emberi viselkedés 
sajátos formája, amelyben a szokásokon alapuló, egymással összefüggő jelrendszer 
használata történik. A pszichilingvisztika hangsúlyozza, hogy az ember az egyedüli, aki 
ennek a tudásnak és a használati képességnek a birtokában van. E tudomány fő célja, 
hogy leírja azokat a belső folyamatokat, amelyek az emberben végbemennek, miközben 
mondatokat használ, hiszen a mondatok használata révén sajátítjuk el alapvetően 
anyanyelvünket (Gósy, 1999: 8—11). 


III. A beszéd jelentései 
III.1 A Parole-jelenség 


Ferdinand de Saussure svájci nyelvész, a 20. századi modern nyelvészet megteremtője 
szerint a beszéd és a nyelv ugyanannak a dolognak, a nyelvezetnek két oldala. A saussure- 
i terminológiában a beszéd (franciában parole) a működésben lévő nyelv (franciában 
langue). A beszéd mint produkció, mint közlemény egyéni, individuális, a beszélőre 
jellemző, míg a nyelv kollektív, közösségi jellegű. A szerző a zenéből veszi elgondolása 
szemléltetését: egy zenemű előadása a beszéd (parole), a kottában rögzített zenemű a 
nyelv (langue). 

A nyelv működéséhez, amit nevezhetünk kommunikációnak, legalább két emberre 
van szükség, a feladóra és a vevőre-címzettre. Roman Jakobson orosz származású 
amerikai nyelvész dolgozta ki Arisztotelész, illetve Bühler osztrák nyelvész elképzelését 
kiegészítve az úgynevezett hattényezős kommunikációs modellt. Ennek összetevőt: 
feladó (beszélő), címzett (hallgató), kontextus (valóság, az, amiről szó van), csatorna 
(élőszóban a levegőrezgés), üzenet (a létrejött produkció), kód (jelrendszer, nyelv). (1. 
ábra) 


; Üzenet, s 
Adó] 5 : kód J satorna Vevő 


1. ábra: A Jabobson-féle nyelvi kommunikációs modell (Forgos 2015) 


A modell kiemeli a hatékony kommunikáció meghatározóit, ugyanakkor a 
visszacsatolásra nem helyez hangsúlyt. Vitathatatlan érdeme viszont, hogy megnevezi a 
nyelvi kommunikáció  alapfunkcióit:  emotív-érzelmi,  konatív-felhívó,  fatikus- 


-9- 


Molnár Csilla 


kapcsolatfenntartó,  metanyelvi-értelmező,  poétikai-művészi és  referenciális-közlő, 
tájékoztató funkció. Kisgyermekkorban az emocionális, expresszív és a kapcsolatteremtő 
funkció dominál a gyerekek monológjaiban, egymás közötti és a gyerek-felnőtt 
párbeszédeiben. A poétikai funkció pedig kiemelten van jelen a mondóka-, vers-, 
mesemondás alkalmain, illetve a bábszínházi előadásban, ahol a kisgyermek megérzi a 
művészi nyelvhasználat áttételes, mögöttes jelentéseit. 

A kommunikációban a nyelvi interakciós elmélet hangsúlyozza az együttműködési 
alapelvet (Lewis 1969, Grice 1968), vagyis azt, hogy mindkét fél (adó-vevő) hajlandó 
erőfeszítéseket tenni a verbális interakció sikere érdekében. Ebben az esetben a 
kommunikáció közös és köztes cselekvés, melyben a szándékoltság a megértetés és a 
megértés közös tartománya felé tart. Egyszerre működik a tranzakció funkciója (valamit 
közlés) és az interakció funkciója (valakivel verbális viszonyba kerülni). 

A beszéd, a nyelvhasználat őszinte, hiteles nevelési környezetet feltételez. Minél 
inkább én-tudatára ébred a kisgyerek és tudatossá válik a cselekvéseiben, annál inkább 
birtokába jut ennek az eszköznek. Életkori sajátosságait figyelembe véve a környezetében 
az ingert, a serkentő tényezőt és az erre reagáló, válaszoló hatást minden olyan 
tevékenység kiválthatja, amely játékos elemeket tartalmaz. Leginkább a szabadjáték az a 
forma, amely ennek leginkább megfelelő. A kisgyermekkori nyelvi kommunikáció során 
is arra kell törekedni, hogy minél több legyen az interaktivitás. Ez azt jelenti, hogy egy 
adott helyzetben a gyerek adó, és egy másik helyzetben vevő legyen. Az üzenet 
megértéséhez szükség van egy olyan kódra, amelyet mind a két fél ismer. Természetesen 
e mellett a nonverbális kommunikáció elemei is szerepet játszanak (például az arcjáték, 
a tekintet, a kézmozdulat, a testtartás). 


III.2. A beszédfolyamat szervezése 


A beszéd minden vonatkozásában az agyműködés produktuma. Az agy a szervezetnek 
azon része, amely a kommunikáció célját szolgálja, képes az információk felfogására, 
tárolására és ezen információk megválaszolására. 

A nyelv és a beszéd folyamatait a bal és a jobb agyfélteke koordinálja. Mind a mai 
napig vitatott azonban az, hogy a két agyfélteke pontosan milyen szerepet vállal a 
beszédfeldolgozásban, mert sajátos funkciómegoszlásban működnek együtt. A féltekék 
közötti összeköttetést a fehérállományból építkező kérgestest, az úgynevezett corpus 
callosum biztosítja. Az agyra vonatkozó orvosi, pszichiátriai kutatások (Paul Broca, Carl 
Wernicke) szerint a beszédprodukció és a beszédmegértés központja a bal agyféltekében 
helyezkedik el. Az agyi aszimmetria lényege éppen az, hogy a gyakran , néma" vagy 
,hem beszélő" féltekének nevezett jobb agyfélteke is részt vesz a beszédfolyamat 
szervezésében. Ha hallunk egy szót, annak akusztikai hullámformája a fülön keresztül a 
hallóközpontba jut. Innen az úgynevezett Wernicke-területre kerül, ahol a hangsor, ennek 
jelentése (szemantikai tartalma) feldolgozódik. Ha ezt a szót hangosan megismételjük, 
akkor egy másik központ, a Broca-központ aktiválódik, és egy program révén létrejön az 
artikuláció, a kimondás. Attól függően, hogy milyen lelkiállapotban mondjuk (például 
öröm, düh), már a jobb agyfélteke is működik. A bal agyféltekében a fentebbieken kívül 
még számos más, a nyelvvel kapcsolatos körülírt terület is található. Ilyenek a 
fogalomalkotás, a fogalmazás, az irányfelismerés vagy a látás, a színérzékelés központja 
(Gósy, 1999: 17—23). A kisgyermeknevelésben cél a két félteke összehangolt munkájának 
elősegítése olyan módon, hogy a beszédkészséget fejlesztjük (bal agyfélteke) a beszéd 
zenei elemeinek (hangsúly, hanglejtés, hanfekvés, hangszín, tempó) érvényesítésével 
(jobb agyfélteke), a mesemondással a szorongás oldódik és ösztönöz a belső 

képteremtésre (jobb agyfélteke), a gyermek befogadóból, beszédértőből (ba! agyfélteke) 
előadóvá válik, az érzéseit ezáltal is feldolgozza, és kifejezésre juttatja (jobb agyfélteke) 
(Labáth, 2009). 


III.3. A beszédészlelés és a beszédmegértés jellemzői 


A beszédmegértés folyamata két nagy szakaszból áll. Az első a beszédhangok, a 
hangkapcsolatok felismerését jelenti. A másik nagy szakasz a nyelvi jelek, vagyis a 
szavak, a mondatok, illetve a szöveg megértése. Ez utóbbi már a jelentés felismerését is 
tartalmazza, ezért nem észlelésnek, hanem megértésnek nevezzük. A beszédmegértés 
komplex folyamat, működésének jelentős részéről még kevés pontos ismeret van. A 
folyamatot különböző modellekben próbálják meg ábrázolni, melyek közül egyik a 
hierachikus építkezésű, interaktív beszédmegértési modell (2. ábra): 


4, Kréee 8 
Pp Asszociációk (értelmezés) 
Ve Beszédmegértés 
szemantikai elemzések-szintaktikai elemzések 
Beszédészlelés 
fonológiai szint 
NÉ fonetikai szint 
akusztikai szint 
NP NN Hallás 


2. ábra: A beszédmegértés hierarchikus felépítésű modellje (Gósy, 1999: 90) 


Az anyanyelv-elsajátítás során előfordulhat, hogy a beszédprodukció és a beszédmegértés 
nem azonos módon fejlődik. 
- . A beszédprodukciós zavarok rendszerint könnyen felismerhetők: a gyermek nem 
időben kezd el beszélni vagy hibásan beszél 
- . A beszédészlelés és a beszédmegértés esetleges zavarai azonban rejtve 
maradhatnak. Az ép értelmű gyermek ugyanis számos kompenzációs stratégiát 
alkalmaz a beszédfeldolgozási nehézségeinek ellensúlyozására (Gósy, 1996a; 
19965). A GMP diagnosztika segítségével megítélhető a 3-12 év közötti gyermek 
beszédpercepciós és beszédmegértési szintje. A húsz részfolyamatot vizsgáló 
tesztrendszert Gósy Mária fonetikus, pszicholingvista fejlesztette ki az 1980-as 
években. A GMP egyik altesztje a nem beszélő avagy nem kooperáló gyermekek 
vizsgálatára szolgál, így a  diszfáziás vagy  autisztikus gyermekek 

beszédfeldolgozási teljesítnényének a megbecslése is lehetővé válik (Gósy, 
1996b). 


IV. A gyermeknyely 


A nyelv elsajátítása sokoldalúan motivált folyamat, a gyermek általános fejlődésének 
része. A gyermek az anyanyelvet nem önmagában, hanem az úgynevezett kommunikatív 
viselkedés keretében tanulja meg. Vagyis a nyelvi jelekkel és nyelvtani szabályokkal egy 
időben elsajátítja, hogy mit, kinek, milyen testbeszéddel kísérve, illetve milyen zenei, 
mondat- és szövegfonetikai eszközt kísérve szoktak mondani. 

A magyarországi nyelvészeti szakirodalomban a gyermeki beszédben fellelhető 
sajátosságokról és ezek rendszerezéséről a 19. századtól jelennek meg az első munkák, 
melyek közül megemlíthetjük Ponori Thewrewk Emil, Balassa József, Sarbó Artur, 
Kenyeres Elemér nevét. Az 1960-as évektől a gyermeknyelvi kutatásoknak újabb 
fellendülése tapasztalható, ilyen művek szerzői például S. Kádár júlia, S. Meggyes Klára, 
Lengyel Zsolt, Réger Zita, Gósy Mária. 


A nyelv elsajátításával kapcsolatban több fontos kérdés vetődik fel: 
- . Hogyan jut a gyermek a nyelvi rendszer birtokába? 
- . Csupán utánzással tanulja meg környezetétől, vagy aktív módon újrateremti a 
nyelvet? 
- . Mekkora a környezet szerepe, s mekkora a genetikai örökség ebben a 
folyamatban? (A. Jászó, 1997: 560) 


IV.1 Nyelvelsajátítási elméletek 


A gyermeki létnek, mint önálló állapotnak a vizsgálatán belül bukkan elő az újkori 
ismeretelmélet legnagyobb dilemmája is, a szerzett vagy örökölt ismeretek kérdése. A 
témával foglalkozó nemzetközi szakirodalomban két irányzat különíthető el aszerint, 
hogy az emberi tudatban születésünkkor már rendelkezünk valamilyen velünk született 
tudással (innáta-hipotézis), vagy az elme olyan üres laphoz hasonlítható, amelyet 
kizárólag az egyéni életben szerzett tapasztalat tölt meg tudással. 

A két elképzelés különbsége és vitája az ókori görög gondolkodásra vezethető vissza. 
Platón dolgozta ki azt az elképzelést idealizmus néven, hogy születésünket megelőzően 
lelkünk az eszmék (ideák) anyagtalan, időtlen világában létezik. Világrajövetelünk 
pillanatában tehát már rendelkezünk ezek felismerésének képességével, így az életünk 
során szerzett tapasztalatok mintegy emlékeztetnek bennünket arra, hogy ezek lényegét 
már ismerjük. A változó dolgokban felfedezzük azok változatlan, örök lényegét. A 
matematikai, geometriai felismerések és a nyelvi tanulás képessége is ennek a 
bizonyítékai. A kora újkorban René Descartes újítja fel ezt az elképzelést a racionalizmus 
irányzatában. Eszerint a külvilág dolgairól csupán annyi állítható, hogy kiterjedéssel 
rendelkeznek és mennyiségileg mérhetőek. Az értelmet, a rendet, a szerkezetet az elménk 
konstruálja magából, és rendezi el a világ dolgait. 

Az empirikus tudományok számára a szerzett ismeretek azok, amelyeket 
értelemszerűen vizsgálni tudnak, hiszen ezeknek tapasztalható, követhető az elsajátítási 
folyamata. Francis Bacon és John Locke alapozta meg a 17. században az empirizmus 
irányzatát, amely az emberi elmével kapcsolatban azt vallja, hogy elménk születéskor 
, tabula rasa," azaz üres lap, vagyis a tudás tapasztalat és tanulás eredménye. A 20. 

században mindkét felfogás továbbélését megtaláljuk. A velünk született tudás híve 
például Noam Chomsky amerikai nyelvész, aki szerint tudatunk eleve rendelkezik olyan 
mélystruktúrák ismeretével, amelyek segítségével képes generálni a nyelvtanulás során 
nyelvi szerkezeteket. Ilyen képességgel mindannyian rendelkezünk, ezért hívja ezt 
univerzális grammatikának. 

A tanuláselmélet sokáig azt vallotta, hogy az anyanyelv tanulása leírható a tanulás 
általános elveivel. Újabban viszont a nyelvelsajátítást minőségileg új folyamatnak 
tekintik, amelynek alapkategóriája a mondat. A nyelvtanulás során a gyermek 
szabályokat sajátít el, amelynek módja az adatokból kiinduló szabályalkotás. A 
szakirodalomban ezzel szemben sokat hangoztatott nézet az is, amely az analógiás 
(túláltalánosítás) "jelenségeket hangsúlyozza.  MacWinney (1995) többlépcsős 
modelljében az analógia és a szabályalkotás hierarchikusan jelenik meg a gyermek 
fejlődése során (Gósy, 1999: 153). 

A kommunikációelmélet felől vizsgálva az egyedfejlődés kora gyermekkori 
szakaszában az előzetes, prenyelvi kommunikációs struktúrát az a viszonyrendszer 
képezi, amelynek az alapja a közös figyelem. A közös figyelmi jelenet, mint struktúra 
másik alkotó vonása az, hogy a gyermek képes átvenni a felnőtt nézőpontját, illetve képes 
önmagát kívülről szemlélni. Ez a nézet George Herbert Mead később szimbolikus 
interakcionizmus név alatt ismertté vált felfogásából származik. Ebben az 
összefüggésben a beszédtevékenység nem egyszerű járuléka a legalább két személy 
között létrejött kontaktusnak, hanem a nézőpontváltás és önmagunk külső szemlélete 
révén magának az énképnek a kialakulásában játszik alkotó szerepet. Mead szerint az "én" 
a nyelv egy funkciója, amely nem létezne a beszéd nélkül. A beszédtevékenység során az 
énkép folyamatosan változik, kombinálódik mások ránk vonatkozó reakciójának 
tükrében (Mead, 1973). 

Az elméletalkotás sokasága jelzi, hogy a nyelv elsajátítása az idők kezdetétől izgatta 
az embereket. A fentebb ismertetett elképzelések azt mutatják, hogy a megközelítési 
módok és eredmények nem kizárják egymást, hanem párhuzamosak és kiegészítő 
jellegűek lehetnek. 


IV.2. A beszédfejlődés 


Felvetődik a kérdés, hogy az ember esetében időben korlátlan-e az anyanyelv 
elsajátításának időszaka. Az úgynevezett , vad" gyermekekről szóló történetek, illetve az 
agyi kutatások is azt bizonyítják, hogy a válasz: nem. Az agy csak egy bizonyos életkorig 
marad rugalmas, hogy képes a nyelvi és beszédfolyamatok kívánt szintű vezérlésére. 
Tudományos hipotézis, hogy az anyanyelv-elsajátításának létezik egy úgynevezett 
kritikus időszaka. Az első biológiai sorompó a 6-7. életév a nyelvtanuláshoz, amikor el 
kell indulnia mindennek. Feltételeznek még egy második biológiai sorompót is a pubertás 
kor körül, 10-13 éves kor között. Ez utóbbi az idegen nyelv elsajátításában is döntő 
szerepet játszik (Lenneberg, 1967). 

Egy másik sokat vitatott kérdés, hogy vannak-e különbségek nemileg az anyanyelv- 
elsajátítás folyamatában. A tapasztalat azt mutatja, hogy a lányok korábban kezdenek el 
beszélni, tisztább az artikuláció, a verbális kommunikáció is hatékonyabb, mint a fiúknál. 
Nagy vitát kavart az a fiziológiás magyarázat, hogy a két agyféltekét összekötő corpus 
callosum a lány újszülötteknél fejlettebb, és ez teszi lehetővé a jobb , átjárást" a két 
agyfélteke között, ami összefügg a beszédfejlődéssel. A nemi meghatározottsággal 
kapcsolatban ma is vannak érvek és ellenérvek. 

A kisgyerekek beszédfejlődése meghatározott fázisokon megy keresztül. E fázisok 
kezdetének időpontja, időtartama bizonyos határokon belül különbözhet, sorrendje 
azonban kötött. Az elsajátítás jellege lehet úgynevezett folyamatos, kiegyensúlyozott a 
gőgicséléstől a nyelv teljes birtokbevételéig, és lehet úgynevezett ugrásszerű, amikor az 
egyes állapotok és nyelvi szakaszok időzítése eltérő az első két és fél évben. 


IV.2.1. A gyermeknyelv hangtani sajátosságai 


A legújabb kutatások azt bizonyítják, hogy a gyermekek beszédtanulását fejleszti, 
gyorsítja az énekek, a mondókák, a ritmikus zene hallgatása, mert több agyi terület kerül 
egyidejűleg ingerületi állapotba. A hallás képessége a magzati fejlődés egészen korai 
fázisában már kialakul. A négyhónapos magzat az érzékelés közül elsőként a hallás 
képességével rendelkezik. Egy hónappal később pedig már folyamatosan reagál az anya 
átlagos hangerővel kiejtett szavaira vagy más zajokra, például a zenére. Ez a reagálás egy 
, tánc", amely szabályos ritmust követ. Amikor zenét hall, annak jellegétől függően kü- 
lönböző lesz a magzat mozgása. A beszédfejlődés kezdőpontja a születést követő sírás. 
A veleszületett biológiai adottságok, észlelési és agyi struktúrák segítik az újszülöttet a 
fejlődés útjára lépni. A születés után már újszülött-nyelvről beszélünk. Ekkor még a 
hangadások feltétlen reflex jellegűek. Az újszülött első hangjai élesek, tagolatlanok. 
Magánhangzók — hosszú, elnyújtott á, oááá, á00o0-, amelyek gyakran keverednek , h" 
hangokkal. Színezetük olyan, mint a sírás, a környezetnek az a benyomása, mintha 
valamilyen kellemetlen érzésnek, fájdalomnak, éhségnek, hőmérsékletváltozásnak, 
kényelmetlen testhelyzetnek felelnének meg. Ezért tekintik ezeket panaszhangoknak és 
tulajdonítanak nekik jelzésértéket. A környezet e hangok nyomán közbelép: megigazítják 
a pólyát, esetleg enni adnak a gyereknek. Ezek a hangadások körülbelül a második 
hónaptól kezdenek differenciálódni, a panaszhangok mellett megjelennek az ún. 
örömhangok, amelyek a nyugalmi helyzetet kísérik. A hangadás még sokáig nem önálló 
megnyilvánulás, hanem egy globális reakciónak a része. Általában együtt jár 
rugdalódzással, kapálódzással, az izomfeszültség változásával. 

A 3. hónap végéig semmi sem mutat arra, mintha a gyerek összefüggést élne meg 
hangképző mozgásai és a saját hangjai között, amelyeket hall. A süket újszülöttek ekkor 
még ugyanolyan intenzitású és színezetű hangokat adnak, mint a hallóak. A különbség a 
3. hónap vége felé mutatkozik meg. A halló csecsemő már kezdi fölfedezni a kapcsolatot 
hangképzése és hallása között. Mintha odafigyelne a saját hangreakciójára, hallaná 
önmagát. Ezt az mutatja, hogy elkezdi utánozni saját hangjait. Kezdetét veszi a 
hangképzéssel való játék. 

A gagyogás a 4—5. hónaptól kezdve a mászás kezdetéig a gyermek egyik kedvelt 
tevékenysége. A csecsemő utánozza önmagát, gyakorolja hangadási készségét. 
Ismételget, és ebben örömet talál. A gagyogásnak és a hangokkal való játéknak az 
artikuláció az anyaga. Az ajakhangok (p, b, m) képzése a szopó mozgás folytatása, a 
foghangok (t, d) a nyelvnek a szopás során kialakult mozgását ismétlik. A gagyogás 
sokáig ahhoz az oldott, egyenletesebb feszültségű állapothoz kötött, amely a csecsemők 
magányos játékát jellemzi. Ekkor a jelzőhangjai is átalakulnak: változatosabbak, 
tagoltabbak lesznek. Különféle anyanyelvű gyermekek körében végzett megfigyelések 
alapján állítható, hogy ebben az időszakban több mint kétszázféle hangot képesek 
produkálni. 

A gyermeknyelv fejlődése egy pontig univerzálisnak tekinthető (úgynevezett 
alapmagánhangzók: a, e, i, u-féle és alapmássalhangzók: p, b, t, d, m, n-féle). A külső 
minta, környezeti megerősítés nyomán válnak majd ki a gagyogott hangokból az 

anyanyelv hangjai. A gagyogást a gyermek már a felnőttekkel való kommunikálásra is 
felhasználja, amikor a kedveskedő intonálásra gagyogással, a kellemetlenre pedig rövid 
elnémulással vagy sírással válaszol. 

A magyar gyerekeknél a magánhangzóknál először a magas-mély (pl. a-e), majd 
kétéves kor táján az ajakkerekítéses-ajakréses (pl. a-á), legvégül a rövid-hosszú 
oppozíció (pl. 0-ó) jelenik meg. A mássalhangzók közül egyéves korra a legtöbb hangot 
ismerik a magyar gyerekek, az elsajátítás sorrendje sok egyéni eltérést mutat. Többnyire 
nehéz hangnak bizonyul, és később erősödik meg a cs, ty, ny, zs, r, dz, dzs. Az időtartam- 
megkülönböztető jegy a mássalhangzóknál is kétéves kor táján játszik szerepet. A teljes 
rendszer elsajátításának időtartamát alapvetően a gyermek fonematikus hallásának 
fejlődése határozza meg. Ez a folyamat jó esetben az iskoláskorig befejeződik, ekkora 
, kinövi" az élettani pöszeséget, helyesen hall és beszél. Ez az alapja az írás- és 
olvasástanulásnak is, hiszen így tudja a fonémát és grafémát megfeleltetni (A. Jászó, 
1997: 562-564). 


IV.2.2. A gyermeknyelv szóalkotási jellemzői 


Az első életév vége körül jellemző az ún. echolalia, amikor a gyermek a környezetétől 
hallott egyszerűbb szavakat visszhangszerűen ismétli. Ezzel párhuzamosan a beszédértés 
is kezdetét veszi, egyelőre látszatértés formájában. Ilyenkor a gyerek a reá irányuló 
ingeregyüttes (akusztikum, nem-verbálisok, zenei elemek) segítségével az adott 
szituációt fogja fel. A tényleges beszédértés, amikor a jelentés a hangcsoporthoz már 
helyzettől függetlenül kapcsolódik, később jelentkezik. 

A gyermek első jelentéssel bíró hangsorai a szómondatok vagy mondatszók (Piaget 
kifejezésével holofrázisok), amelyek valamilyen helyzet, érzelem, állapot kifejezői. Így 
például a mara szó jelentheti, hogy: Kérem a játékot! Éhes vagyok! Vegyél fel! Félek! 
stb. A gyermeknyelv sajátos elemei az úgynevezett dajkanyelvi szavak, amelyekkel a 
felnőtt igyekszik a gyermek beszédelsajátítását, kommunikációját segíteni. A szavak 
hangállományát tekintve gyakoriak a gyermek számára könnyebben elsajátítottak (lásd 
Schulze - törvény a legkisebb fiziológiai erőfeszítésről), illetve erősen ritmusosak: pl. 
cica, boci, paci, bari, papi, maci, kukucs, tente, hamm. Létrejöttükben gyakori elv a 
szótagkettőzés: pl. dádá, bibi, pápá, pipi. Körülbelül kétéves kortól, a Mi ez? korszakban 
a gyermek már maga is törekszik szókincsének bővítésére, hiszen tudja, hogy mindennek 
neve van, és rá is kérdez ezekre. A hallott élménytörténetek, versek, mesék aztán tovább 
gazdagítják szókészletét. A mese műfaj különösen fontos az elvont főnevek (pl. bánat, 
bátorság, gyávaság, ravaszság, segítőkészség), illetve az elvont melléknevek (pl. gonosz, 
jószívű, igazságos, jóságos) megismerésében, melyeket a mesei történet és a 
meseszereplők cselekedetei nyomán ért meg ( A. Jászó, 1997: 565- 568). 

A kisgyermek szavai kisebb-nagyobb torzításai a felnőttek által ejtetteknek, amelyek 
hátterében a beszédképzési és percepciós nehézségek állnak. Ezeket az egyszerűsítéseket, 
artikulációs könnyítéseket a szakirodalom ,, gyermeknyelvi hangtörvényeknek" is nevezi 
(Vértes 1935). 

A fő kategóriák az alábbiak: 

x — hasonulásos folyamatok 

x — helyettesítő folyamatok 

ax — metatézisek 

x — időzítési folyamatok 
A hasonulásos folyamatokban, melynek számos altípusa van, a gyermek a hallott 
hangsorban meglévő hangokhoz hasonít más hangokat, pl. amma (alma), kuko (cukor), 

pikkos (piszkos), kiffiú (kisfiú), attaj (asztal). Láthatók, ezek nem azonosak a felnőtt 
nyelvi rendszer hasonulásaival. 

A helyettesítő folyamatokban a gyermek a még nem ismert hang helyett az eredetihez 
artikulációban, illetőleg akusztikumban hasonló hangot ejt, pl. téjé (tévé), motoj (motor), 
lóka (róka), enim (enyém), kon (könyv), ikej (énekel), nic (nincs), hod, (hová). 

A metatézisek (hangcserék) sajátos torzítási folyamatok, amelyek ép fejlődés esetén 1,0- 
2,6 éves kor között jelennek meg. A kisebbeknél az jellemző, hogy a jelentéses hangsor 
egy részét képes a gyermek produkálni hangcserével, pl. ás (újság), pacsu (papucs), jáké 
(játék). Később a gyermek kiejti a teljes hangsort, de hangcserével teszi ezt, pl. csaka 
(kacsa), bodoz (doboz), kakari (karika), kéba (béka). 

Az időzítési folyamatok torzulásakor a magán- és mássalhangzók rövidülhetnek vagy 
nyúlhatnak. A gyermek már tudatában van a nyelvileg eltérő időtartamoknak, de nem 
tudja még produkálni, pl. szapa (szappan), vilamos (villamos), cipömet (cipőmet), cica 
(cicca), róssz (rossz), lepkee (lepke) (Gósy, 1999: 175-182). 

A 4-6. életév között a gyermek már nyelvészkedik, megpróbál ok-okozati viszonyt 
keresni a nyelvi jel és a jelölt valóságelem között. Ez az etimológia, szófejtés saját 
tapasztalatain és az adott szó konkrét jelentésén alapul, pl. futó zápor — az emberek 
elkezdenek futni, ha esik vagy födrajzóra— az iskolások a földre rajzolnak. 

A szókincsgyarapodás egyrészt azt jelenti, hogy újabb nyelvi jeleket sajátít el a gyermek, 
de ez kiegészül azzal, hogy a már ismert szavak újabb és újabb jelentéseit is megtanulja 
(A. Jászó, 1997: 569). 


IV.2.3. A gyermek mondat- és szövegalkotása 


Ahogyan korábban volt már róla szó, a kisgyermek legelső mondatai a mondatszók, 
amelyek szubjektív használatúak, komplex nyelvi jelenségek a szó szótári alakjában. A 
mondatszók után ragokkal ( - t tárgyrag, -ba/-be határozórag, igeragok) és jelekkel (múlt 
idő jele, illetve a -k többesjel) jelennek meg a kéttagú és több tagú mondatok, pl. Maci 
ül., Akarok csokit., Megyünk bölcsibe., illetve: Megyünk boltba. Veszünk csokit., vagy 
Nem kockát akarok. Labdát. A mellérendelő összetett mondatoknál — először 
kettétördelve — megfigyelhetők a kapcsolatosak mellett az ellentétesek is. Az összetett 
mondatok helyes megszerkesztése hosszú ideig nehézséget jelent a gyermeknek. 

A 2-4 éves gyerekek többsége bizonyos helyzetekben nagyon szűkszavúan, mintegy 
távirati (telegrafikus) stílusban nyilvánul meg. Ez általában nem okoz kommunikációs 
zavart, mert a kérdés és a szituáció értelmező jellegű. A kisgyerek-felnőtt párbeszéd 
gördülékenységét a felnőttnek segítő kérdésekkel támogatnia kell. A gyermek a felnőttől 
hallott szövegből vonja el anyanyelve szabályait, és ez vonatkozik a szövegszerkesztési 
szabályok elsajátítására is. Aszerint, hogy a szövegösszetartó erőt milyen mértékben 
biztosítják a nyelvi és nem nyelvi elemek, elkülönítünk a szituatív és a kontextusos 
beszédet. A szituatív beszédben a gyermek sok mutató névmást és névmási határozószót 
használ kötőszóval együtt, amivel rámutat az őt körülvevő dolgokra, pl. és akkor ez, meg 
akkor ilyen, azután még ennyit. 5-6 éves korra tehető a kontextusos beszéd kialakulása, 
amikorra a gyerek már úgy formálja a történetet, hogy az a szövegösszefüggésből érthető 
legyen. 

A szövegek típusairól szólva megkülönböztetünk: reproduktív, félproduktív és 
produktív szöveget. A reproduktívról akkor beszélünk, ha szó szerint, , kívülről" mond a 
gyermek pl. verseket, mondókákat, néha anélkül, hogy a szöveget értené. A 
félproduktívra példa, amikor a szöveget egy hallott történet, vagyis nyelvi minta alapján 
alkotja meg, beépítve a nyelvi fordulatokat, paneleket ( kezdő és záró formulák, 

párbeszéd típusok, sajátos nyelvi kifejezések). A produktív szöveg megalkotása a 
legnehezebb, mert ilyenkor a gyereknek mondanivalóját magának kell teljes egészében 
nyelvi formába öntenie. Ez általában 5-6 éves korra alakul ki (A. Jászó: 1997: 570-574). 
A vizsgálatok azt mutatják, hogy az anyanyelv-elsajátítás beszédprodukciója hat éves 
kor körül mind jobban előkészíti az írott nyelv elsajátíthatóságát. A beszédhangok 
rendszere stabilizálódik, a beszédprodukció nem függ a kontextustól, gyakorivá válnak 
az összetett mondatok. Az anyanyelv elsajátítása természetesen nem zárul le a hetedik 
életévvel, egész életünkön át tart. 
Az áttekintésből kiderül, hogy a beszédfejlődés legdinamikusabb időszaka a 2—3 éves kor, 
a bölcsődéskor. Ezt szemlélteti a következő táblázat is. 


Életkor hónapban ] Nyelvi fejlődés Nem nyelvi fejlődés 
4 Nem fiziológiás hangok Fejét önállón emeli 
6-9 Gagyogás Felülés, álló helyzet 
12-18 Első szavak, utasítás Önállóan áll 
megértése 
18-21 20—200 szó, tárgyra Járás 
mutatás, megnevezés, 
egyszerűbb 
mondatok produkálása 
24—27 300—400 szó, mondatok, 244 tagú járás, futás, 
a szókincs viharos kéz használata finomabb 
fejlődése, többtagú mozgásokra képes, 
mondatok ujjkoordináció 
33—39 1000 szó, nyelvtanilag Járás, futás, önálló evés, 
helyes mondatok kerékpározás 


1. táblázat: A gyermeknyelv (Lengyel, 1981: 310) 


V. Az anyanyelvi fejlesztés célja és módszerei 
V.1. Célok és feladatok 


Óriási felelősség a gyermek anyanyelvi nevelése, kommunikációs képességeinek 
kibontakoztatása, mert ez által ágyazódik be a gyermek a társadalomba. Beszélhetünk az 
ember életre szóló forgatókönyvéről vagy sorskönyvéről is, mely a család és mások által 
kisgyermekkorban megerősített hatások alapján alakul. A többnyire nem tudatos életterv 
alapján megtanulja, mit és miként kell észrevennie, mikor mit kell tennie, mondania. Ez 
a karakteres tudáskészlet hozzájárul ahhoz, hogy tulajdonosa a nyertesek vagy a 
vesztesek oldalán áll-e az életben, hogy szociábilis-e vagy nem. 

A kisgyermekkori anyanyelvi nevelés általános célja a gyermek 
beszédészlelésének, beszédmegértésének, beszédprodukciójának fejlesztése. Mindezt 
változatos módszerekkel és különböző tevékenységi formákkal érheti el a nevelő. 

Fő fejlesztési feladatok: 
a a gyerek képes legyen a felé áramló verbális, nem-verbális, egyéb információkat 
befogadni, megérteni 
ax segíteni kell őket, hogy saját érzelmeiket, élményeiket, gondolataikat szóban 
tudják minél pontosabban kifejezni 
a a gyerek ismerje meg a beszéd műfajait, igazodni tudjon a beszédszituációhoz, a 
kommunikációs partnerhez (Dankó, é.n.) 

V.2. A fejlesztés módszerei 
V.2.1. A bemutatás 


A bemutatás szinte minden tevékenységben jelentős szerepű (mondókázás, mesemondás, 
környezeti, manuális, matematikai, testi nevelés). 

Az irodalmi tevékenységben az érzékletes, láttató előadásmód az élmény elsődleges 
forrása, és hozzájárul a nyelvi kompetencia fejlődéséhez. A példaértékű, utánzásra 
késztető bemutatás 

x — fejleszti a gyermek artikulációját 

a — hallja a helyes hangkapcsolati törvényszerűségeket (hasonulás, összeolvadás, 
rövidülés, nyúlás) 

x — gazdagítja a szókincset, a gyerek eltanulja a sajátos nyelvi fordulatokat (kezdő - 
és záróformulák, megszólítások, kérdések, felkiáltások, tájnyelvi kifejezések, 
jelzős kapcsolatok) 

x — elősegíti a helyes mondatszerkesztés elsajátítását 

ax — változatos  intonációtípusokat hall  (halk-hangos hangerő,  gyors-lassú 
beszédtempó, mélyített hang-magasabb hang hangfekvésben, hangsúlyozás a 
mondatban, hangszínváltás öröm és szomorúság megjelenítésekor) 


V.2.2. A beszélgetés 


A beszélgetés célja, hogy lehetőséget biztosítson a gyermeknek, hogy kifejezze 
szükségleteit, élményeit, érzelmeit, gondolatait. A beszélgetés a bölcsődei élet minden 
pillanatában megjelenik. Lehet ez spontán nyelvi helyzet, tervszerű tevékenység, illetve 
kifejezetten a nyelvi-kommunikációs képesség fejlesztését célzó képnézegetés, erről 
beszélgetés vagy a bábozás. A bölcsődében sok féle beszédhelyzet létrejön (felnőtt- 
gyermekek, gyermek-gyermek), a leginkább fejlesztőek az ún. két résztvevős helyzetek, 
amire nap közben mindig módot kell találni. A felnőtt soha ne erőltesse a beszélgetést, 
inkább használja ki a gyermek természetes közlésigényét. 

Az irányított beszélgetésben döntőek a gondozó jól megformált kérdései, amelyek a 
beszédkedvet serkentik. A jó kérdés pl. kérdőszóval kezdődik (pl. Miért hagyta el Juli a 
sapkáját?), hogy a gyerek hallja a kérdőszóra eső mondathangsúlyt, szókincsével és 
szerkezetével könnyíti a válaszadást. Az ún. sugalmazó kérdések akkor alkalmazhatók, 
ha beszédfélelmet akarunk oldani, szeretnénk, ha a hallgatag gyerek megszólalna. 
Ilyenkor suttogó beszéddel fokozható az intimitás. (pl. Ugye, ismered a nyuszit? ) 

A gyermek beszédkedvét növeli, ha: 

x — a beszélgetés témája iránt megfelelő a motiváció, az érdeklődéskeltés 

x — a kisgyermek tudja, hogy közben elkalandozhat 

x — a gyerek érzi, hogy a felnőttet érdekli, amit közöl, meghallgatja és válaszra is 

méltatja 
A beszélgetés módszerét gyakran alkalmazzák a beszédszint mérésére is. 


V.2.3. A magyarázat 
A magyarázat módszere azért fontos, hogy a kisgyermek megismerjen újabb és újabb 
fogalmakat. Gyakran kell élni vele a matematikai, geometriai formák vagy a környezet 


megismerése kapcsán. A magyarázatnak közvetlenül a cselekvések, tevékenységek 
tartalmához, eszközeihez, a séták alkalmával látottakhoz kell kapcsolódnia. Legyen 

rövid, igazodjon a már ismertekhez, és járuljon hozzá minél többféle érzékelést biztosító 
eszköz és cselekvés. 

A mesékben gyakran előfordulnak ismeretlen fogalmak, amelyek a szövegbe szőtt 
rokon értelmű kifejezésekkel világossá tehetők, pl. mátka-menyasszony, rengeteg-sűrű 
erdő, grádics-lépcső, nyoszolya-ágy, kolontos-bolondos, alattomban-titokban. Az is jó 
módszer, ha a mese elmondása előtti napokban megismerteti a nevelő ezeket a 
gyerekekkel, pl. becsempészi a játékok közé, vagy más tevékenységek alatti 
beszélgetésben szóba hozza őket, pl. suba, korsó, orsó, kucsma, gyűszű, bocskor stb. 


V.2.4. A szemléltetés 


A szemléltetésre azért van nagy szükség, mert az elaboráció (belső képteremtés) a 
kisgyermeknek nem könnyű. Az értelmi és anyanyelvi fejlesztésben nagy támasz a 
szemléltetés, a közvetlen és sok érzékszervet foglalkoztató játékos tapasztalatszerzés. Az 
érzékszervek az ismeretek szilárd alapjai, és a gyermek jobban megjegyzi a szavakat, ha 
közben képeket vagy egyéb tárgyakat lát. A többoldalú érzékelést biztosító eszköztárról 
a nevelőnek kell gondoskodnia, és olyan helyen kell tartania, hogy a gyermekek bármikor 
hozzáférhessenek, manipuláljanak, beszélgessenek róla, játszanak vele, pl. képeskönyvek, 
kártyák, képek, kendők, textil darabok, pamutok, termések, ritmushangszerek. Az 
eszközöket a  gyermeknyelv kutatói is alkalmazzák. A  beszédpercepció és 
beszédmegértéskor már említett GMP diagnosztika során képeket, különböző tárgyakat 
használnak. 


V.2.5. A gyakorlás és ismétlés 


A gyakorlás és ismétlés sok értelmi és beszédkészség összetevőre jótékony hatással van. 
A megfelelő anyanyelvi fejlesztő játékot a gondozó előre megválasztja, kialakítja a 
játékfeltételeket, biztosítja az eszközöket, motivál, indirekten irányít, ami a kötetlenség 
érzetét kelti, derűs légkört teremt. Az ismétlés megnyugtatja a gyermekeket, a szellemi 
teljesítmény öröme pedig ösztönzőleg hat. Játék közben gondolkodási műveleteket is 
végrehajtanak a gyerekek, ami a kreativitást fokozza. 
Folyamatosan gyakorolják: 
x — a beszéd automatizmusait, a beszédmozgásokat (pl. légzéstechnika, artikuláció, 
halláspercepció) 
ax — a magán- és mássalhangzók helyes ejtését (pl. képzés módja, helye, időtartam) 
x — a mondat prozódiai elemeit (pl. hangsúly, hanglejtés, hangerő, tempó) 
x — a szó és mondathasználatot 
xx a kommunikáció formáit (pl. köszönés, megszólítás, bemutatkozás, 
szándéknyilvánítás, viselkedési szokások) (Dankó, é.n: 138-151) 


A fejlesztésben különösen fontos a népi mondókák, versek, mesék bemutatása, 
ismétlése. A nap folyamán alkalmat kell arra teremteni, hogy a mondókákat, verseket 
többször is hallja a gyermek, hiszen egyszeri hallásra inkább csak a ritmusképlet 
maradhat meg, valami érzelmi színezet formájában. 

A Kicsi kutya tarka mondóka ritmusa pl. így őrződik meg kétéves kor körül (Szávai, 
1983: 25) 

Haha haha haha 
haha haha tába 
- - - - hahö 
ni te taka béka 
haha - - - - 
kiki kutya kaka 


Ismétléskor aztán már képes nagyobb elemszámú sort megjegyezni a gyermek. Ha tetszik 
neki, egy idő után a felnőttel együtt fogja ő is mondogatni. A kisgyermekre jellemző az 
ún. versalkotási hajlam, vagyis a hallott ritmusra maga is kitalál rövid sorokat, vagy a 
felnőttől hallottak egy részét kitölti halandzsával. 

A Kicsi madár versek egyike az alábbi. A négy éves Eszter korábban többször hallotta 
Tamkó Sirató Károly verseit, illetve a kislány versének megszületésében az is 
közrejátszott, hogy volt egy galambfiókája, aki meghalt (Szávai, i.m: 28). 


A didereg a madár 
A szika is megfáj 
A hal meg a szidalál 
És az eső mit csinál 
Meg az eső mit csinál. 
Esik eső csepereg 
A határ is megleped. 


A gyerek számára minden megtanult szó élmény, a szófordulatok felkeltik a 
képzeletét. Nyelvteremtő készségében van valami költői, a rímkeresés játéka valósággal 
felvidítja. Az sem baj, ha a két rímelő sor együtt nem értelmes, pl. , Jó éjszakát 
gyerekek"./ , Kész vannak a kerekek." vagy , utánozó majom"/ , elfogyott a bajom" 
(Szávai, i.m: 142). 

A mese, ha a felnőtt szövegválasztása jó és élvezetesen, szemléltetően mondja, én 
erősítő hatású. Különösen akkor, ha többször, ismétlésként is elhangzik. Ilyenkor 
biztonságfokozó élmény az ismert epizódok, beszédfordulatok egymásra következése. A 
mesehallgató gyerek előre elképzeli, anticipálja, hogy mi fog következni, és a várt 
esemény valóban elhangzik. A mese ezt a jótékony hatását akkor fejti ki leginkább, ha a 
felnőtt fejből mondja. A mesemondó és a hallgató együtt lélegzenek ilyenkor. A gyerek 
örül a kapott történetnek, a felnőtt a gyerek örömének (Zilahi, 1998: 18). 


VI. Anyanyelvi fejlesztő játékok 


A játék mindig a legbiztosabb forrás a gyermek fejlesztése szempontjából. Így van ez az 
anyanyelvi játékok esetében is, amikor a nyelvben rejlő ritmusosságot, dallamosságot, 
nyelvi fordulatokat használjuk fel. Engedjük, hogy a gyerek játsszon a nyelvvel, saját 
szájíze szerint rakosgassa elemeit, fedezze fel az anyanyelv szabályait és 
szabálytalanságait. A játékokon belül helyet kaphatnak a légzéstechnikai, lazító 
gyakorlatok, az ajakartikulációs gyakorlatok, a kapcsolatteremtő, interakciós játékok. A 
nyelvgyakorlatok közül az előrímesek, a magánhangzó-ismétlők, mássalhangzó- 
ismétlők, a szóismétlők, a hangutánzók is jó eszközök. A koncentrációs gyakorlatok a 
mozgásra, a látásra, a hallásra és a beszédre irányulhatnak (Labáth, 2009). 

Az anyanyelvi fejlesztésben a fokozatosság azt is jelenti, hogy úgy kell válogatni a 
játékok közül, hogy a beszéd minden területét fejlesszük, egyre magasabb szinten. Az itt 

közölt játékok érzékeltetik a beszéd fiziológiáját, illetve jelzik a rendszerszerű 
összefüggéseket. Az egyes képességek feltételezik egymást, a nyelvi játékok gyakran a 
beszéd több részterületét is érintik (forrás: Dankó, é.n: 199-210). 


VI.I. Légző- és hangadó gyakorlatok 


Az érthető, tiszta beszéd alapja a helyes beszédlégzés. Elsősorban azt kell 
megfigyeltetnünk a gyerekkel, hogy az élettani légzés és a beszédlégzés jelentősen 
különbözik egymástól. Az élettani légzésre az egyenletes belégzés és egyenletes kilégzés 
jellemző. A beszédlégzés ugyanakkor gyors, hangtalan és változó intenzitású. 

A jó technikájú beszéd megtanulásának első lépése a rekeszlégzés kialakítása. 
Ellazult, relaxált állapotban nem is nagyon lehet lélegezni másképp, mint rekeszlégzéssel. 
A légzés megfigyeltetése előtt célszerű a csoporttal valamilyen futójátékot játszani, mert 
ennek hatására mindenki kapkodva veszi majd a levegőt, és így jól megfigyelhetővé válik 
a rekeszlégzés. A játékos légzéstechnikai gyakorlatok tulajdonképpen fújó gyakorlatok, 
melyek később kiegészülnek olyanokkal, amelyeknél kilégzéskor egy-egy hangot, 
szósorokat, rövid szövegeket, mondókákat mondanak a gyerekek. 

Fontos: 
- ezeket a játékos gyakorlatokat lehetőleg szabadban vagy nyitott ablaknál végeztessük. 
- rövid ideig tartson (1-2-3 perc!) 
- pontos felnőtti mintaadás szükséges 
SZAISÁ S légzéstechnikai gyakorlatok gyűjteménye: 
Futás után napozzunk a strandon! (Hanyatt fekve egyenletes be- és kilégzés.) 

x  Kakaóhűtő játék: , Hűtsétek le az innivalót!" 

x  Pillangóröptető játék: játékidőben közösen készített cérnaszálra erősített (fűzött) 

papírpillangók fújással történő röptetése 
x  Tollpihe fújása: közelebbről, messzebbről 
x  Sóhajtás, ásítás 
x  Arcfelfúvó pulykajáték 
a Ki tudja utánozni? Gyors, mély belégzés után a gyerekek utánozzák: a kígyó 
hangját (sz sz sz), a vonat hangját (s, s, s), a csodálkozás hangját (ó,ó,ó), a légy 
zümmögését (z z 2) 

a  Kilégzéskor szósorokat, rövid rigmusokat mondanak a gyerekek, pl. a hét napjai, 
, kicsi vagyok én/boldog leszek én", cini, cini muzsika,/táncol a kis Zsuzsika" 


VI.2. A beszédszerveket ügyesítő játékok 


Céljuk a gyerekek nyelvének, ajkainak, állkapcsának ügyesítése, hogy képesek legyenek 
a magánhangzókat, illetve ajakhangokat (p-b-m) tisztán hangoztatni. Különösen fontos 
azoknál a gyerekeknél, akik csecsemőkorban nem, vagy rövid ideig szoptak. 
Fontos: 

- a fokozatosság: az egyszerűbbtől haladjunk a nehezebb felé 

- eleinte lehet tükröt használni a gyakoroltatás során 

- az eltúlzott ajakmozgatás 

- pontos gondozói mintaadás 

VI.2.1. Játékos nyelvtorna 


Lefetyelős játék: , Tejet iszik a cica, utánozzuk, hogyan lefetyel."(lassabban, 
gyorsabban) 

Nyalogassunk fagylaltot. 

Nyalogassunk mézet: ,A felső ajkatokra mézet csöppentek, nyalogassátok 
le!" Az alsó ajkatokra mézet csöppentek, nyalogassátok le!" , A szájsarkatokba 
mézet csöppentek, nyalogassátok le!" 

Mákos tésztát ettünk. , Nyalogassuk le a mákot a fogainkról úgy, hogy közben 
csukva marad a szánk." 

Nyelvpingpong:"Nyomjuk ki nyelvünkkel arcunkat felváltva mindkét oldalon, 
csukott szájjal." 

Mindenki kistányérjára pattogatott kukoricát tettem:"Próbáljatok egy szemet a 
nyelvetekkel a szátokba tenni. Ha megettétek, újabb egy szemet....!" (Ugyanez: 
zizi cukorkával, mazsolával, stb.) 


VI.2.2. Játékos ajaktorna 


Puszi küldés: csücsörítés majd cuppantás. 

Tátogjunk, mint a halak! 

Fecsketátogás: , Tátogassuk a csőrünket, mint az éhes kisfecskék!" 

Nézz a tükörbe, nyisd ki jó nagyra a szád, és mondd, hogy ,á"! Mit látsz? (,a 
torkomat") Hol szoktad ezt csinálni? (, a doktor néninél") 

Elköszön a kisbaba. Utánozzuk! Pá-pá! 

Sír a kisbaba: Oá! Oá! 

Szirénázik a mentő: ní-nó, ní-nó 

Dudál az autó: tü-tü, tü-tü 


VI.5 A mondat és szövegfonetikai eszközök gyakorlása 


Cél a beszédhelyzethez leginkább illő beszédmód alkalmazása. Ez a felnőttön múlik, 
hiszen az ő példáját követik ebben is a gyermekek öntudatlanul is. 


Hangerő: a kisgyerek gyakran csodálkozik, ha figyelmeztetik, ha nem a 
közléshelyzetnek megfelelő a hangerő használata. Néha nagyon halk, gyakrabban 
pedig túl hangos. A gondozó a játék során egy bizonyos hangerővel (hangos- 
halk) kiejt egy szót, és akire ránéz, az kb. ugyanúgy megismétli. 
Ritmuskövetés: Jól ismert mondóka, vers ritmusára járás: apró, illetve nagy 
lépésekben, helyben futás. 

Hangszíngyakorlatok: Utánozzuk a boci hangját: , bú-bú", az egér hangját , cin- 
cin", a csacsi hangját: , iá-iá", a csibe hangját: , csip-csip", a liba hangját: , gá- 
gá", a kacsa hangját: ,háp-háp", a kutya hangját: ,vau-vau",, a ló 
hangját: "nyihaha-nyihaha", a malac hangját: , ui-ui" stb. 


VI.4 Nem verbális kommunikációs játékok 


Gyakran a beszéden túli megnyilatkozásaink hordozzák a legfontosabb információkat. 
Ezekkel a játékokkal segíthetjük, hogy a gyermek megértse ezt a jelzésrendszert is. 

" , Állj fel!" A gyerekek körben ülnek, a felnőtt sorban , megérinti" őket a 
tekintetével, akin , rajtafelejti" a tekintetét, az feláll. 
x — , Kövesd a mozdulatot!" A gyermekek a kezüket vagy a kezükben tartott tárgyat 
tekintetükkel követik. 
ax — Tükörjáték: A gyerekek páronként szemben állnak. Egymás mimikáját és 
gesztusait utánozzák. 
x ——, Találd ki, mit érzek!" A gondozó arcjátéka, gesztusai alapján a gyerekek 
próbálják kitalálni, mit érez a felnőtt. 

Az anyanyelvi játékokban nagy fejlesztési lehetőség rejlik, a nyelvi és kommunikációs 
nevelés hatásos eszközei. Viszont szem előtt kell tartani a következő alapelveket: 

a — Tudatosság 

ax — Fokozatosság 

x — Változatosság 

x — Játékosság 
Szükség van: 

x — A bizalomteljes csoportlégkörre 

x — A felnőtt részéről a biztatásra, dicséretre 

x — Az érdeklődést keltő, érthető szabályrendszerre 

x — A kisgyermeknevelői beszédmintára 

- . A beszédszignál könnyen érzékelhető egységekre legyen bontva: pontos rövid- és 

hosszú magán- és mássalhangzóejtések, a szó jól hallható, tiszta artikulációja 
- . Az úgynevezett anyai beszéd jellegzetességei jelenjenek meg: odafordul, 
meghallgat, kiemel, gyakoroltat, ismétel, érti az utalásokat 
- . A hangminőség kedvező, élvezhető tónusú legyen (Dankó, é.n: 209) 


Az anyanyelv áthatja az élet minden mozzanatát, a kisgyermeknevelés teljes 
folyamatában, az összes tevékenységi formában jelen van. A szakirodalom szerint 
(Sugárné Kádár, 1986) három pszichikus jellemző befolyásolja a nyelvi fejlődés és 
fejlesztés lehetőségeit: 
a A környezetből érkező ingerek közül a gyermek azokat választja (észleli), 
amelyek érzelmileg közel állnak hozzá 
a Amennyiben a gyermek történetet hallgat vagy maga mond, egy-egy kiragadott 
részlet, a számára legérdekesebb kap hangsúlyt 
ax Verbális  megnyilatkozásában ez vagy felsorolás jelleget vagy sok 
mellékvágánnyal rendelkező jelleget ölt. Ennek jellemzői: 
- a felnőtthöz fűződő érzelmi kapcsolatának hatására szólal meg, mesél 
- a még kiegyensúlyozatlan ingerületi túlsúlyból adódik a nagy mozgásigény, a 
funkció örömöt előidéző és kielégítő játékos mozgás, játékos cselekvés 


VII. Az irodalmi nevelés a kisgyermek életében 

A nevelési területen belül az irodalomnak kiemelt szerepe van, mint a 
személyiségformálás gyermeki jellemzőihez igazodó komplex módszernek. 

VII.1 A könyvek szerepe 

Sokat kárhoztatják manapság a média hatását, a kétes igényű mesefeldolgozásokat, 


rajzfilmeket, számítógépes játékokat. Kijelenthető azonban, hogy kultúránkban az 

ismeretszerzés és az irodalmi élmény legfontosabb forrása továbbra is a könyv, a 
gyerekek beleszületnek a könyvkultúrába (literációs kultúra). 

Az az ideális, ha a gyerek a családban gyakran találkozik az írásbeliséghez fűződő 
információcsere változatos módjaival (újságok, könyvek megléte, könyvnézegetés, 
meseolvasás, könyvtárlátogatás, könyvek ajándékozása, az írással és az olvasással 
kapcsolatos események a családban). Ezek által élményeket is szerezhet, és elsajátíthatja 
az elvárt kommunikációs viselkedésmintákat: a felnőttek óvatosan bánnak a könyvvel, 
nem dobálják, nem gyűrik, hanem lapozgatják és hosszan nézegetik, sőt megfejtik 
olvasással a szöveget. Az intézményes gondozás, nevelés feladata, hogy inger gazdag 
környezettel és az új kommunikációs tevékenységformák integrálásával megalapozza a 
literációs kultúrával szembeni pozitív attitűd kialakulását. A kisgyermeknél ezek 
hozzájárulnak olyan készségek és képességek fejlesztéséhez, amelyek szükségesek az 
olvasás és írás majdani elsajátításához, pl. a beszédészlelés, a beszédértés, a 
beszédprodukció, a nyelvi tudatosság (fonématudatosság, szótagolási készség stb.), a 
rövid és hosszú távú vizuális és verbális memória, az  alakazonosítás és 
alakmegkülönböztetés, a vizuális és a verbális szerialitás, a lexikális hozzáférés a 
mentális lexikonban, a ritmusészlelési készség, az irányfelismerés, a szem-kéz 
koordináció, a kezesség alakulása, a finommotorikus működés (Szinger, 2009). 

A könyvesboltokban a kisgyerekek számára a képeskönyveknek bőséges változata 
található. A csecsemőknek szánt lemosható műanyag leporellótól kezdve a 
tárgyképeskönyveken át a 2-3 éveseknek adható vékony lapú lapozós könyvekig. A 
tárgyképeskönyv minden lapján egy tárgy képe található. Állandóan kézben van, mint 
játékszer, elnyűhetetlen, lemosható. Minden újranézegetés felfedezés: a kép és a tárgy 
diadalmas megnevezése. A három éves gyerek már a tágabb világ ismeretlen dolgait 
ábrázoló képeskönyveket szereti, illetve a folyamatos történeteket tartalmazó szöveg 
nélküli és szöveges lapozgatókat (Zilahi, 1998: 39). A képeskönyv kapcsán két fontos 
kérdést kell tisztázni: 

a Milyen a jó illusztráció? 

ax Hogyan meséljen a képekről a felnőtt? 

Az illusztrációval kapcsolatos gyakori nézet, hogy a kicsiknek az egyalakos 
képeskönyvek valók, és fokozatosan válhatnak egyre összetettebbekké a képek. A mai 
kutatások azt bizonyítják, már a csecsemők is előnyben részesítik a cselekvéses 
összetettebb ábrákat. A képekről való mesélésnél a leglényegesebb az élményszerűség. 

Az a motiváló, ha a felnőtt színesen, érzékletes nyelvvel lefesti a látottat. Történetet 
is kerekíthet belőle, hiszen a gyermek beszédértése ebben az időszakban jóval megelőzi 
a beszédprodukciót. A képeskönyvek nézegetése kiváló lehetőség a beszélgetésre, a 
beszéd szabályainak, a kommunikációs szerepek váltogatásának gyakorlására, 
fejlesztésére. A képnézegetés a mondókázáshoz, a meséléshez hasonlóan intim, elmélyült 
kommunikációs helyzet. Az elmélyültségre való képesség, igény a pillanatnyi 
hangulattól, érzelmi állapottól is függ. 


VII.2. A gyermekmondókák és a mesék 


A gyermekek körében hagyományozódó tudásanyagra a 19. század végén figyelt fel a 
kutatás. — , Valóságos tárháza, valóságos menedéke a népköltésnek a gyermekvilág 
maradványa: a gyermekjátékok, dalok, versek s dajkarímek"(Kálmány Lajos, Szeged 
népe I., 1881.) Tátrai Zsuzsanna úgy fogalmaz, hogy ,a játéktevékenységben 
megnyilvánuló gyermekfolklór éppúgy szolgálja a gyermekek testi, szellemi fejlődését, 
szórakoztatását, mint a társadalmi életbe, ahagyományokba való belenevelődését". 

Már gyermekkorunktól vannak olyan szövegtípusok, amelyekkel rendszeresen 
találkozunk, amelyekhez érzelmileg kötődünk. Ilyenek a versek, a mondókák, valamint a 
narratív szövegek, a mesék, amelyek az anyanyelvi nevelés semmi mással nem pótolható 
lehetőségei. Különös beszédhelyzetek, amelyek erős, tartós, önkéntelen figyelmet 
váltanak ki. Hangzásban, ritmusban, hangulatban, képi erőben messze felülmúlják a 
hétköznapi beszédet. A mondóka, a vers tényleges játékos cselekedetekre ösztönöz, a 
mese belső aktivitásra serkent. Mindegyik örömet kiváltó társas élmény (Zilahi, i.m: 8- 
10). A hallott versikékből, énekekből a kisgyerek meglepő könnyedséggel szűri ki a 
ritmust, a dallamot. Még sok mindent nem tud kifejezni, de a ritmus hálóként, vázként 
működve összerendezi a dolgokat, összhangra neveli a mozgást, a beszédet, a 
gondolkodást. 


VII.2.I A mondókák 


A mondóka műfaj a gyermekek körében használatos, erősen ritmikus, dallamos 
hanglejtésű, sokszor énekelt versike. A kisgyermek életének vagy a természet 
jelenségeinek különböző alkalmaihoz kapcsolódik. Gyakran mozdulat vagy mozdulatsor 
kíséri. A mondókákban a játék a szavak mögött rejtőzik: a játék és a ritmusélmény örömet 
szerez a gyerekek számára, pozitív érzelmeket kelt, ezért szeretik ismételni, ami 
biztonságot is nyújt számukra. Ezen túl érzelmi alapon hozzájárulnak a beszédészlelés és 
beszédmegértés fejlődéséhez (a beszéd automatizmusa, tiszta beszédhallás, helyes légzés, 
tiszta artikuláció, hangkapcsolatok kiejtése), az emlékezetbe véséshez. 

A gyermekmondókák sorát a dajkarímek vagy ölbéli mondókák nyitják. Ezek a 
gyermek korához, fejlettségéhez és a mindenkori funkcióhoz igazodnak. Céljuk: a 
mozgás és értelmi fejlődés elősegítése, az érzelmi kapcsolatok elmélyítése. Ilyen 
szórakoztató, oktató, nevelő, szoktató mondókák: cirógatók, tenyércsiklandozók, 
homlok-összekocantók, lovagoltatók, hintáztatók, állni ás járni tanítók, etetést, mosdatást 
kísérők, altatók, ébresztők. 

Folytatódhat a sor a természeti és társadalmi környezettel való kapcsolatra utaló 
mondókákkal, amelyek az évhez, az évszakokhoz, a hónapokhoz, a napokhoz, a 
napszakokhoz, a jeles napokhoz kötődnek. Az időjárás megfigyeléseit tükrözik a 
naphívogatók, az esőkérők- és biztatók, a szivárvány, az esőzés, a havazás, a fázás, az 
időjóslás mondókái. Az ősi magyar hitvilágra utal, hogy régen a sámán vagy a táltos 
feladata volt a megfelelő időjárás biztosítása. Az analógiás mágiát idézi az a jelleg hogy, 
ahogyan az eső a búzát, zabot megnöveszti, úgy a lányok haját is. Az állatvilág is színesen 
képviselteti magát a mondókáinkon keresztül. Sok változata van a csigahívogatónak, a 
katicabogár-röppentőnek (a néphagyományban hívják Szűz Mária anyja után Anna 
Katalinbogárnak, Katalinbogárnak, ill. kis pettyeske, bödebogár, bilibáncs, budabácsi, 
péterke). A katicabogarat a változatokban vagy különféle kínzásokkal fenyegetik 
( Jönnek a törökök") vagy jósló, jövőt tudakoló jelleget tulajdonítanak neki. A 
madarakhoz, a rovarokhoz, a házi- és erdei állatokhoz is számos mondókánk köthető. A 
fecske a néphit szerint , Isten madara" volt, pl. az első fecskét kalaplevéve köszöntötték 
vagy megjelenésekor , szeplőelvitető" mondókát mondtak arcot lemosó mozdulatok 
kíséretében (Fecskét látok, szeplőt hányok). A gólya a hiedelem szerint, ha megkerüli a 
házat, szerencsét hoz, illetve a hangszerekkel való sámán-gyógyítás ősrégi emléke is 
megmaradt (síppal, dobbal, nádihegedűvel) A háziállatok között sok a libalegeltető, a 
tyúk, a kakas hangját utánzó, illetve a pulykabosszantó. A növényvilág szép és színes, 
mint a mondókái, a pitypangfúvók, a növény-, virág- és gyümölcsszedők. Például 

kislányoknál akáclevél- vagy többszirmú virágtépdesők: Élek-e, halok-e vagy a Szeret, 
nem szeret változatai 

A hangutánzók a gyerekek környezetében megtalálható harangokra, mozdonyokra, 
vonatokra, kerekekre, hangszerekre, illetve a már említett háziállatokra, madarakra 
egyaránt kitérnek. A csúfolók a gyermekre jellemző bizonyos fokú gátlástalanság, 
szókimondás példái: nevek, külső (kopasz, sánta, görbe, fogatlan) és belső (sírók, 
nyafogók, árulkodók, kíváncsiak) tulajdonságok, foglalkozások, nemzetiségek, 
mesterségek csúfolása. A beugratók fontos elemei a mondókáknak, hiszen a játék 
felszabadult örömét tudják közvetíteni a kisgyerek számára, és ez vidámságot, nevetést 
varázsol a felnőtt arcára is. A játékmondókák indíthatják magát a játékot, segítenek a 
párok kiválasztásában. A hunyóckázók, a szembekötősdik, a forgók, táncolók, a 
labdadobók, a labdaiskolák, a kötélhúzók mind-mind a játékkedv fenntartását biztosítják, 
a kisgyerek játékszükségletének kielégítését. A  kiolvasó vagy  kiszámoló 
gyermekjátékaink gyakori kezdete. Szavanként vagy szótagonként mondják, és a végén 
az utolsó nyelvi egységgel jelölik a játék valamelyik kitüntetett szereplőjét (fogó, hunyó 
stb.). Ezeket a sokszor halandzsa-szerű szövegeket kedvelik a gyerekek. Igazságérzetük 
nem sérül, a mondókák által el tudják fogadni, hogy kire jutott a választás. Elfogadják a 
kapott szerepet, és ennek megfelelően viselkednek. Hatékony eszközei a konfliktusok 
kezelésének, oldásának, megoldásának is. Voigt Vilmos folklorista szerint az 
értelmetlennek tartott részek (halandzsa- versek) szándékos nyelvi rejtvények 
(, fonórejtvény"). A mesemondókák a Volt egyszer egy ember, a Csalimesék, a Beugrató 
mesék, a Végtelen mesék mintegy átmenetet képeznek a mese és a mondóka között. 
Sajátos műfajuknál fogva élményforrások, az élmények tárházai (Labáth, 2009). 

A mondókázást, verselést a játék hullámai viszik. Bármilyen tevékenység, rajzolás, 
babázás, építés, öltözködés, tükörbe nézegetős játék élénkebb lesz egy jó rigmussal. A 
gyerekekkel mindennap végigjátszhatunk egy sor ölbéli mondókát, illetve az adott 
időszak, időjárás, természeti jelenség, vagy az éppen jelen lévő érzelem, képzetkör, látás- 
, hallásélmény is elindíthat mondókázást. 

A vers kedvelésének alapja nem a tartalom, hanem a beszéddallam. A dallam a 
valamikori mozgásos élmény érzelmi színezetére utal vissza mélyebben. Az öröm, a 
bánat, az ijedség, a szeretet görcsös mozdulatai kora gyermekkori emlékként vannak 
bennünk. A mozgásos feszültség később belső ritmusfeszültséggé szelídül és 
hozzákapcsolódik a megfelelő hangulathoz. A gyors, intenzív ritmust vidámnak, a 
lassabb, szaggatottabb tempót, előadásmódot merengőnek, szomorúnak tartja a gyermek. 
A gyakran elhangzó ritmikus szövegek közül a gyerekek azokat jegyzik meg, amelyek 
érdekes hangzásúak, mulatságosak vagy valamilyen élmény együttes részei. A gyerekek 
maguktól inkább egyéni módon kiegészített, innen-onnan felszedett töredékeket 
mondogatnak. A valódi eredmény az, amikor a gondozó által elkezdett mondókához, 
vershez szívesen kapcsolódnak, az újra felfigyelnek, illetve játék vagy egyéb tevékenység 
közben ezeket maguk is dünnyögik, dúdolják. A felnőtt feladata az utánzási, ismétlési 
kedv fenntartása, a közös, ritmikus beszéd örömének megsejtetése. 


VII.2.2. A mesék 


A kisgyermekkori irodalmi nevelésben a meseanyag nagy részét a népmesék teszik ki. A 
mesefajták változatosak, kiválasztásuk fő szempontja, hogy megfeleljenek a korosztály 
befogadói érettségének. A gyerekek szívesen mendegélnek a mesei hőssel, ha a mese 
nekik és róluk szól, az őket foglalkoztató kérdésre ad választ. A népmesékben való 

tájékozódást, a művészi érték és az életkori sajátosságok megfelelő összehangolását 
segítik a korosztály számára összeállított szöveggyűjtemények, módszertani tankönyvek. 

A népmese hatása funkcionalitásában rejlik. Bár közvetlen módon nem nevelési 

indíttatású, de nevelésre gyakorolt hatása jelentős. A mese szimbolikus formája, 
szemléletmódja rokon a világmegértés kalandos útját bejáró gyermek látásmódjával. 
Ezeket a rokon vonásokat a mesei és gyermeki gondolkodás között a sokféle 
mesemegközelítési mód közül leginkább a pszichológia tárja fel alátámasztva a népmese 
fontosságát a kisgyermekkori nevelésben. A valóság, a világ megismerése a gyerek 
számára a mesék segítségével történhet. A mese nemhogy elvezetne a valóságtól, hanem 
ez az a forma, mely megfelel a gyermeki gondolkodásnak. A mesét a gyerek szereti, 
élvezi, mert a mesei motívumok, fordulatok összhangban vannak a gyermek pszichés 
fejlődésének jellegzetes gondolati, indulati, szemléleti vonásaival. 

Ezek az egyezések a következők: 

e  , minden minden lehet motívuma és az átváltozás" — a gyermek játékában, 
gondolkodásában minden bármivé alakulhat és visszaváltozhat, így kompenzálja 
kiszolgáltatottságát. 

e — , ellentétek preferenciája " — a gyerek a feltűnően eltérőt tudja megkülönböztetni, 
az átmeneteket, fokozatokat, az ambivalenciát még nem érzékeli, egy kétpólusú 
mérce szerint tudja a különbségeket megragadni. Ez a bipolaritás van jelen a mesei 
motívumok szintjén és az értékszerkezetben. 

e . , ismétlés folyamatossága és biztonsága" — a mese egyik legfontosabb szerkezeti 
és cselekményépítő eleme az ismétlés (kezdő- és záróformulák, sztereotip 
kifejezések, ismétlődő szerkezeti elemek (próbatételek), melyek megkönnyítik a 
gyermek számára a cselekmény követését és az átélés folyamatosságát. A gyerek 
számára a mese biztonságos közeg, mert az ismétlődő epizódok, beszédfordulatok 
révén anticipálja az események megnyugtató alakulását, miközben az ismerős 
meseelemek váltakozásaival átéli a feszültség és feloldódás hullámzását. 

e  , veszély — megmenekülés" -— a gyerek életkorából, helyzetéből eredő 
kiszolgáltatottságot, tehetetlenséget próbálja kompenzálni a , veszélybe kerülés — 
megmenekülés" elképzelésével, melyben a mesék főhőse is mindig részesül 
erényei vagy csoda révén a mesei igazságszolgáltatás következetességéből. 

. . , kompenzálás" — a gyermeki képzelet kompenzálja az életkorból, egzisztenciális 
helyzetből adódó hátrányokat ugyanúgy, ahogyan a mesében is elégtételt nyer a 
senki se gondolná, a rozzant gebéből lett táltossal győzi le a lebírhatatlannak tűnő 
akadályokat, és nyeri el a királyságot a szépséges királylánnyal együtt. 

.  , a vágyteljesítés lelki dinamikája " — a mese optimista világképe és a gyermeki 
vágyak itt is párhuzamba állíthatók, mivel egyik sem korlátozott az idő, a tér, a 
természeti törvények által, hogy vágyaik beteljesedhessenek. 

A mese fantasztikumának, természetes optimizmusának megkérdőjelezetlen elfogadása 
a gyermek prelogikus világképével magyarázható, melynek összetevői az animizmus, az 
artificializmus, a mágikus gondolkodás (Mérei — V. Binet 1970: 243, Zóka, 2007). 


A mese egyéb megközelítési módjai 

A mesék számos szinten üzennek, számos tudományág észjárásával dekódolhatók. 
Szántai Lajos úgy fogalmaz: ,a mesének az egész elvéből következően, nincs 
egyetlenegy értelmezési lehetősége." (Szántai, 1988.) A mesében rejlő esztétikai többlet, 
a szimbolikus természet miatt mindenre kiterjedő mesedefiníció még nem született. A 
filozófiai, néprajzi, mélylélektani, kozmikus, antropológiai stb. elméletek inkább 

kiegészítik egymást és sokszínűséget eredményeznek (Lovász, 2004.). A mesekutatás fő 
vonulatai paradigmákként állnak előttünk. 

A pozitivista megközelítések a szövegek keletkezésével, előadásával, befogadásával, 
gyűjtésekkel foglakoznak, és lehetőséget teremtenek a néprajz, a társadalomtörténet, a 
nyelvészet számára hasznosítható elemek megragadására. 

A strukturalista értelmezési út a szövegeket szerkezeti elemekre bontja, a mesei 
szereplőket, a teret, az időt, a mese történéseit szerkezeti elemekként kezeli. 

A szemantikai, jelentéstani olvasatok egyrészt a mesék mitikus jelentését tárják fel, 
másrészt lélektani szempontokat követő sémák szerint értelmezik az egyes mesei képeket. 
(Bódis, 2004.) 

Amennyiben a kultúrát kommunikációs rendszerek hálójakét értelmezzük, akkor a 
mese ebben egyfajta alrendszerként létezik. Egyre inkább teret nyer az 1970-es évek 
antropológiai kutatásaiban megfogalmazódott felfogás a kultúrák szövegszerű 
természetéről, és az embernek e szövegszerűségbe való szükségszerű beágyazottságából, 
ahol a szöveg jelentése viszont emberi eredetű (Geertz, 1994). A mese ezen belül 
érintkezést és átjárást teremt a mítoszok, hiedelmek és rítusok szövegeinek képzetvilága, 
illetve a beléjük ágyazódó normák, értékek, minták között. 


A mese szerepe az esztétikai tapasztalatban 

A kisgyermekkori esztétikai tapasztalat az érzékelés öröme, amiben kiemelt jelentőségű 
a megformált történet, különösen a népmese. Ennek oka a mesék szerkezetének és 
hatásának komplexitásában rejlik. A hatás egyik forrása az intim, szertartásjellegű és 
szemléletesen előadott jelleg, ami biztosítja a közvetlen élményszerzést. Strukturális 
szempontból a mesék nem véletlenszerű és esetleges elemekből állnak össze, hanem 
kötött szerkezettel rendelkező alkotások. Éppen az az érdekesség, hogy mégis milyen 
sokszínűen és változatosan jelennek meg a történetekben a véges számú funkciók, 
cselekményelemek (Propp, 1995). 

A mindenkori jelentés egyaránt tartalmaz értékelő (attributívy és meghatározó 
(definitív) kategóriákat, melyek a befogadás során lehetővé teszik a késztetések 
kép). Ebből a szempontból a mese olyan szóban előadott szöveg, amely a világot 
reprezentációk összetett rendszerében modellálja (Tolcsvai, 2001). Az így létrejött 
modellek kultúrafüggőek, megjelenítik a különböző népek meséinek karakterisztikumait, 
a mese hallgatója pedig a gyermeki szemlélethez legadekvátabb módon képes 
megismerni ezt. A kultúrát jellemző értékalakzatok szabályozzák az egyének és a 
csoportok döntéseit, illetve a különféle helyzetekben való viselkedését és cselekedeteit. 
A népmese kultúrafüggősége ezért szoros összefüggésben áll az értékekkel, ezen túl az 
etikával. , Egy nép ethosza nem csupán a nagyra becsült pozitív vonásokat, hanem az 
általa elítélt aljasságokat is számon tartja, a bűnöket éppúgy stilizálja, mint az erényeket." 
(Geertz, 2004. 13.) A mesei szimbólumok nyelvén a történetek sajátos, természetes etikát 
közvetítenek, amelyek beágyazódnak a létezés átfogóbb kérdéseibe. Befogadásukkal a 
gyermek átéli a létezés teljességét, kompenzálja az emberi élet korlátaiból fakadó 
hiányokat, az élmény pillanataiban kiszabadul a berácsozott világból. 

A meseválasztásban a felnőttnek nagy a felelőssége, hiszen ebben az esztétikai 
igényesség, a világkép, a gyermekihez közelítő látásmód szempontjait kell leginkább 
érvényesítenie, miközben figyelembe kell vennie a kisgyermek kulturális, 
szociokulturális hátterét, jellemzőit is. 

Melyek a kisgyermekek által kedvelt mesék? 

A kisgyereknél legelőször a képeskönyv-nézegetés és a mesélés, mint kommunikációs 
helyzet átélése jelenik meg. Később a mesélés új formáját jelentik az igaz történetek, 
amelyeket szívesen hallgat, és újra kér. Ezek során ismét átéli a kellemes élményeket, és 
magyarázatot kap olyan kérdésekre, emlékekre, amelyek szorongással töltötték el. A 
felnőtt, sokszor a gyermek kérésére, igazíthat is a történeten a gyermek érdeklődésének, 
érzelmi állapotának megfelelően. Elsődleges cél a kellemes együttlét, a derű és a 
megnyugvás. Szávai Géza ezeket a kerekded történeteket Pénelopé-elvűeknek nevezi, 
utalva ezzel Odüsszeusz feleségének belenyugvó várakozására (Szávai, 1983: 168). 

Az , igazi" mese a fikciótudat megjelenéséhez kötött műfaj. Amikor a gyermeknek 
már jól működik az emlékezete, amikor már szimbolikus játékokban éli újra a világot, 
akkor képessé válik arra, hogy felfogja a neki mesélt történeteket. Az , igazi" mese a maga 
sajátos szerkezetével, szerkesztési fogásaival (kalandok, fordulatok) tagolja, értelmezi a 
világot. Ennek élvezetére a gyermek Piaget szerint 2 és fél - 3 éves kora körül képes a 
képzetek kialakulása után. 

A történet általános váza az ún. , dramaturgiai kristályszerkezet" alapján kilenc 
mesetípust . különböztetünk — meg:  formulamesék,  állatmesék,  novellamesék, 
legendamesék, tréfás mesék, hazugságmesék, tündérmesék, falucsúfolók, rászedett 
ördög-mesék. A felsorolás sorrendet is jelöl, ahogyan bevezetjük a gyerekeket a 
népmesék világába. 

Az ötéves kor alatti gyerekek kedvelik, élvezik a lánc-, halmozó- és mondókameséket, 
amelyek a formulamesék csoportjába tartoznak, pl. A kakas és útitársai, A kóró és a 
kismadár, A nyulacska harangocskája. Ezek cselekményépítése egyszerű, az ismétlésre, 
ismétlődésre épül, melynek ismerős biztonsága nem puszta formaképző elem, hanem a 
gyermeki várakozást fokozó, a történetépítésbe beavató tényező. A formula szó mintát, 
képletet jelent, és a folklóralkotások legkisebb formai egysége. Ezeknek a meséknek 
szilárd a szerkezete, nem lehet kihagyni egy láncszemet sem. Fejlesztik a gondolkodási 
képességeket, a testtudatot, a ritmusérzéket, az anyanyelvi kompetenciát. A formulamese 
a csigavonalat jeleníti meg, amely előfordul a természetben, az ember által készített 
tárgyakon, valamint az emberi testben (pl. a szél formációi, a vízben az örvény) (Bajzátb, 
2014: 162-164). 

A másik, a korosztálynak megfelelő mesefajta az állatmese. A klasszikus állatmese 
nem gyerekműfaj, eredeti célja a társadalombírálat tanulsággal megerősítve. A gyerekek 
azért szeretik az állatmesét, mert az animizmus miatt számukra természetes, hogy az 
állatok emberek módjára cselekszenek, viselkednek. A természettel együtt lélegző ember 
az állatiban is keresi az emberit, csakúgy, mint a kőben, a vízben, a fában. A kisgyerek 
ehhez hasonlóan az állatmesében látja, érzi a létezés csodáját. A történet révén megért 
valamit a segítőkészségről, bölcsességről, önzésről, ostobaságról, gyávaságról. A 
történetek élőbeszédszerű, dialogikus szerkezete egyszerű, konfliktusuk könnyen érthető, 
gyakori szereplői az olykor méretük folytán is kiszolgáltatott helyzetű állatok, ami kínálja 
a gyermeki azonosulás lehetőségét. Az állatmese ábrázolásmódját a humor árnyalja, a 
jellemből, helyzetből fakadó humorra a gyerekek fogékonyak. Ebből az ősi műfajból 
kinőve, az  animizmusra támaszkodva születnek az  állatszereplőkre épített 
gyerektörténetek (Zóka, 2007). 


Mesevilág és gyermeki identitás 

A vonatkozó kutatások nyomán közismert, hogy az emberi én-azonosság létezésünk 
kezdeti pillanataitól fogva folyamatosan épül és alakul a magunkról, a másokról, a 
világról szerzett élmények, tapasztalatok, reflexiók nyomán. Az identitás részben az 
otthoni, családi körben szerzett minták szerint formálódik, de más külső hatások is 

alakítják. A mese szerepe ebben a folyamatban jelentős, hiszen, amennyiben elfogadjuk 
az identitás narratív felfogását, melyben énünk egy folyamatosan újra és újra elbeszélt 
történet, ez azt is jelenti, hogy minden, élményszerűségében megismert narratíva 
befolyással lehet rá. A mesék nemcsak egy kultúra egyedi világába, rá jellemző értékeibe 
engednek a gyermek számára betekintést, hanem elbeszélő formáik a személyes identitás 
(önértékelés, egyediség, folyamatosság, hatékonyság) felépítéséhez is mintákkal 
szolgálnak. A mesei történetek ugyanakkor a csoport-hovatartozás, a szociális identitás 
kiépítésében is alakító tényezők. Voltaképpen ez a személyes azonosság másik oldala, az 
én narratívájának elkerülhetetlen beágyazódása a társas viszonyokba. (Turner, 1980, idézi 
Tancz, 2002.) A gyermekek számára a mesékben az azonosulások az önazonosság 
megtalálásának útját egyengetik. Úgy is fogalmazhatunk, hogy megtapasztalják az "én" 
és a nem-én,? a "mi" és az "idegen" egymásba fonódó terét. 

A mesék és identitás összefüggésében új szempontot kínál a társadalmi nemek 
(gender studies) tudománya. E diszciplína szerint a kulturálisan meghatározott, 
társadalmilag elvárt nemi szerepek már egészen kicsi gyermekkortól befolyásolják az 
egyént, és megjelennek a mesékben is. A főként az óvodákban használt magyar 
népmesegyűjteményekben a varázsmese műfaját tekintve a kereső típusú hős jelenik meg, 
aki minden esetben férfi. Az ő feladata az útra kelés, a női szereplő megszabadítása, az 
aktivitás, a boldogulás, a stabilitás biztosítása. Ezzel szemben a nő passzív, a hős érte 
indul útnak. , A királylány a mesékben nem más, mint a női bölcsesség és a hét szépség 
szimbóluma. A mesehősök szerint ugyanis csak olyan nőért érdemes annyi sok 
próbatételt kiállni, aki maga is rendelkezik a gyöngédség, a szépség, a támasz, a teremtés, 
a be- és elfogadás, az összetartó erő és a bölcsesség minőségeivel, amelyekre a mesék 
szerint minden hősnek (is) nagy szüksége van." (Boldizsár, 2013: 80). 

A mesekutató Boldizsár Ildikó szerint a meséknek terápiás és prevenciós hatása van 
az egzisztenciális problémák megoldásában. Meseterápia című kötetében bár nem szakít 
a sztereotipikus, heteropatriarchális nemi szerepek bemutatásával, de hangsúlyozza a 
nőkben rejlő képességek kibontakoztatásának lehetőségeit. Szerinte a férfi nemi 
szerepéhez viszonyítva a mesékben a nők varázsa éppen abban rejlik, hogy képesek 
sokoldalúbban is megjelenni, főként igaz ez a boszorkányok és a tündérek alakjára, akik 
mintegy megjelenítik , a női princípiumban rejlő sötét és világos oldalt" (Boldizsár, 2013: 
168). 


Mese és megértés 

Mese és megértés (hermeneutika) viszonyának meghatározásakor elsőként szükséges 
alapvetésként rögzíteni, hogy egyrészről a mese a létértelmezésnek egy eredeti (mással 
nem helyettesíthető) formája, másrészről az embernek, mint létezőnek a megértés a 
létével eleve adott, vagyis születésünknél fogva késztetve vagyunk a megértésre. 

A mese helyettesíthetetlenségének oka, hogy nem az írásbeliség műveltségének 
produktuma, hanem annál jóval eredendőbb forma. A mese élőszóbelisége nem csupán 
hagyománytiszteletből fakad, hanem létezésének módja. Ezzel függ össze a sajátos 
előadásforma és a benne megjelenő egzisztenciális (a boldogság, az élet értelme, célja) 
kérdések. A mese előadása során olyan esztétikai élményt nyújt, ami élményközösséget 
teremt. Tehát a mese természetes közege kommunikatív szempontból kitüntetett 
helyzetnek tekinthető, melyben az elhangzó történet a beszélő és hallgató közös szándéka 
nyomán teremtődik. A mesélő részéről kifejeződik a jelentésadás, a hallgató részéről a 
jelentéskutatás szándéka. Mindez a hagyományos társadalmakban a hétköznapi 
helyzetektől jól elkülöníthető szertartásrendbe illeszkedett, amely feltételezhetően egy 
rituális-szakrális esemény keretét alkotta. A mesemondás ebből a közegből vált ki azáltal, 
hogy feloldották a speciális megkötéseket. Míg a mítosz eredetmagyarázó, vagyis a 

keletkezés, a genezis kérdésére összpontosít, addig a mese elválik a mitikus történetiség 
közegétől és a létre vonatkozó (ontológiai) aspektusai kerülnek előtérbe a mindenkori 
jelen megértési horizontjából (Meletyinszkij, 1985: 340-341). 

A mese tartalmi, szerkezeti vonatkozásai szintén összefüggnek a megértéssel, például 
a , hős próbálkozása a feladat megoldására nem más, mint értelmező (interpretációs) 
gyakorlat" (Biczó, 2004: 13). A mesélés során az elemek konkrét, helyi színezetet 
kapnak, ismerősségre tesznek szert, de egyben kalandra is csábítanak. Ez az oka annak, 
hogy a mesemondóval együtt a hallgatóság is , útra kel", hiszen érdekeltté válik a 
megértésében. . A mese legfőbb metaforikus eleme az út, a vándorlás. Eredetileg 
ugyanilyen fontos volt a hallgatóság reakciója az elhangzottakra, amely hatást gyakorolt 
a mesélőre, és így közvetve befolyásolta a történetet. Mindeközben mindannyian 
egyszeri, megismételhetetlen megértő helyzet részesei lehettek. 

A mese időkezelése szembetűnően eltér a valóságos időviszonyoktól. Ezt főképpen a 
keretes szerkezet mellett a mesén belüli, lazán egymáshoz fűződő kalandok sora jelzi, 
melyet Propp, orosz mesekutató menetnek nevez. A mese cselekménye sokszor 
figyelmen kívül hagyja a hétköznapi időtapasztalat logikailag egymásra következőnek 
tűnő fázisait is. Az időrend felbomlása, az idő csodás gyorsasága vagy lassúsága nem 
pusztán a fantázia játékait fejezi ki. Valójában itt is a jelentés elrejtettségével, a csodás 
elemek hermeneutikai értelmezésének feladatával kell szembesülni (Biczó, 2004: 23-24). 
A megértés jelentőségét éppen az adja, ahogy a mesék is mutatják, hogy evilági létünk 
véges, és értéke éppen véges voltában gyökerezik. , A mese halálfelfogásában az élet és 
a halál nem abszolút értelemben oppozíciók, ellenkezőleg: egymást felváltó periódusai a 
létnek, kiegészítik egymást, és a halál nem a , semmi", hanem a teremtéshez eredendően 
hozzátartozó szükségszerűség. Ez a tapasztalat szokatlan a modernitás számára, de talán 
éppen ezért izgalmas, hisz az értelmezés merőben új lehetőségeit nyitja meg" (Biczó, 
2004: 27). A mesének ez az aspektusa teszi lehetővé az idő három tapasztalati síkjának 
(múlt, jelen, jövő) együttes megélését, az idősűrítés radikális megvalósítását. A mesékben 
ún. esztétikai alapú időélményhez jutunk, amikor önmagunkra, létezésünkre reflektálunk, 
és mindennek a személyes életünkre vonatkozó jelentősége van. Ez az idő minőségileg 
különbözik a hétköznapi, mérhető idő élményétől. 

A mese, mint forma kiapadhatatlan interpretációgyűjtemény, a gondolkodás mással 
nem helyettesíthető forrása. Jelentősége, hogy nem kötődik kizárólagosan valamelyik 
korhoz, hanem alkalmas a mindenkori jelenünk, s benne önmagunk megértésére. Legfőbb 
üzenete, hogy kortól, nemtől, kultúrától függetlenül az embert, mint lehetőségek 
kimeríthetetlen tárházát mutatja be, teszi láthatóvá a mese világában, így válik 
hermeneutikai természete nevelő hatásúvá. 


VIII. Összefoglalás 


A művészet, ezen belül az irodalom legfontosabb feladata az önismeret fejlesztése és a 
beavatódás a körülöttünk lévő világba. A népmesékkel heurisztikus élményhez juthatunk. 
Azt kell a gyerekekkel megéreztetnünk, hogy a felnőttől hallott történetek, mesék, versek 
róluk szólnak, nekik szólnak, segítenek eligazodni a világban, a lelkükben kaotikusan 
kavargó érzelmekben, indulatokban. A mese képekre, szimbólumokra, akciókra fordítja 
mesehallgatás során a belsőkép-teremtés révén a gyerek tudattalan szorongásait, 
feszültségeit képes feldolgozni a mese cselekményének átélésével (Zóka, 2007). 

A gyerekeknek szükségük van naponta a mesék adta bizonyosságra: hogy semmi sem 
lehetetlen, hogy érdemes az utat végigjárni, hogy ők is hőssé válhatnak a saját életükben. 

Rajtunk, felnőtteken múlik, hogy ez az üzenet eljut-e a gyerekekhez. Tudunk-e minderre 
minőségi időt szánni, végig tudjuk-e a vezetni őket az úton, amely a mondókáktól a 
tündérmeséig visz. Ha mesélünk, évszázadok őstapasztalatát gyúrjuk a tarisznyába szánt 
hamuba sült pogácsába. Minden gyereknek jár az az útravaló (Bajzáth, 2014: 55). A jól 
megválasztott , vers, mondóka,  meseanyag révén a művészi nyelv olyan 
, varázseszközként" képes működni a mindennapokban, mely miközben örömet okoz, 
élményt szerez, észrevétlenül fejleszti az értelmi, érzelmi, morális, szociális 
kompetenciákat, a teljes személyiséget. 

Az anyanyelvi nevelés fentebbi összetevőinek sorra vétele, bemutatása elősegíti, hogy 
a kisgyermeknevelő maga is átgondolja, tudatosítsa az anyanyelvben lévő kreativitás 
lehetőségeit, h és támogassa, fejlessze az egyes gyermek  beszédképességét, 
kommunikációs viselkedését. 


I. Melléklet: Anyanyelvi záró foglalkozás tervezete 
Tevékenység: Mese, vers, mondóka a bölcsődében 


A foglalkozó neve: 
Tevékenység helye: 
Tevékenység ideje: 
Korcsoport: 
Konkrét feladat: 
e — a mese címe, forrás megadása 
e — verstanítás esetén a hozzá kapcsolható mozgásos játék, esetleges 
zenehallgatás 
A tevékenység célja: 

e — anyanyelvi készségek fejlesztése 
ismeretek bővítése 
élménynyújtás 
hangulatkeltés 
társas kapcsolatok fejlesztése 
szabálytudat fejlesztése 
ötletek, találékonyság 


A tevékenység módszerei: 
beszélgetés 
e — emlékképek felidézése 
e — biztatás 

e — bemutatás 
e 

e 


szemléltetés 
gyakorlás, ismétlés 


A felkészülés sorrendje: 
e — a szöveg kiválasztása (szempontok: életkor, az évkör rendje) 
e — az előadásmód kidolgozása: tartalmi, szerkezeti, nyelvi elemek, 


alaphangulat, ritmus, tagolás 
e — bemutatás 


Ea 


A kisgyermekkori anyanyelvi nevelés összetevői 
Tevékenység előkészítése: 


e — kezdeményezési módok 
e — szervezési feladatok 
e —— gondozási feladatokra való kitekintés 


Mesemondás körülményeinek megteremtése: 
A mese emlékezetből való elmondása — értékelési szempontok: 
e — biztos szövegtudás 
jól hallható, érthető beszéd (beszédtechnika) 
a szövegmondás tempója, ritmusa 
láttató, képi előadásmód 
összhangban volt-e a tartalom és az előadásmód (humor, líraiság, 
drámaiság) 
e — figyelt-e a mesélő a gyerekek reakcióira 
A mese végeztével a szertartás visszabontása, átvezetés. 


A mese, vers, mondókák teljes szövegét a forrás pontos helyének feltüntetésével csatolni 
kell a tervezethez! 

Árvayné Negvald Anett 


ÉNEK-ZENEI NEVELÉS MÓDSZERTANA A BÖLCSŐDÉBEN 


Bevezetés 


A bölcsődei zenei nevelésről sokfajta megvalósítással találkozhatunk a gyakorlatban. 
Ezért vált szükségszerűvé, hogy szakmai szempontokat szem előtt tartva sorra vegyük, 
mitől lesz megfelelő a 0-3 éves korosztály számára az a zenei légkör, ami a bölcsődei 
intézményes keretek között körül veszi. Írásomban először a zenei nevelés fontosságáról 
ejtek szót, majd a XX. és XXI. századi zenepedagógiai reformokat ismertetem. Nem 
szabad figyelmen kívül hagyni azokat az agykutatásokat sem, melyek már ebben a korai 
szenzitív időszakban nagy jelentőséget tulajdonítanak a zenei nevelésnek. Ezután 
részletesen foglalkozom a bölcsődei ének zene neveléssel: mi a célja, feladata, milyen 
hangingerek veszik körül a gyermekeket. Tapasztalataim azt mutatják, hogy a bölcsődei 
dalanyag nem mindig megfelelő a korosztály számára. Azt, hogy milyen dalokat, milyen 
alkalmakkor, milyen korosztálynak énekelünk, nagyon meghatározó és fontos 
módszertani szempontból. Ezért nem elhanyagolható a felelősségteljes, szakmailag 
megalapozott tervezés, mely előfeltétele a sikeres, eredményes, élvezetes zenei 
nevelésnek. Nem utolsósorban, pedig a kisgyermeknevelők munkáját kívánom segíteni 
azzal a gyűjtéssel, amiben egy bölcsődei évre találhatóak gyermekdalok, a magyar 
néphagyományokra, jeles napokra épülve. 


I. A kisgyermekkori zenei nevelés fontossága 


A zenepedagógia különböző módszerei segítik a zenei képességek kifejlesztését. A zenei 
képességeken túl, a rendszeres, jól megtervezett, szakmailag megfelelően képzett 
pedagógus vezette zenei nevelés pozitívan hat a kisgyermek általános fejlődésére, érzelmi 
életére, értelmi képességeinek alakulására, társas magatartására. A zenei tevékenységek 
az érzelmeken keresztül a személyiség egészét áthatják, az ez által létrejövő 
transzferhatás érvényesül egyéb, nem zenei területen is (Kokas, 2008). E transzferhatás 
létezését támasztják alá, illetve írják le Kodály Zoltán (Kodály, 1972), Kokas Klára 
(Kokas, 1972), Forrai Katalin (Forrai, 1986, 1974), Mélykútiné Dietrich Helga 
(Mélykútiné, 2004), Nagy Balázsné Szarka Júlia (Nagy, 1997), Laczó Zoltán 
(Laczó, 1976) tapasztalatai és vizsgálatai. 


I.I. Zenepedagógiai reformok a XX. században 


Ma, amikor a bölcsődei oktató-nevelő tevékenység a reform törekvések részévé vált, 
szükségszerű követelménynek tartjuk, hogy a bölcsődei ének-zene foglalkozások 
területén, az adott lehetőségeinkhez mérten, lépést tartsunk a korral. Az új bölcsődei 
pedagógia egészéről alkotott felfogás nyitottabb. Ez nem lehet másképp az ének-zenei 
nevelés területén sem. 

Igyekeznünk kell a reform adta lehetőségeket és az egyéni újítási próbálkozásainkat 
kiegyensúlyozott módon, túlzásmentesen alkalmazni, így elkerülhetjük az olyan 
ellentmondásos helyzetek kialakulását, mint például a személyiség alakulásának fontos 
tényezője, az akarati tevékenység nevelésének elhanyagolása. Ez a későbbiekben komoly 
személyiségzavarokat okozhat. 

A XX. században megjelennek már különböző reformpedagógiai törekvések, 
amelyekben jelentős szerepet kapnak a művészetpedagógiai irányzatok. Itt a gyermek 
alkotóképességének a  kibontakoztatását helyezték előtérbe. A magyar 
néphagyományokon alapuló, a zene és ritmikus mozgás összekapcsolásával egy új 
önkifejezési mód bontakozott ki, és kezdett egyre inkább teret hódítani. 

Maria Montessori (1870-1952) koncepciójában különböző készségfejlesztő eszközöket, 
zajkeltő eszközöket, kisebb hangszereket alkalmazott. Megjelenik nevelésében a hang, 
zaj, csend elkülönítése. A Montessori pedagógia sajátossága a csendjáték. Lényege a 
csend átélése, a befelé figyelés, a belső nyugalom átélése. A zene hatására automatikusan 
koncentráltabbá,  figyelmesebbé válnak mozgásukban,  eszközhasználatban  — 
játékeszközök, hangszer egyaránt. Szerinte a csend felfedezésével lehet a gyermek 
hallását előkészíteni az érzékek alapján történő zenei nevelésre. Három fő területre 
osztotta a zenei nevelést: 

e a csend megismertetése 

e hallásfejlesztés 

e a zenei művészet kezdetére való felkészítés. 

Rudolf Steiner (1861-1926) Waldorf-módszerében is kiemelt szerepet kap a zenei 
nevelés, euritmia foglalkozásokon keltik fel a gyermekek zenei érdeklődését. Az euritmia 
a versek és zenedarabok egy időben hangzó és vizuális élményként való megjelentetése, 
innen az elnevezés is: szép, jó ritmus. 

Az euritmia az egész test mozgásával, a tér és idő világában teszi láthatóvá a hangzó 
beszédet vagy a zenét. Ha az ember az egész testével beszél és énekel, a szó, a zene újra 
tetté, teremtő erővé válik. Sokoldalú hatását bizonyították, többek között: 

e Élettani hatásként javítja az izomtónus-szabályozást, élénkíti az anyagcsere- 
folyamatokat, 

e A beszédhez, olvasás-előkészítéshez kapcsolódó készségeket fejleszti, többek 
közt kialakítja, fejleszti az utánzókészséget, segíti a testséma kialakulását, fejleszti 
a térbeli tájékozódást, javítja a mozgáskoordinációt, segít a harmonikus mozgás- 
és beszédritmus kialakításában, kialakítja a beszédfigyelmet, segít a szókincs 
megtartásában, mobilizálásában, 

e Lelki hatásaként a test átjárhatóvá válik a lélek számára, megteremtődik a kettő 
egyensúlya, fejleszti az egymásra való odafigyelést, elősegíti az én erősödését, az 
önkontroll kialakulását, 

e Kognitív funkciók hatásaként fejleszti a figyelem tartósságát, fejleszti a vizuális 
és a verbális emlékezőkészséget, elősegíti az összefüggések felismerését, szerepet 
játszik a gondolatritmusok kialakulásában. 

Carl Orff (bajor zeneszerző, zenepedagógus) koncepciója 

A ritmikai improvizációra épül, kiindulópontja még a gyermekdalok- és játékdalok 
felhasználása. A testhangszerek mellett néhány melodikus-ritmikus hangszert is készített 
Orff. Fa- és ftémlapokból xilofont, harangjátékot, metallofont készített, majd üstdob, dob, 
gong és cintányér egészítette ki a sort. Zenei tapasztalatot csak aktív részvétellel 
szerezhetünk, s ennek meg kell előznie a hangszertanulást — vallja Orff. A zene 
kiindulópontja elsősorban a ritmus, a dallam csak másodlagos; az aktivitás során a 
beszédből ritmus, a ritmusból dallam lesz. Fontos a zene, tánc, beszéd egysége, afféle 
, öÖsszművészet" ez a gyerekek szintjén: hangszerekről saját testük , gondoskodik" (taps, 

csettintés, dobbantás, stb.). Népzenére is alapozza a tanítást, mert a gyermek számára ezt 
tartja a zenei befogadás természetes útjának. Tanítási anyagának kiinduló pontja a régi 
gyermekdal-anyag és az ötfokúság. Hazánkban is több helyen részlegesen használják ezt 
a módszert és az ún. Orff-hangszereket. 


I.2. Edgar Willems flamand zenepedagógus— módszer 


A zenei fejlesztés fokozatainak, esetleges óvodai vonatkozásainak elemzése előtt említést 
kell tenni Willems filozófiai gondolatairól, melyben sok hasonlóságot fogunk találni a 
Kodály koncepció alapelveivel. A két mester kölcsönösen tisztelte egymás munkásságát. 
Willems külön figyelmet szentel a zenei nevelésben működő tudatosságoknak, 


megkülönböztetve: 
e ritmikai; 
e  dallami; 


e harmóniai tudatosságot. 
A zenei fejlesztés fokozatairól néhány általános szabályt fogalmazhatunk meg. A zenei 
nevelést már a bölcsödében el kell kezdeni, a következő fokozatban: az érdeklődés 
felkeltése, a tudatosítás és az absztrakció, vagyis az elvonatkoztatás. Ez utóbbi már az 
óvoda idejére kerül, és előkészít az alap kompetenciákra, továbbá a társas énekrésre, 
táncra, hangszerre. A gyerekek már korán megtanulják a hangok utánzását, mert meg kell 
érezniük minden hangot, zajt és zenét. Willems szerint akár heti egy óra is elegendő az 
egyéni vagy kiscsoportos foglalkozásokon, melyek a következő fázisokon zajlanak le: 

1. megtanulni hallgatni (eszközök csend); 

2. ritmusfejlesztő gyakorlatok; 

3. éneklés; 

4. járás és mozgás zenére 
Jacgues Chapuis, a lyoni Willems Intézet professzorának idézete: ,,...a módszer nem 
lehet egyenlő a céllal, csak az eljutás egyik útját jelöli meg, és bármilyen módszer sem 
hagyhatja figyelem kívül az élő pedagógiát. Ami idejét múlta, az kiemelhető, és a 
legfontosabb a tanár-diák (óvónő-gyermek) kapcsolatában az egymásra találás, melyben 
a tanár is befogad a gyerek cselekedeteiből." 


I.3. Kodály Zoltán zenepedagógiája 


s ...Rá kell egyszer már mutatni a legkisebbek nevelésének országos kulturális 
jelentőségére. Ha nem ültetjük el a zene magvát a legzsengébb korban, később hiába 
próbálkozunk vele: ellepte a lelkeket a gyom. Van-e szebb hivatás, mint új kertbe az első 
jó magot vetni? " (Kodály, 1975.) 

Tudományos vizsgálatok nélkül már 1956-ban foglalkozott az ének-zenei nevelés 
transzferhatásaival. Ráirányította a figyelmet az egész személyiségfejlődésre gyakorolt 
pozitív hatásaira. A kisgyermek elsősorban érzelmi lény, a zenei tevékenységek során 
átéli a zene által keltett érzelmi hatásokat, mely egyfajta mintaként is szolgál az őt 
körülvevő világ megismeréséhez, és megértéséhez. A látással, hallással, mozgással 
kiegészülő tevékenységek pozitív érzelmi hatásával serkentik az agyműködést. Az 
auditív, vizuális és motoros ingerek aktivitásra késztetnek, mely olyan élménymintát 
eredményez a kisgyermeknél, amely alapul szolgálhat a későbbi zenei, tanulási 
folyamatok, hangszeres élmények átéléséhez, ösztönző tovább viteléhez. Kodály 
rávilágított, hogy a zene nem csupán zenére tanít. Életkori sajátosságainak megfelelően 

öröm forrása a zene, oldja benne a feszültséget, meghatározza hangulatát, érzelmeire hat, 
önfeledt játékra ad lehetőséget, felszabadító, léleksimogató. A közös zenélés erősíti az 
alkalmazkodó képességét, a közösség, az összetartás s legfőképpen a szeretet érzését. 
Megtanítja s idővel minden kisgyermekben kialakul a türelem a kitartás, szabálytudat 
képessége. Fejleszti esztétikai érzékét, hisz ha értékes zenét hallgat a későbbiekben ő is 
csak ezeket fogja szívesen hallgatni. Kreativitást és rögtönzést tanul a zenei nevelése 
keresztül. Néhány alkalommal elénekelt dal, kedvet kelthet, mintát adhat az önkéntes 
utánzásra, spontán dúdolgatásra, énekelgetésre. 

Ezeket a megfigyeléseket később különböző irányokból megközelítő tudományos 
hatásvizsgálatok bizonyították, az intenzív zenei nevelés pozitív transzferhatását 
igazolták. 

A kodályi elvekhez híven a kisgyermekeknek is a legjobb, értékes zenei anyagot 
szükséges válogatni: a néphagyományt, a felnőtt játékát a gyermekkel, meghallgatásra 
pedig a népdalokat hangulatkeltésként. Ezeket a megfigyeléseket később különböző 
irányokból megközelítő tudományos hatásvizsgálatok bizonyították, az intenzív zenei 
nevelés pozitív transzferhatását igazolták. 

, Mindig a 0-7 éves korú gyermeknek való zenei anyagól válogassunk, ez pedig 
elsősorban a néphagyomány! Ebben a korban a gyermek a magyar népi mondókákon, 
énekeken, játékokon, népdalokon keresztül elsajátítja zenei anyanyelvét, megalapozza 
zenei ízlését és magyarságtudatát. Beszédét is ezek fejlesztik a legtökéletesebben, 
érzelmileg is, tartalmukat tekintve is ezek álnak hozzá legközelebb. , Fürösszük a 
gyermeket a népdalokban, nevelődjön bele a hagyományokba"- mondta Kodály. " 
(Komáromi 2012:14) 


I.4. Kodály követői: Forrai Katalin, Kokas Klára, Gállné Gróh Ilona 


Kodály Zoltán tanítványai közül Kokas Klára és Forrai Katalin munkássága emelkedik 
ki, ők vitték tovább, hirdették világszerte, csiszolták Kodály legkisebbekre is 
alkalmazható elveit, útmutatásait. 

Forrai Katalin (1926-2004) neve elválaszthatatlanul összeforrt a kisgyermekkori zenei 
nevelés ügyével. A magyar zenepedagógia nagyköveteként járta a világot, népszerűsítve 
a Kodály —módszert, mely elsősorban az iskolások és a felnőttek képzésével foglalkozott. 
Saját nevelési rendszerében a zene, a mozgás és a játék az óvodás és bölcsődés korú 
kisgyermekek életkori sajátosságainak figyelembevételével került kidolgozásra. 

, A zene hatása olyan emberformáló erő, mely kihat az egész személyiségre. Az értékes 
zene fogékonnyá teszi az embert a szép befogadására, formálja ízlését, és emberi 
magatartását. Minden nép zenei nevelésének a saját néphagyományából kell 
kiindulnia. "(Forrai, 1974) 

Dr. Kokas Klára (1929-2010) aki a zenei hangélmény által kiváltott érzelmi állapotot a 
mozgás, a tánc eszközeivel is képes megjeleníteni. Módszerében a zenére való teljes 
figyelés összekapcsolódik az improvizált mozdulattal, fontos eleme az ismétlődő 
hangzás, dallam meghallgatása, előadása és közös megszólaltatása. A végeredmény nem 
ritkán szólótánc, elképzelt kép, történet, vagy mese, mely önfeledt kifejezése a gyermek 
érzésvilágának. A zene így kisugárzik, a mozdulatban láthatóvá válik, és a történetben 
testet ölt. 

Napjainkban egyre inkább elterjedőben vannak országszerte az úgynevezett , ringató 
foglalkozások", melyek megálmodója és kidolgozója Gállné Gróh Ilona, aki Forrai 
Katalin tanítványaként szintén a Kodály hagyatékból kiinduló, ének - zenei nevelés lelkes 
hírvivője. Foglalkozásain az édesanyák pár hónapos csecsemőjükkel vehetnek részt és a 
magyar népdalok, gyermekjátékok, mondókák sokszínű lehetőségeivel ismerkedhetnek 

meg képzett szakemberek, foglalkozásvezetők irányításával. A közös zenei hangélmény 
felejthetetlen érzelmi töltődést jelent hallgatónak, aktív résztvevőnek egyaránt. 


I.5. Az agyféltekék dominanciája 


Közismert tény, hogy az emberi agy két féltekéből áll, amelyeket bonyolult ideghálózat 
köt össze. A két féltekének eltérő, egymást kiegészítő szerepe van. A bal félteke a logikus 
elemző, inkább a gondolkozás, a ráció alapján működik, míg a jobb félteke a szintetizáló, 
kreatív terület, mely a fantázia, képek, az ösztönös megérzés felhasználásával segít 
megérteni a világot. Itt található a kreativitás, a képalkotás, az érzelem és a zenei élmény 
feldolgozásának helye. A jobb félteke a , muzikálisabb", ez elsősorban a dallam 
felismerésében mutatkozik meg. A bal félteke elsősorban ritmusazonosító. Ezek 
lényegében olyan tanult tulajdonságok, melyek az agy érésének következményei. Az agy 
fejlődése, muzikalitása, a féltekék működése és az egyedfejlődés egyes periódusai között 
szoros összefüggés mutatható ki. A kisgyermekkorban történő speciális képességek 
fejlesztése, célirányos tudatosítása, memóriakapacitás, féltekei dominancia, fókuszált, 
tartós figyelem kialakulása, alapul szolgál a későbbiekben egyre absztraktabb, és 
komplexebb képességek kialakulásához. Ha hiányos, vagy nem történik meg a szenzitív 
periódusban ez az alapozás, az a későbbi életkorban komoly hátrányt jelent a gyermek 
érési folyamataiban, intézményi, tágabb társas környezetben való érvényesülésében, 
megfelelő tudás elsajátításában. Ezek az ismeretek fontos zenepedagógiai 
konzekvenciákat is maguk után vonnak. Legfőképpen lehetőséget kell teremteni a 
gyermek számára, hogy minél korábban találkozzon rendszeresen az értékes zenével, és 
jusson megfelelő hangi, ritmikai élményhez. (Reikort, 2009) 


II. A bölcsődés korú gyermek zenei nevelése 


Az igényesen végzett bölcsődei zenei nevelés napjainkban is Kodály zenepedagógiai 
koncepciójának alapelveire, és Forrai Katalin szellemiségére, tanításaira épül. 
Összhangban van a bölcsődei nevelés—gondozás alapelveivel, és a Játék a bölcsődében 
módszertani levél tartalmával. (Kissné, 2012 Parlando) 

A bölcsődei zenei nevelés segíti a kisgyermek érzelmi fejlődését, beszédkészségének 
alakulását, a zenei hallás, éneklési készségének fejlődését, ezáltal meghatározó a 
gyermek egészséges fejlődésében. Az éneklés a gyermekre kedvezően hat, nyugalmat, 
örömet jelent, és a közös játék megerősíti bensőséges kapcsolatát a kisgyermeknevelővel. 
A mondókák, énekes játékok állandó ismételgetése örömforrás, amelyek a gyermek 
biztonságérzetét növelik. A játék, nevetés, tréfa átélése a kicsik számára egyfajta , lelki 
vitamint" jelent, amely a személyiség fejlődéshez nélkülözhetetlen. 

Ebben az életkorban az ölbeli játékok kapnak elsődlegesen szerepet — arc simogató, kéz 
és lábjártatók, tenyeres és ujjkiszámolós játékok, ültetgetők, állítgatók, jártatók, hiszen a 
személyes közvetítés, a személyes kapcsolat nagyon fontos. A kisgyermekkel állandóan 
foglalkozó személy mosolya, mimikája, gesztusai, hangjai, mozgásai, együttesen nyújtja 
a jóérzés kellemes élményét. 

Először az emberi arc és hang vált ki ingereket a gyermekben, és azután ezek az ingerek 
gyakrabban és könnyebben váltják ki a további reakciókat. Beszédfejlődés szempontjából 
nagyon fontosak a mondókák. Ritmikusságukkal lelassítják a beszédet, sokkal érthetőbbé 
téve azt, a játékos szóelemek a hangokat és azok összekapcsolását gyakoroltatják, 
hozzájárulva ezzel a hangalakok helyes kialakulásához (Forrai, 1986). Ezért indokolt 
tehát az a játékos mód, amely a zenei hangok észlelését összeköti az éneklésben, 

rímekben, ritmikus mondókákban gyakorolt aktív mozgásokkal, hogy így együtt, 
egymásra hatva, egymást kiegészítve érje el célját. 


II.I. A bölcsődei zenei nevelés célja és feladata 


A korai életszakaszban a zenei nevelés alapozó jellegű, legfontosabb célja az 
örömszerzés, a gyermek figyelmének, érdeklődésének felkeltése, a fogékonyság 
kialakítása, az ízlés formálása, az érzelmi intelligencia fejlesztése. , A zenei nevelés 
feladata a bölcsődében, hogy a gyermeket a magyar mondókákkal, énekes játékokkal 
megismertesse, a dalolással kedvet keltsen és mintát adjon az önkéntes utánzásra, a 
spontán dúdolgatásra, énekelgetésre: a gondozónő az énekhez tartozó ismétlődő 
játékmozdulatokkal  összerendezett mozgásra késztesse a gyermeket, fejlessze 
ritmusérzékét, és énekelgetéssel olyan légkört teremtsen, amelyben a gyermek jól érzi 
magát és maga is szívesen hangicsál." — írja Kati néni , Ének a bölcsődében" c. 
könyvében. (FORRAI, 1986: 9.) 


II.2. A gyermeket körülvevő hangok 


A mindennapi életünk során sokféle természetes hang, zörej, emberi és zenei hang vesz 
körül bennünket. A kicsi gyermekek maguk is szívesen játszanak olyan tárgyakkal, amik 
hangot adnak: az asztalon kopácsolnak, a kockákat összeütögetik. Legfontosabb a 
gyermek számára az emberi hang, az éneklés, már egészen kicsi kortól kezdődően, még 
ha nem is érti meg a szavak jelentését. A testi szükségletein kívül a szellemi táplálékra is 
szüksége van: jó szóra, bátorításra, szeretetre, vidámságra, játékra, hogy kiegyensúlyozott 
érzelmi állapotban, jó közérzetben fejlődhessen. A gyermek számára művészi élményt 
jelent az ének és az egyszerű kis mondóka, amely színessé varázsolja a felnőttel, 
bölcsődében a kisgyermeknevelővel való bensőséges kapcsolatát. 

A hangszerek is felkeltik érdeklődésüket, melyből a szeretett felnőtt csal elő a szemük 
láttára szépen csengő dallamokat. 

"Milyen szerencsés az a gyermek, aki néha hangszert hallhat, muzsikáló szülei vagy 
testvére játékát. És milyen szerencsés az, aki körül csend is van." (Forrai, 1986) 

A kisgyermeknevelő  énekelgetése nagymértékben befolyásolja a gyermek 
beszédfejlődését, ezért fontos, hogy a kiválasztott dalok, hangsúlya és szövegének 
ritmusa a szép magyar beszéd hanghordozását, hanglejtését kövesse. A kisgyermek ebben 
a korban válogatás nélkül mindent befogad, ezért nagy a felelőssége a nevelőnek, hogy 
milyen hangingerek érik a gondjaikra bízott gyermekeket a bölcsődében. 


II.3. A zenei nevelés anyaga ,, Csak tiszta forrásból"? 


A zenei anyagot szükséges nagyon körültekintően megválogatni. , Csak tiszta forrásból", 
a magyar néphagyomány kincseiből - magyar népdalokból, gyermekdalokból, 
mondókákból - ajánlott azt a zenei repertoárt összeválogatni, amivel segíthetjük a magyar 
anyanyelven túl a zenei anyanyelv elsajátítását is. A kisgyermeknevelőknek ajánlott 100- 
150 dalt kívülről tudniuk, hogy a helyzeteknek, gyermekek igényeinek megfelelően 
tudjon választani közülük. Ebben az életkorban a kisgyermekek mindenre nyitottak, 
aminek rendkívül nagy előnyei, de ugyanakkor veszélyei is vannak. Befogadják az 
értékeset éppúgy, mint az értéktelent. Így a kisgyermeknevelő felelőssége óriási a 
dalanyagok gondos kiválasztásában, hogy megvédjük őket a nem kívánatos hatásoktól, 

illetve legalábbis valamennyire ellensúlyozzuk azokat. Kodály azt mondta, hogy a , zenei 
méreg" ellen csak jó zenével lehet védekezni: ,,...csakis a művészi érték való a 
gyermeknek! Minden más árt neki. A csecsemő táplálékát is jobban megválogatják, mint 
a felnőttét. y Vitamindúsc zenei táplálék kell a gyermeknek" (KODÁLY: 1974: 41.) 


II.4. A zenei nevelés alkalmai, módjai 


A zenei nevelés alkalmai, módjai közül leggyakoribb a bölcsődében a közvetlen 
személyes kapcsolatban történő éneklés, és ezen belül is az ölbeli játék, ami a szeretet, az 
elfogadás kifejezése. A csecsemő és a kisgyermek természetes igénye az ölben 
tartózkodás, a testközelség, ez fontos lelki szükségletet elégít ki, érzelmi biztonságot 
nyújt számára. Ezekben a helyzetekben örömet, élményt adnak a csak neki szóló arc-—, 
fej- kéz— és lábjátékok, ujjszámolók, ringatók, tapsoltatók, vigasztalók, simogatók, 
csiklandozók, dögönyözők, höcögtetők, lovagoltatók. — A játékos mozdulatokkal 
kifejezzük a történéseket, megjelenítjük a szimbólumokat: a gyermek tenyere lábas, de 
lehet kert is, az ökle cipó, pogácsa, az ujjai malacok, a válla domb (Kerekecske, 
dombocska, Borsót főztem, Én kis kertet kerteltem, Süti, süti pogácsát, Ez a malac piacra 
megy). Úgy csinálunk, mintha főznénk, mintha ennénk, mintha aludnánk, mintha 
utaznánk. Ezzel nemcsak fokozzuk a játék örömét, de megerősítjük a szimbolikus 
gondolkodást is, ami alapvetően fontos a későbbi életben a művészetek befogadásához, 
élvezetéhez, a belső képek készítéséhez. A mondókákat dallamosan, az ének és a beszéd 
határán, , emelt hangon" mondjuk, mintegy , előadjuk". Játsszunk a hangszín, a hangerő, 
hangmagasság, a tempó változtatásával. A szöveget erőteljesen ritmizáljuk, úgy, ahogyan 
a hangsúly és a szavak lejtése megkívánja. A mozgás által lelassul a beszédtempó, így a 
gyermeknek lehetősége van figyelni az artikulációt, a hangzók pontos ejtését, ami segíti 
az utánzásra épülő  beszédtanulást, a pontos kiejtést. Tudatos non-verbális 
kommunikációval jelezzük a történéseket, a fokozódó feszültséget, végül a csattanót, a 
humort, az örömteli oldódást. Forrai Katalintól azt tanultuk, hogy minden kis apró 
mondóka egy igazi dráma: valami történik benne, valami feszültség, konfliktus 
keletkezik, és akkor jó, ha csattanóval, humorral feloldódik. Az érintés, a humor, a 
nevetés, kacagás fokozza az endorfinok (boldogsághormonok) termelődését, ami testi— 
lelki jó érzést ad, oldja a feszültséget, a stresszt, ezáltal erősíti az immunrendszert, 
egyaránt védi a gyermek és a felnőtt testi-lelki egészségét. Az együttjátszás: örömet okoz 
a felnőttnek és a gyermeknek egyaránt, mélyíti a kapcsolatukat, lehetőséget nyújt egymás 
jobb megismerésére, biztonságot nyújt a gyermeknek, a tapasztalatszerzési, tanulási 
lehetőségek bővülését jelenti." (Korintus M.né és mtsai., 1997: 20.) Az egészséges 
gyermek önállóan, aktívan mozog, szabadon kísérletezik a különböző mozgásformákkal, 
gyakorolja a nagymozgásokat, próbára teszi képességeit. Örömmel fogadja, ha játékkal 
kapcsolódunk mozgásához. A testi fejlettségnek, mozgásfejlettségnek megfelelő 
állítgatók, jártatók, sétáltatók, táncoltatók (Áll a baba, áll; Tánci baba, Erre kakas, erre 
tyúk; Sétálunk, sétálunk; Cini, cini, muzsika) változatos mozgástevékenységre adnak 
lehetőséget. A gyermeket biztonságosan fogjuk, tartjuk, és a szövegnek megfelelően 
játsszunk vele: állítgatjuk, kézen fogva vezetgetjük, lépegetünk, táncoltatjuk. A szöveget 
jó ritmusosan hangsúlyozzuk, az egyenletes lüktetést érzékeltetve mondjuk. A 
játékosságot, az örömet az egyenletes mozgás és a váratlan mozgásváltás (pl. dobbantás, 
guggolás, fordulás) adja. Nem cél a mozgásfejlesztés, de lehet következmény. A 
gyűjteményekben sok variáció található az ölbeli, a mozgásos játékokból. Az a jó, ha azt 
választjuk, amit szeretünk, mert így leszünk hitelesek a gyermek számára. A gyermek 
nevét beleénekeljük, így még jobban személyéhez szóló, kedves lesz számára. Más 
alkalommal valamilyen játékeszközt használunk, a gyermek látóterében mozgatjuk, 

érzékeltetjük a zene lüktetését. Célja lehet kapcsolatfelvétel, érdeklődés felkeltés, 
játékkezdeményezés, motiválás, ötletadás, ismeretadás, együttjátszás, a hangulat 
befolyásolása. A játék mozgósítja a gyermek képzeletét, segíti a fantázia működését, a 
szimbólumok megértését. Olyan eszközt választunk, ami megfelel a gyermek 
tevékenységének és a helyzetnek. Legfontosabb játékeszköz a baba, a maci, mint a 
gyermeket megszemélyesítő, szimbolizáló tárgy. 6 Eljátszhatjuk velük a gyermek 
számára ismerős helyzeteket: " A baba, a maci áll, jár, sétál, mosakodik, öltözködik, eszik, 
alszik, felébred, hintázik, táncol ( Jár a baba, jár; Sétálunk, sétálunk; Tej, túró, tejfel, 
Hinta, palinta; Cini-cini muzsika). " Egy építőkocka lehet hajó (Megy a hajó a Dunán). " 
Egy nagyobb kocka lehet rádió, amit az ölünkben tartunk, és ha a gyermek , bekapcsolja" 
énekelünk, , szól a rádió", ha , kikapcsolja", elhallgatunk. " Egy nagyobb fagolyó lehet 
dió (Erre csörög a dió). " Egy színes sál lehet kígyó (Tekeredik a kígyó). " Egy puha 
kendő, zokni, pompon lehet cica, kutya (Itt sétál, ott mászkál; Tarka kutya). " Bábot 
mozgatva énekelünk állatokról, gyerekekről, felnőttekről, történetekről (Béka a fa tövén; 
Katalinka szállj el; Kis kacsa; Nyuszi, Gyuszi; Én elmentem a vásárba; Hová mégy te; 
Hopp, Juliska; Járjunk táncot). " Képeskönyv nézegetés közben állatokról énekelünk. 
Utánozzuk a hangjukat, változtatjuk a hangmagasságot, a tempót, a hangerőt 
(brummogunk, mint a medve; csiripelünk, mint az énekesmadarak; trillázunk, mint a 
pacsirta; morgunk, mint a kiskutya; nyávogunk, mint a cica). " A dalokhoz képes 
kártyákat, tapadó figurákat készítünk (gyümölcsök, termések, természeti jelenségek, 
stb.), és ezekről énekelünk. " Születésnapot köszöntünk játéktortával (Ég a gyertya, ég, 
Kapud előtt állok; Jöttem, karikán; Most érkeztünk ez helyre). " Főzőcskézés közben 
énekelünk (Borsót főztem; Réce, ruca, vadliba; Süssél, süssél rétest). " Gyurmázáskor 
énekelünk a formálódó figurákról (Kis, kis kígyó; Csiga, biga; Kiugrott a gombóc). A 
további ötleteknek csak a fantáziánk szabhat határt. (Kissné, 2012) 

Mindenképp szem előtt kell tartani a gyermekek életkori sajátosságait is 


II. 5. A gyermek zenei fejlődése életkoronként 


Mindenképp szem előtt kell tartani a gyermekek életkori sajátosságait is. Tudományos 
kutatásoknak köszönhetően ma már tudjuk, hogy a magzat az édesanyja hasában felfogja, 
érzékeli a zenét, sőt reagál is a különböző hangingerekre. Megnyugszik, vagy éppen 
nyugtalanná válik a dallamok hatására, melyet mozgásával juttat kifejezésre. Az újszülött 
is reagál a zenére, hallja az anya dúdolását, mellyel álomba ringatja őt. Azok a babák, 
akiknek  magzati-korban sok kellemes  hangélményben volt részük, sokkal 
kiegyensúlyozottabban fejlődnek, hallásuk érzékenyebb, beszédfejlődésük is gyorsabban 
elindul. Érzelmi kötődésüket, biztonságérzetüket segíti az élő énekhang, a zene segít a 
lelki egyensúlyuk megteremtésében. 


Csecsemőkor (születéstől 12 hónapos korig) 

A gyermek első nevelője a család, elsősorban az anya, apa, a szülői ház. Az énekelgető 
édesanya, édesapa, nagyszülő érzelmileg hat a gyerekre. Örül a közös időtöltésnek, 
kedvet kap az utánzáshoz. Az édesanya hangja, ringatása a gyermek fiziológiai jóérzését 
teremti meg, mely hat az idegrendszer fejlődésére is. Jó esetben a csecsemők legalább 1 
éves korukig otthon nevelkednek. Ha mégsem így alakul, 20 hetes kortól a bölcsőde 
fogadja a kis csecsemőket. 


Születéstől-6 hónapos korig 
A síráson kívül sokféle hangot adnak, jellemzően mindig valamilyen mozgás kíséretében. 


Fejét a hangforrás felé fordítja, ismerős felnőtt láttán lábával rugdos, végtagjait mozgatja, 

miközben a hangja oktáv, másfél oktáv távolságon is végigcsúszik. A még rendezetlen, 
nagyobb mozgásokat nagyobb hanglejtéssel kísérik, , húzza a hangokat", aprókat 
sikongat. Az ismétlődő mozgásokkal ismétlődő hanglejtések keletkeznek. 


6-12 hónapos korig 

Már nagyon sok hangzót, hangszínt, hanglejtést ismer, a felnőttől ellesett mintát, ritmust 
utánozza. Nyálával, fogínyével, szájpadlásával, nyelve ismétlődő mozgatásával játszik. 
mássalhangzókat mond, de megjelennek az ajakra szorított fogínnyel megformált 
vvvvvv, memememe, mámámá. A szabálytalanul ismétlődő mozgásokhoz, hangadást 
kapcsol, pl.: lábát ütögetve áj-áj-áj-áj, térdrugózás közben a tej-tej-tej, vagy a labda 
ütögetése közbeni tá-tá-tá-tá hangokat képez. A fejlettebb mozgású gyermekek többet 
hangicsálnak lassabban fejlődő társaiknál, a kevésbé mozgékony csecsemőkhöz 
viszonyítva. 

, Dajkanyelv", ahogy a múlt században nevezték, fontos állomása a beszédfejlődésnek, 
átmenetet képez a gőgicsélés, a gagyogás, és a beszéd között, mely egy sajátos 
gyermeknyelvi kifejezési mód. A könnyen elsajátítható szavak, pl.: papa, mama, pápá, 
bátorítják a gyermeket az utánzásra, nehezebb szavak ismétlésére, ezáltal a megfelelő szó 
kimondására. 

Az élet első évében a csecsemők előnyben részesítik a konszonáns dallamokat, ezekre 
hosszabb ideig képesek figyelni, mint a disszonáns hangsorokra. (Kesztler, 2000.) 
Altatódalok hallgatásakor több hangot adnak ki, mint más hangélmény hangzásakor. 


Kisgyermekkor 

12-18 hónapos korig 

Tipegőnek nevezzük a gyermeket, aki fejlettebb mozgásmintákat tud végrehajtani, sokat 
ügyesedik a játékszerekkel, tárgyakkal való manipulációja során és hangicsálásban is 
szembetűnő változásokat figyelhetünk meg. 

Az ének és beszédhangok fokozatosan elválnak egymástól, változatos , blabláiban" már 
ismétlődő ritmust fedezhetünk fel, határozott hangmagasságokat énekelgetnek, 
motivikusan ismételgetnek kitalált hangcsoportokat. A hangmagasságok tisztábban 
kivehetők, kisebb hangterjedelemben csúszkál fel-le a hangjuk. A gyermek játszik a 
torkában felfedezett hangokkal, kezével a száját ütögeti, miközben rejtetten a felnőtt 
beszéd elemeit szólaltatja meg. Nagy szerep jut ebben a korban a hangsúlyok 
kiemelésének, a gesztusoknak, hanglejtésnek. 


18-24 hónapos korig 

Örömmel játszanak a hangzókkal, számtalanszor ismételgetik a  halandzsában 
felfedezhető ének és beszédmotívumokat. A gyermekek még nem tudják akaratukat 
szóval kifejezni, ezért ez a korszak a hangos sikítások, heves sírások, indulati kitörések 
időszaka. A hirtelen jövő kedélyváltozások, türelmetlenség, sírás és nevetés váltakozása 
sok türelmet és megértést kíván a nevelőtől, ám a megfelelő hang és dal, mondóka anyag 
nagy segítség lehet az indulatok levezetésében, vagy a figyelem másra terelésében. 
Szívesen dúdolgatnak ismerős dallamokat, és alkotókedvüknek köszönhetően maguk is 
találnak ki dallamra hangmotívumokat, játékos hangutánzásokat. 


24-56 hónapos korig 

Az adott korosztály gyermekeinek napközbeni dúdolgatása, éneklése mozgás kíséretében 
hangzik, ritmusra táncoltatják, mozgatják a babát, kabalát. A felnőtt énekébe egyre 
többször bekapcsolódnak, szívesen utánozzák a szeretett személyt, és társaikkal közösen 
tevékenykednek, énekelnek, verselnek. Nagyon sok zenei emlékképük van, melyeket 

gyakran előhívnak, szívesen visszajátszanak. Könyvnézegetés közben egész sorokat, 
vagy a már sokszor hallott, rövidebb énekeket szólaltatnak meg, új dallamokat találnak 
ki, improvizálnak. Kiejtésük sokat finomodik, csiszolódik, érzékenyen hat rájuk a zenei 
élmény, hangok, zörejek, a környezet hangjainak dallama, lüktetése. 


III. Zenei nevelés zenehallgatással 


A gyermekek esztétikai érzékének formálása már a bölcsődében is aktuális feladat, a 
nevelő felelőssége, hogy milyen hanganyagot választ e korosztály számára. A szakmai 
felkészültségét, zenei képzettségét tükrözi, hogy mi kerül a gyermek-csoportjában a 
kicsik zenei kínálatába. Széles a paletta, innen szemezgetni, válogatni érdemes és egyben 
tanulságos feladat. A zenei ízlésformálásban segítségül hívható értékes szakmai 
kiadványok, minden nevelő eszköztárában meg kell, hogy legyenek. 
,, A gyermek kezébe a jó zene kulcsa mellé a rossz zene elleni talizmánt adjuk, mert azt 
akarjuk, hogy élete ne sivatagon vezessen keresztül, hanem virágos kerteken. "(Kodály 
Zoltán) 
A zenehallgatásra szánt dalok zenei felosztása: (mellyel auditív úton, a felhangzó zenei 
anyaggal befolyásoljuk a gyermek zenei anyanyelvi fejlődését.) 

e magyar népdalok 
rokon népek dalai 
más népek dalai 
e magyar műzene 


komponált gyermekdalok (szövegeiket kiváló költők írták, vagy népi szövegek) 
altatódalok (pl.: Borsai Ilona-Kovács Ágnes: Cinege, cinege, kismadár c. 
gyűjteménye) a finom pianók világa, a dúdolás a szövegtelen előadást teszi 
lehetővé, mely így a hangulatával hat és nem a szövegével. 

e klasszikus műzene (az európai műzenék az ezredforduló tájáról, pl.: trubadúrok 
dalköltészete, reneszánsz, barokk a bécsi klasszicizmus, vagy a romantika 
miniatűrjei, egyszólamú művei, Kodály ötfokú zenéi, Bartók gyermekdalai, a XX. 
század zenei feldolgozásai alkalmasak erre). 

A kisgyermeknevelő játszhat hangszeren is (pl.: furulya, xilofon, metallofon) ismert 
dalokat felismerés céljából, vagy könnyű rövid, művészi értékű darabokat. Közösen 
hallgathatunk kisgyermekeknek megfelelő zenét hangkazettán, CD lemezen. Pl.: Weöres 
Sándor, Kányádi Sándor, Zelk Zoltán, Gazdag Erzsi és más magyar költőink 
megzenésített verseit. A Kaláka együttes gyermekdalai, és napjaink egyik legolvasottabb 
írónőjének, Bartos Erikának megzenésített gyermekversei, meséi a mai gyermekek egyik 
kedvenc dal, vers és énekanyagához tartoznak. Gryllus Vilmos gyermekeknek írt dalai, 
pentaton dallamai értékesek, szórakoztatóak, és méltán helyük van a bölcsődés 
korosztálynak való zenehallgatásban, zenei anyagában is. 

e A természet és a környezet hangjainak rögzítése, meghallgatása sokszínű zenei 

fejlesztésre, közös játékra teremt kitűnő lehetőséget, mely során az akusztikus 
élmény átélése, vizuális élmények előhívását eredményezi. 


IV. Zenei nevelés tervezése 
A zenei nevelés tervezése mindenképp szükséges és hasznos. Egyrészről szükséges a 


távlati tervezés. A dalanyag a bölcsődében eltöltött idő alatt fokozatosan bővül, 
minőségileg, és mennyiségileg is. Fontos az első időszakban megtanult dalok gyakori 

ismétlése a későbbiek során. A kedves játékok visszaismétlése mindenkinek sok örömet 
okoz. A visszaismétlések azonban remek alkalmak arra is, hogy a megfelelő módszerek 
alkalmazásával a gyermekek különböző zenei képességeit fejlesszük; úgy, mint 
hallásfejlesztés, éneklési készség fejlesztése, egyenletes lüktetés érzékeltetése, illetve a 
zenei fogalompárokkal való ismerkedés, mint gyors-lassú, halk-hangos, magas-mély. 
Ezek együtt fejlődnek énekléskor, a mozgással egybekötött gyermekjátékok közben. A 
készségek fejlesztésének képzelethelyzetbe illesztett módszere a játékosság. A hangsúly 
az érzelmi nevelésen van, a zene iránti fogékonyságon, érdeklődésen, aminek természetes 
következménye lesz a cselekvéssel, utánzással járó tanulás. A gyermekek az élő zenéből, 
éneklésből-mozgásból közvetlen tapasztalással, aktív cselekvéssel szűrjék le az elemi 
zenei fogalmakat. Ezért a közlő, ismertető szövegek helyett cselekedni kell, a játékot élni, 
élvezni kell. 
Ám ahhoz, hogy ezek a fejlesztések elérjék céljukat, tudatos tervezésre van szükség. 
Ehhez a kisgyermeknevelőnek ismernie kell: 
az adott csoport fejlettségi szintjét 

- . azta szintet, ahova a gyerekeket el szeretné juttatni 

- . a megfelelő zenei anyagot 

- . a fejlesztés fokozatait 

- . a művészeti nevelés és az érzelemkeltés hatásrendszerét 
Az anyag összeállításánál a következő szempontokat kell szem előtt tartani: 

- . az új ismereteket a korábbi ismeretekre kell építeni 

- . a könnyebb anyagtól haladjon a nehezebb felé 

- . a környezethez, körülményekhez alkalmazkodva állítsa össze az anyagot 
Az év eleji időszak lehetőséget ad a gyermekek megismerésére. A beszoktatás időszakát 
is megkönnyítheti egy-egy ölbeli játék, altatók, nyugalmat árasztó dalok énekelgetése. 
Érdemes szülők által informálódni az otthon énekelt-játszott dalokról, hiszen ezek 
intézményi keretek között való ismétlése ugyanazt a meghitt hangulatot, bizalmi 
kapcsolatot idézi fel a gyermekben, amit otthon átélt, megtapasztalt. 
Az évi dalanyag tervezéséhez ismernünk kell az előző évek anyagát is, hogy 
játékformában, alkalmi anyagban is változatos legyen. 
A dalok kiválasztásához a zenei hangkészlet szempontjait érdemes elsősorban szem előtt 
tartani. A szó-mi hangterjedelmű dalok a zenei nevelés kezdő lépései (Szólj síp, Hinta 
palinta, Én kis kertet kerteltem) Ezután érdemes a 3 hang, szó-lá-mi terjedelmű dalokkal 
ismerkedni (Borsót főztem, Kis kacsa fürdik. . .), majd fokozatosan nyitni a hangészletet 
a pentaton (ötfokú: lá-szó-mi-ré-dó) dalokon keresztül 6 hangig. 
A megjelölt dallamfordulat és hangterjedelem után a legfontosabb megkeresni az 
anyagon belül a korcsoport számára legmegfelelőbb játékformát. Eleinte maga a 
kisgyermeknevelő játszik és énekel, a gyermekek hallgatják, esetleg játékmozdulatokkal 
kísérik az éneket. Tehát a mondóka, dalanyagból olyan alkalmas játékokat kell választani, 
amelyeket a felnőtt játszik a gyermekkel. 
A zenei feladatokat ugyanabban a csoportban sokféle dallal, sokféle módszerrel lehet 
megoldani. A kisgyermeknevelő számára minden perc tudatos, figyelő, irányító munka, 
a gyermek számára élvezet, öröm, szabad játék. A kisgyermeknevelőnek önálló 
döntésjoguk van, ez a szabadság azonban egyben felelősséget is jelent, mert megbízik a 
kisgyermeknevelő pedagógiai, lélektani, zenei képzettségében. A játékokkal fejlesztett 
zenei készségek a zenei képességek egységévé áll össze, ez alapot ad a továbbtanulásra. 
A gyermek fogékony, érdeklődő lesz a zene iránt, ami most és a későbbiekben is örömöt 
szerez majd neki, szebbé teszi életét. 

V. A néphagyományokra épülő zenei nevelés megvalósítása egy bölcsődei év során 


Ebben 


a fejezetben évszakonkénti gyűjtést található, havi bontással, főként a jeles napok 
köré csoportosítva, a néphagyományőrzés egy lehetséges megvalósítási módját a 
bölcsődés korú kisgyermekek életkorának megfelelő szinten. 


Szeptember- Szent Mihály hava 


Népsz 


Mond 


Dalok 


Dalok 
o 


okások, jeles napok 


Kisasszony (szept.8): , Fecskehagyó Kisasszony" napja: ettől a naptól útra kelnek 


a vándormadarak (pl. fecske, gólya, vadludak) 


Szt. Mihály nap (szept . 29.) Mihály napi vásár: Régen nem volt annyi szép üzlet, 
mint ma, hanem az emberek vásárra jártak. Ott azokat a termékeket is kínálták 
másoknak, amit ők maguk készítettek. E közben találkoztak ismerőseikkel, 


barátaikkal és beszélgettek egymással. 


ókák 

Hull a dér, jön a tél (Ákom, bákom, berkenye) 
A sámsoni piacon (Benedek, Sándor.2010) 
Piros alma csüng a fán (Napról napra) 

Egy üveg alma (Napról napra) 

Kelep, kelepgólyamadár (Napról napra) 

Kár, kár, kár (Napról napra) 

Csörgő-börgő mogyoró (Zilahi 1996) 

Sárga lábú kiskakas (Zilahi 1996) 

Gólya, fecske hamar elment (Napról napra) 
Elmúlt a nyár itt a ősz (Napról napra) 

Beérett már a kökény (Napról napra) 

Így törik a diót kopp, kopp, kopp (Napról napra) 
Aludj baba, aludjál (Napról napra) 


éneklésre 

Ősz az idő (Benedek, Sándor. 2010.) 

Már ezután Szent Mihály nap (Napról napra) 
Apró alma (Zilahi 1996) 

Kaszálj, kaszálj pók (Zilahi 1996) 

Egy kis kertet kerítek (Zilahi 1996) 

Dombon törik a diót (Zilahi 1996) 


hallgatásra 

Hull a szilva (Zilahi 1996) 

Egy kis kertet kertelek (Zilahi 1996) 
Piros alma mosolyog (Zilahi 1996) 
Éva szívem Éva (Zilahi 1996) 

e  Körtéfa, körtéfa (Zilahi 1996) 
e Egy gyenge kis madár (Zilahi 1996) 


Ismerkedés a népi hangszerekkel 

A gyermekekkel a következő hangszereket ismertethetjük meg. (Többet közülük együtt 
el is lehet készíteni): levélsípot, dióból készített pengetős hangszert; vesszőből csörgőt; 
fűzfa sípot; lopótökdudát; lopótökből , csörgőt", , rázót"; nádból dúdolót, zümmögőt 
(nádduda); nádsípot; kukoricaszárból hegedűt (kóré hegedű); citerát; láncos botot; 
köcsögdudát; csörgőket (Különböző termések magjait egy — egy dobozba rejtjük el); 
dobokat; fésűs zümmögőt; zúgattyút 


Kész hangszereket 
dorombot, citerát, kereplőt, furulyát, kolompot, cserépsípokat. 


Október- Mindenszent hava 


Népszokások, jeles napok 
e Vendel napja (okt. 20.), 


e Orsolya napja (okt. 21.) 

e Dömötör napja (okt. 26.) 

e szüret 

e  kukoricafosztás 
Mondókák 


e Erre csörög a dió (Napról napra 1992) 
Cini-cinihegedű (Napról napra 1992) 
Cini-cini muzsika (Napról napra 1992) 

Esik eső csepereg (Napról napra 1992) 

Hull a dér, jön a tél (Napról napra 1992) 
Elmúlt a nyár, itt az ősz (Napról napra 1992) 
Elmentem én a szőlőbe (Napról napra 1992) 
Erre csörög a dió (Napról napra 1992) 
Áspis, kerekes 

Cserebere, fogadom 

Badacsonyi rózsafán 

Egyedem, begyedempitypalláré 

Egy, kettő, három, négy 


Süti, süti pogácsát 


Dalok éneklésre 
e Érik a szőlő (Benedek, Sándor. 2010) 
e  Lipem, lopom a szőlőt (Forrai 1974)) 
e Ősszel érik, babám (Zilahi 1996) 

Fussunk, szaladjunk 
Sétálunk, sétálunk 
Cicuskám, kelj fel 
Eszter lánc 

Hinta, palinta 
Hinta, Katica 


Dalok hallgatásra 


Megkapáltuk a szőlőnket három ízben is (Napról napra 1992: 35) 
A kassai szőlőhegyen (Zilahi 1996) 

Szőlőhegyen keresztül 

Hogy ha én azt tudhatnám 

Hej rózsa, rózsa 

Kis gerlice patak partján 

Egy nagy orrú bóha 

Hej, Dunáról fúj a szél 

Nána, Nána, Tiszanána 

Elmentem piacra 

Kimennék a szőlőhegyre 

Ti csak esztek, isztok 

Érik a szőlő 

Piros alma mosolyog a dombtetőn 

A kutyákat odaki 

Aluszol-e, jó juhász? 

Kelj fel juhász 

A macskának négy a lába 

Fáj a kutyámnak a lába 

Szőlőhegyen keresztül megy a kislány (Benedek, Sándor. 2010) 
Három hordó borom van (Benedek, Sándor. 2010) 


November- András hava 


Népszokások, jeles napok 


Márton nap (november 11.) Szt Márton történet, libás játékok, Márton nap — 
Állatok felismerése képekről. Állatok hangjának felismerése. Háziállatok 
felismerése, baromfiudvar berendezése játékállatokkal. 

Katalin nap (november 25.) Katalin napkor gyümölcsfa ágat tehetünk a vázába és 
karácsonyra ki fog zöldülni. 

András nap (november 30.): Disznóvágások kezdetének időszaka 

adventra készülés — 1-1 szál gyertya gyújtásával, dalokkal várjuk karácsony 
érkezését. Az adventi koszorú elhelyezése a szobában. 


Mondókák 


Ember, ember, november (Napról napra 1992) 
Esik eső, fúj a szél (Napról napra 1992) 

e  Libuskáim egyetek (Napról napra 1992) 

e Liba mondja: gi, gá, gá (Napról napra 1992) 

Száll a madár a házra (Napról napra 1992) 

Nincs okosabb, mint a lúd, nem kell néki gyalogút (Ákom, bákom, berkenye) 
Hej, Gyula, Gyula, Gyula 

Kicsi kocsi, három csacsi 

Mély kútba tekintek 

Zíbor, zábor 

Ácsorogjunk-bácsorogjunk 

Réce, ruca, vadliba (Ciróka34 ) 


Dalok éneklésre 
e Egyél libám (Komáromi 2012) 
Libuskáim egyetek (1---d) (Forrai ÉNB) 
Kis kacsafürdik(Ism) (Forrai ÉNB) 
A gúnárom elveszett, keresésére megyek (sfimrdt,) (Forrai ÉNB) 
Kis kacsa fürdik 
Kicsi vagyok én 
Most viszik, most viszik Uborkáné lányát 
Kipp-kopp, kalapács 
Madarak voltunk 
Tente, baba 
Hatan vannak a mi ludaink (Zilahi 1996:66-tavasz) 
Én elmentem a vásárba (Zilahi 1996:66-tavasz) 
Ég a gyertya, ég 


Dalok hallgatásra 
e Fúj, süvölt a Mátra szele (Napról napra 1992:52) 
Ha felmegyek a budai nagy hegyre 
Jó gazdasszony vagyok én 
Falu végén van egy ház 
Virágéknál ég a világ 
A bundának nincs gallérja 
Esik eső, ázik a heveder 
Őszi harmat után 
Erdő, erdő, de magas a teteje 
Egy kis malac 
Elesett a lúd a jégen 
A Csitári hegyek alatt 
Este van már, csillag van az égen 
Márton! Hová mégy a kocsidon? (Zilahi 1996:83) 

December- Karácsony hava 


Népszokások, jeles napok 

e Szt. Miklós napja-Mikulás (december 6.) 

e Luca nap (december 13.) Luca napkor kis pohárkákba ültessünk búzamagokat, 
amelyek majd karácsonyra ki fognak csírázni. Füfej készítésével játékossá 
tehetjük a folyamatot. 

e Advent 

e Karácsony (december24-25-26) 

e Szilveszter (december 31.) 


Mondókák 
e  Zengenek az erdők 
Luca, Luca, kitty-kotty (Ákom, bákom, berkenye) 
Jaj, de nagyon hideg van 
Angyal —kangyal, mikula (Zilahi 1996:32-tél) 
Aranykertben aranyfa(Zilahi 1996:52-tél) 
Megy a hold az égen(Zilahi 1996:52-tél) 
Süssünk, süssünk valamit (Napról napra 1992:69) 
Kicsi fazék, kicsi tál (Napról napra 1992:69) 
Ami elmúlt vissza nem jő (Napról napra 1992:69) 
Aludjál, aludjál (Napról napra 1992:69) 
Hull a hó, hull a hó, hógolyózni..(Napról napra 1992:69) 
Tél az idő, nem nyár (Napról napra 1992:69) 
Hull a hó, hull a hó lesz belőle. . (Napról napra 1992:69) 
Varjú károg, fú a szél (Napról napra 1992:69) 
Hull a hó, hull a hó, jön ... (Napról napra 1992:69) 
Eljött a szép karácsony (Napról napra 1992:69) 
Kovács, kovács (Napról napra 1992:69) 


Dalok éneklésre 
e Szt. Miklós a hulló hóban 
Miklós püspök egykor régen 
Mikulás, Mikulás 
Bim, bam, bim, bam (Zilahi 1996:47) 
Harangoznak a toronyban (Zilahi 1996:47) 
Csordapásztorok (Zilahi 1996:51) 
A kis Jézus aranyalma (Ringató) 
Kirje, kirje, kisdedecske (Magyar ünnepek) 
Adjon Isten jó éjszakát (Zilahi 1996:54) 
Ég a gyertya ég (Zilahi 1996:55) 
Karácsonynak éjszakáján (Ringató) 
Ég a gyertya ég (1----d) (Forrai ÉNB) 
Kiskarácsony, nagykarácsony (s f m r d s,) (ForraiÉNB) 
Mennyből az angyal lejött hozzátok (Játékos Zenebona 154. o.) 
Pásztorok keljünk fel (Magyar ünnepek) 

Dalok hallgatásra 

e A bundának nincs gallérja (Zilahi 1996:31 tél) 
Azért mondom néktek (Zilahi 1996:31 tél) 
Idvez légy kis Jézuska (Napról napra 1992:59) 
Óh, aki Szent Miklóst szereti (Napról napra 1992:70) 
Luca, Lucakity-koty (Napról napra 1992:71) 
Aludj el magzatom (Komáromi 2012) 
Bárcsak régen felébredtem volna (Felsütött a nap az égre) 
Kösd föl Örzse, ködmönkédet. . .(sfmrd) (Forrai ÉNB) 
Betlehem kis falucskában (Játékos Zenebona 152. o.) 
Midőn a Szűz... (Játékos Zenebona 152. o.) 
Aludj el, magzatom! (Játékos Zenebona 152. o.) 
Rossz a Jézus kiscsizmája (Játékos Zenebona 151. o.) 


Január-Boldogasszony hava 


Népszokás, jeles nap: 
e — Ujév 


Mondókák 

e Boldog új évet! (Hóc, hóc, katona) 
Hogyha csurog Vince... (Ákom, bákom, berkenye) 
Pici szívem, pici szám (Ákom, bákom, berkenye) 
Adjék Isten minden jót (Ákom, bákom, berkenye) 
Boldog új esztendőt (Ákom, bákom, berkenye) 
Ez újév reggelén minden jót kívánok (Magyar ünnepek) 
Az új esztendőbe (Sándor. Benedek. 2010) 
Kerek isten fája (Zilahi 1996:41- tél) 
Adjon Isten füvet, fát (Zilahi 1996:41- tél) 
Január elöl jár (Zilahi 1996:70- tél) 
Egy, kettő, három, négy (Zilahi 1996:75) 
Szalad a szán, cseng a csengő (Napról napra 1992: 94) 
Víg legyen az új esztendő 


Dalok éneklésre 
e — A hajnali harangszónak (s f m r d) (Forrai ÉNB) 


Dalok hallgatásra 
e — Újesztendő, vígságszerző (Zilahi 1996: 72) 
e — Adjon az Úristen (Zilahi 1996: 74) 
e Úgy tetszik, hogy jó helyen vagyunk itt (Zilahi 1996:76) 
e A szántó híres utca (Zilahi 1996: 103-tél) 


Február - Böjtelő hava 
Népszokások, jeles napok 


e — Gyertyaszentelő, Boldogaszony napja (február 2.) 
e — Farsang: Télűzés, alakoskodás, farsangi mulatság 

Mondókák 
e Ha a medve szép időt lát (Ákom, bákom, berkenye) 
e Varjú károg, fú a szél (Zilahi 1996:41-tél) 
e Ha-ha-ha, havazik (Zilahi 1996:43-tél) 
e Dirmeg dörmög a medve (Zilaióhi 1996: 99) 
e Kitapodott a medve (Zilahi 1996:99) 
e Madarak voltunk, földe szálltunk 


Dalok éneklésre 
e Bújj, bújj medve, gyere ki a gyepre! (Isfmr) (Forrai ÉNB) 
Mackó, mackó ugorjál (mrd) (Forrai ÉNB) 
Volt nékem egy kecském.. (Benedek, Sándor. 2010) 
Száraz tónak.. 
Szélről legeljetek 
Volt nekem egy vaskalapom 
Cickom, cickom 
Hopp, Juliska 
Kozsváros olyan város 
Széles az én kedvem ma 
Molnár legény voltam én 
Jöjj ki napocska 
Mese, mese, mátka 
Farsang három napjába 
Tánci, tánci, bum bum, bum (Komáromi 2012) 


Dalok hallgatásra 
e Én kis kertet keríték(Zilahi 1996:80) 
Virágéknál ég a világ (Zilahi 1996:82) 
A malomnak nincsen köve (Zilahi 1996:107) 
Hopp ide tisztán (Zilahi 1996:107) 
Ugyan, édes komámasszony 
Elment a madárka 
Volt nékem egy kis szarkám 
Van már nékem szép új csizmám 
Egy boszorka van 


Farsangra hangolódva készítsünk a gyermekekkel ritmus hangszereket, amivel a telet 
elűzhetjük. A rongyos bált megelőzve, gyűjtsünk minél több lopótököt. Ha ezeket 
kiszárítjuk, a benne levő magok csörögni fognak. Így a dalokat egyenletes lüktetéssel 
kísérhetjük. Zajkeltő eszközök lehetnek még láncos bot, kereplő, zúgattyú 

Március - Böjtmás hava 


Népszokások, jeles napok: tavasz ébredése 


Gergely nap (március 12.) 

március 15. 

Sándor, József, Benedek (március 18.,19.,21.) 
Gyümölcsoltó Boldogasszony (március 25.) 


Mondókák 


Hüvelyekujjamalmafa(Hóc, hóc, katona) 

Tücsök koma (Hóc, hóc, katona) 

Csiga, gyere ki (Hóc, hóc, katona) 

Gólya néni, gólya bácsi (Ákom, bákom, berkenye) 
Csigabiga, gyere ki, szép idő van ideki! (Ákom, bákom, berkenye) 
Biri, biri, bárány, alig áll a lábán (Ákom, bákom, berkenye) 
Hóc, hóc katona (Hóc, hóc, katona) 

Gyí, te paci, gyi te, ló (Hóc, hóc, katona) 

Gyí paci paripa(Hóc, hóc, katona) 

Áspis kerekes 

Sándor, József, Benedek (Zilahi 1996:7) 

Így lovagolnak a hölgyek (Zilahi 1996:90 ) 

Esik eső bugyborékol (Napról napra 1992:134) 

Ess, eső, ess!(Napról napra 1992:134) 

Fúj a szél, meleg szél (Napról napra 1992:134) 

Gyere tavasz, várva várlak (Napról napra 1992:134) 

Azt mondják a cinegék (Napról napra 1992:134) 

Kék ibolya, hóvirág (Napról napra 1992:134) 

Ló, ló, katona (Ciróka, 2005:26) 

Gyí, te fakó, gyi, te szürke (Ciróka, 2005:27) 


Dalok éneklésre 


Bújj, bújj zöld ág (I---d) (Forrai ÉNB) 

Esik az eső, hajlik a vessző (I---d) (Forrai ÉNB) 

Esik eső, záporeső (I---d) (Forrai ÉNB) 

Csiga-biga gyere ki 

Csiga-biga gyere ki ((Forrai ÉNO) 

Esik az eső (Forrai ÉNO) 

Essél eső essél (Forrai ÉNO) 

Jöjj ki napocska (Forrai ÉNO) 

Süss fel nap(Forrai ÉNO) 

Süss ki, nap, fal alá, bújj el, hideg, föld alá!( Forrai: ÉNO) 
Ess, eső, ess, karikára ess..(Bújj, bújj, zöld ág) 

Gólya, gólya gilice mitől véres a lábad (Ism)(Forrai: ÉNO) 
Süss ki, nap, arany nap, ... (Cinege, cinege, kismadár. . ...) 
Gólya bácsi, gólya, hol jártál azóta(mrd) (Forrai ÉNB) 

Dalok 
e 


Gólya, gilice, kendervágó vadréce (1--d) (Forrai ÉNB) 
Gólya viszi a fiát(mrd)(forraibölcsis) 

Szállj el, szállj el, katicabogárka! (mrd) (Forrai ÉNB) 
Nyisd ki, Isten, kis kapudat (Zilahi 1996: 7) 
hallgatásra 

Még azt mondják, nem illik (Zilahi 1996:106-tél) 
Kihajtom a ludaim a rétre 

Most szép lenni katonának(Zilahi 1996:85) 

Kossuth Lajos azt izente (Zilahi 1996:82)-- 
Huszárgyerek, huszárgyerek, huszárgyerek 

Kossuth Lajos táborában 

Falu végén van egy ház 

Volt nekem egy kecském 

Hej, tulipán, tulipán (Zilahi 1996: 69) 

Szánt a babám 

Süvegemen nemzetszín rózsa (Zilahi 1996:81) 

Szép a huszár, ha felül a lovára (Zilahi 1996:88) 


Április- Szent György hava 


Népszokások, jeles napok 


húsvét 
tavasz 


A hónap eseményei, tevékenységek 


tojás keresés 

tavaszi növényekkel való ismerkedés 

tojás, sonka kóstolás 

beszélgetés: húsvét, bárány, locsolás, nyuszi 

a hónap virágainak megfigyelése: gyermekláncfű, medvehagyma 
tojásdíszítés papíron, nyomdázással 


Mondókák 


E háznak van rózsabokra (Ákom, bákom, berkenye) 

E háznak kertjében (Ákom, bákom, berkenye) 

Kelj föl párnáidról (Ákom, bákom, berkenye) 

Nyuszim, nyuszim, nyulacskám (Ákom, bákom, berkenye) 
Ákom-bákom berkenye (Magyar ünnepek) 

Zöld erdőben jártam (Magyar ünnepek) 

Jó reggelt, jó reggelt, kedves liliomszál (Magyar ünnepek) 
Én kis kertészlegény vagyok (Magyar ünnepek) 
Rózsafának a tövéből 

Putty-putty, putypurutty 

Fecske, fecske, gyere csak 

Gyí Bányára, Besztercére 
Gyí te fakó, messzire 


E háznak van egy rózsája 


Dalok éneklésre 


e Én kis kertet kerteltem 

e Bújj, bújj zöld ág 

e Süss fel nap, Szent György-nap (Zilahi 1996:8- tavasz) 

e Süss ki, meleg (Zilahi 1996:8-tavasz) 

e Süss fel nap, fényes nap (Zilahi 1996:9- tavasz) 
Dalok hallgatásra 

e Hová mész te kis nyulacska? 

e Hol jártál báránykám? 

e Tisza partján mandulafa virágzik 

e Egyszer egy királyfi 

e Tavaszi szél vizet áraszt (Zilahi 1996:9-tavasz) 

e  Atavaszi szép időnek (Zilahi 1996: 24-tavasz) 

e Fehér Liliomszál (Zilahi 1996: 24-tavasz) 

e Kis kece lányom (Zilahi 1996: 26-tavasz) 

e Lányok ülnek a toronyba (Zilahi 1996:120) 


Május - Pünkösd hava 


Népszokások, jeles napok 


madarak és fák napja (május 28.) 
anyák napja 


pünkösd 


Mondókák (versek) 


Köszöntő anyák napjára (Hóc, hóc, katona) 

Szervác, Pongrác, Bonifác (Ákom, bákom, berkenye) 
Piros pünkösd napján (Ákom, bákom, berkenye) 

Már megjöttünk ez helyre (Magyar ünnepek) 

Ess, eső, ess ( Zilahi 1996: 13) 

Álmomba az éjjel (Napról napra 1992:179) 


Dalok éneklésre 


Serkenj fel, mert most jő az hajnal (sfmrds) (Forrai ÉNB) 
Hopp Juliska, hopp Mariska (d Isfmrd) (Forrai ÉNB) 
Pál, Kata, Péter jó reggelt. (Isfmrdt, (Forrai ÉNB) 

Én kis kertet kerteltem, bazsarózsát. . . . (sm)(Forrai ÉNB) 
Az árgyélus kismadár (r"d"tismrdt,1, (Forrai ÉNB) 

Cifra palota (mrdt,l,s,)( Forrai: ÉNO) 

Kicsi vagyok én (1--d)( Forrai: ÉNO) 


SV e s 


Árvayné Nezvald Anett 


Dalok hallgatásra 
e  Láttál-e már valaha csipkebokor rózsát (Zilahi 1996: 136) 
Kinyílt a rózsa 
Hej, tulipán, tulipán (Zilahi 1996: 133) 
Két szál pünkösdrózsa (Zilahi 1996:136) 
Anyám édesanyám elfeslett a csizmám (Forrai: ÉNO) 
Én kicsike vagyok, nagyot nem mondhatok (sfmrd) (Forrai: ÉNO) 
A pünkösdi rózsa kihajlott az útra (I---d) (Forrai: ÉNO) 
Serkenj fel, kegyes nép 
A pünkösdi rózsa 
Tisza partján mandulafa virágzik (Zilahi 1996: 79) 


VI. Összegzés 


A bölcsődei ének zenei nevelés módszerei tekintetében széles spektrumú rálátással és 
ismeretekkel kell ahhoz rendelkezni, hogy minden kisgyermeknevelő kialakítsa a saját 
elképzelésének, hitének, tudásának és elveinek megfelelő módszert, amellyel hatni képes 
a rábízott gyermekekre, szűkebb és tágabb környezetére. A gyermekek 
személyiségfejlődése szempontjából elengedhetetlennek tartom a zenei nevelés magas 
szintű megvalósítását, a kisgyermek egyéni érdeklődésének, és önkéntes részvételének 
tiszteletben tartása mellett. A megfelelő felkészültséggel rendelkező, módszereit jól 
megválasztó kisgyermeknevelő a zenei nevelés terén a következő eredményeket érheti el: 
e Elősegíti a zenei képességek kibontakozását, a zenei készség megalapozását. 


e  Fejleszti a ritmusérzéket, ütemérzékre pozitív hatással van. 

e Segíti a zenei hallás, éneklési készség elindítását. 

e Segíti a beszédkészség kialakulását, fejlődését, bővíti szókincsét. 

e Segíti a tiszta hangképzést, szép kiejtést, a helyes artikulációt, a beszédkedv 
megalapozását. 

e Segíti a szavak megértését, fejleszti a memóriát, ezáltal elősegíti az értelmi 
fejlődést. 

e  Fejleszti a finom-motorikát, ritmikus, harmonikus mozgásra serkent, elősegítve a 
mozgásfejlődést. 

e  Gátlások, feszültség oldása, mely hangulatteremtő hatású. 

e Gyermek örül a felnőttel való bensőséges, szoros érzelmi kapcsolatnak. 

e Erősíti a kötődést kisgyermek és nevelője között. 

e  Fejleszti a memóriát, ismereteket közvetít. 

e Ízlésvilágát formálja, hat a szépérzékre, elősegítve az érzelmi fejlődést. 

e Megnyugtat, ellazít, lelki egyensúlyt teremt. 

e Közös élményt, együtt zenélés éneklés örömét biztosítja. 

e A társkapcsolatok alakulását pozitívan befolyásolja. 

e Komplex személyiségformáló hatása van. 


Elengedhetetlen a pedagógus mintaadó, nevelő munkája, ezen túl azonban szükségét 
érzem annak, hogy a kisgyermeknevelők zenei nevelés terén is minél inkább tovább 
képezzék magukat, ezzel fejlesztve saját képességeiket, megismerkedjenek új 
módszerekkel, és repertoárjukat is bővíteni tudják. Csak határtalan türelemmel, 
következetességgel és szeretettel adhatjuk tovább azt a tudást, tapasztalatot, melyet 
meggyőződéssel vagyunk képesek közvetíteni. 

BÖLCSŐDEI TESTNEVELÉS MÓDSZERTANA 


Bevezetés 


A kisgyermekek intézményesített nevelése egyre korábbi időpontban kezdődik. A XX. 
században a bölcsőde egészségügyi, szociális célok megvalósításának helyszíne volt. A 
bölcsőde funkciója elsősorban a megőrzés illetve a gondozás volt. Az utóbbi 10 évben ez 
a felfogás gyökeresen megváltozott, s a bölcsőde az óvodához hasonlóan az 
intézményesített nevelés színtere lett. A társadalmi elvárások is a bölcsődei nevelés 
megvalósítását szorgalmazzák. A nevelési területek közül a testi nevelés valamilyen 
megjelenési formában már eddig is jelen volt a bölcsődében, ellenben a testnevelés 
megjelenése az utóbbi időben vált gyakorlattá. A fiatalok rossz egészségi állapota miatt 
napjainkban a testedzés minden eddiginél nagyobb jelentőséggel bír a gyermekek 
életében. A gyermekek egészségi állapotromlásának a megállítása minden, a nevelésben 
szerepet vállaló személynek feladata. Az egészség szempontjából akkor tudunk 
eredményes munkát végezni, ha a gyermekinket a lehető legkorábban kezdjük el 
szocializálni az egészséges életvitelre. Így természetes, hogy a bölcsőde sem maradhat ki 
abból a munkából, ahol a gyermekek egészségének megőrzése és fejlesztése a cél. Az 
egészséges életmódnak egyik meghatározó összetevője a testi nevelés, azon belül a 
testnevelés. Jelen fejezetben a bölcsődei testnevelés, mint legfiatalabb bölcsődei nevelési 
terület vezetéséhez nyújtunk segítséget. Ennek a területnek a szakirodalma igen csekély, 
amelyből kiemelhetjük Bucsy (2010) , Testnevelés a bölcsődében"? című könyvét. A 
könyv rendszerezi a bölcsődei testnevelés legfontosabb alapelveit, módszereit, 
gyakorlatanyagát. A következő fejezetben szándékunk - az előzőekben említett könyv 
értékeit megtartva, azt kiegészítve az utóbbi évek tapasztalataival - segítséget nyújtani a 
bölcsődei testnevelés tervezéséhez, lebonyolításához. 


I. Testnevelés elméleti alapjai 
I.I. A testnevelés alapfogalmai 


A testnevelés fogalmának, céljának és feladatainak meghatározásakor szükségszerű lépés 
a sporttudomány alapfogalmainak tárgyalása. A sporttudomány fiatal tudományág, 
amelynek értelmezésével több publikáció is foglalkozott (Bíróné 2004, Bognár 2009, 
Bucsy 2010), így úgy gondoljuk, hogy mi csak a fogalom meghatározására 
koncentrálunk. Bíróné (2004) szerint a sporttudomány az emberi társadalom egyetemes 
kultúrájának részterületeként, a testkultúrának leképezésére szolgáló eszmerendszer — 
tudományosan igazolt, rendszerezett, általánosított elvek, tételek, törvények és 
törvényszerűségek, elméletek és módszerek együttese. A sporttudomány természet- és 
társadalomtudományi ismereteket integráló multidiszciplináris tudományág, amelynek 
kutatási területe, tárgya a testkultúra jelenségei valamint a sportoló ember. (Bognár 2009) 
A sporttudomány komplex volta miatt nehezen helyezhető el a hagyományos tudományos 
kategóriákba. (Bucsy 2010) Számos szállal kötődik a természettudományok közül a 
kémiai, biológiai és fizikai  tudományokhoz, az  orvostudományokhoz, a 

társadalomtudományok közül a szociológiai tudományokhoz, a bölcsésztudományok 
közül a pszichológiai tudományokhoz, ezzel is bizonyítva multidiszciplináris voltát. 
Napjainkban a bölcsőde egészségügyi, szociális jellege egyre nagyobb mértékben 
háttérbe szorul és nagyobb jelentőséget kap a nevelés, amelyet Gombocz (2008) 
sportpedagógiai szemléletét követve testi, erkölcsi, értelmi, esztétikai és közösségi 
nevelésre oszthatunk. A testi nevelés a 0-5 éves korban kiemelt szerepet kap, hiszen az 
élete első lépéseit teszi meg a gyermek, s ezek a lépések meghatározók lehetnek a későbbi 
évek során. A megfelelő egészségi állapot kialakítása, fenntartása csak egy helyesen 
kialakított egészségmagatartással érhető el, amelyet a testi nevelés segítségével 
valósíthatunk meg. A testi nevelés olyan nevelési terület, amely felöleli mindazon 
tevékenységek és intézkedések széles körét, amelyek életminőségünk kialakításáért, 
annak fenntartásáért felelősek. (Makszin 2002) A testi nevelés feladatai közé tartozik a 
test harmonikus fejlődésének elősegítése, az egészséges fejlődés körülményeinek 
megteremtése, a különböző fizikai tevékenységek lehetőségének megteremtése által a 
motoros képességek fejlesztése. Látható, hogy a testi nevelés több mint a test mozgatása, 
ezért a nevelés minden szereplőjének feladata ennek az összetett nevelési területnek a 
fejlesztése. A legnagyobb szerepet természetesen a családnak kell vállalnia, de a 
bölcsődének, az óvodának, mint a kisgyermeknevelés intézményesített formájának is 
hatékonyan kell részt vállalnia abban, hogy a gyermekek első szocializációs lépései 
helyes irányba mutassanak. 

A testnevelés a testi nevelés részeként, a fizikai tevékenységek intézményesített formája. 
A testnevelés értelmezését többen több féle képen tették meg. Bánhidi (2001) az 
intézményes oktatási rendszer tantárgyának nevezi, amelyben az emberi test fizikai és 
szellemi aktivitásának a nevelése történik az egészséges életmód érdekében. Makszin 
(2002) a testnevelésen szervezett, intézményes keretek között zajló, konkrét célokkal, 
tartalmakkal és követelményekkel rendelkező nevelési tevékenységet ért. Kunosné 
(1992) konkrétabb, pontosabb útmutatást ad fogalom meghatározásában, őnála a 
testnevelés tervszerű, rendszeres ráhatás a szervezetre, amely a testgyakorlatok tudatos 
alkalmazásával a személyiség sokoldalú fejlesztését, a motoros képességek és a 
mozgáskészségek kibontakoztatását, a mozgásműveltség fejlesztését szolgálja. 


I.2. A bölcsődei testnevelés célja, feladata 


A bölcsődei testnevelés az intézményesített testnevelés első helyszíne, ezért céljainak és 
feladatainak meghatározásánál a testnevelés céljaiból és feladataiból indulunk ki, hiszen 
e célok elérésére kell felkészíteni a kisgyermekeket is. A testnevelés célja az iskola 
egységes nevelő-oktató munkájának szerves részeként a testkultúra eszközeinek 
(testgyakorlatok, mozgásos játékok, sportági tevékenységek és az ezekhez kapcsolódó 
intellektuális ismeretek), valamint a természet egészségfejlesztő tényezőinek integrált 
hatásaként járuljon hozzá a tanulók pozitív személyiségének kialakításához (Kerettanterv 
2000), továbbá alapozza meg a tanulók alapvető  mozgásmintáinak és 
mozgáskészségeinek kialakulását illetve a szabályozott mozgásvégrehajtás alapjainak az 
elsajátítását. A középfokú tanulmányait befejező fiatal váljon képessé a 
mozgáskommunikáció sokoldalú felhasználására, az iskolai testnevelésben tanult 
testgyakorlati ágak technikájának teljesítményhez kötött bemutatására, a testi 
képességekhez, az egészséges életmódhoz kapcsolódó ismeretek alkotó felhasználására, 
az egyéni és társas játékok, sporttevékenységek szervezéséhez szükséges ismeretek 
átadására és bemutatására. (Kerettanterv 2012) 

További célok: 

—- a prevenció, vagyis minden olyan testi - lelki károsodás megelőzése, amely a 

tanulót az iskolai és a mindennapi tevékenységei során érheti, 

— a tanulók egészséges testi fejlődésének támogatása, 

— kondicionális és koordinációs alapképességek fejlesztése, 

-  mozgáskészség, mozgásműveltség fejlesztése, 

—  cselekvésbiztonság fejlesztése, 

- a mozgás és sportolási, továbbá a versengési és játékigény fejlesztése.(Makszin 

2002.) 

Prisztóka (1998) testnevelés célmeghatározása más oldalú megközelítést mutat, mely 
szerint a testnevelés célja az életre szóló testedzés iránti igény kialakítása és 
megszilárdítása azzal együtt, hogy megtanítsa a tanulókat mindazokra a mozgásos 
cselekvésformákra (a hozzájuk tartozó elméleti ismeretanyaggal együtt), magatartás- és 
eljárásmódokra, amelyekkel a személyiségük és szervezetük károsodás nélkül egész 
életükben kielégíthetik ezt az igényüket. 
A bölcsődei testnevelés, mint alapozó testnevelés céljának figyelembe kell vennie az 
iskolai testnevelés céljait, de szem előtt kell tartania a bölcsőde sajátosságait is. A 0-3 (0- 
5) éves korosztály szomatikus és szellemi fejlődése gyors, rövid időn belül látványos 
változásokon megy keresztül. Ennek megfelelően a bölcsődei csoportok összetétele a 
testnevelés szempontjából rendkívül heterogén, amelyet a célok meghatározásánál nem 
lehet figyelmen kívül hagyni. Ugyancsak befolyásoló tényezőként kell számolni a 
korosztály  — mozgásfejlődési, — életkori sajátosságaival, fizikai képességeivel, 
mozgásműveltségével. Mindezeket figyelembe véve a bölcsődei testnevelés célja, az 
iskolai testnevelés céljait szem előtt tartva a rendszeres mozgás igényének kialakítása, 
annak megszerettetése, a korosztály életkori sajátosságát figyelembe véve a megfelelő 
motoros képességek és a cselekvőképesség fejlesztése, a prevenció. 
A meghatározott célok megvalósítása számos feladatot határoz meg a bölcsődei 
testnevelés számára, amelyeket általános és speciális területekre bonthatunk. Az általános 
feladatok megegyeznek a nevelés feladataival, amelyek - Gombocz (2008) felosztását 
követve - a testi, az erkölcsi, az értelmi, az esztétikai és a közösségi nevelés. Az utolsó, a 
közösségi nevelés nem tartozik a pedagógia hagyományos felosztásába, de a sportban, a 
testnevelésben a közösség szerepe meghatározóbb, mint az élet más színterein. 


Testi nevelés 

A bölcsődei testnevelés egyik nagy kihívása a testi önismeret és helyes testséma 
kialakítása. A kisgyermek belső testképe és a külső valóság sok esetben nem egyezik. A 
testnevelés lehetőséget biztosít a reális testi önismeret eléréséhez, majd ezt követően a 
helyes testséma kialakításához. A kisgyermeknevelőnek kiemelten kell kezelni a helyes 
életmód kialakítását célzó tevékenységek kiválasztása során a gyerekcsoport életkori és 
egyéni sajátosságait. A testi nevelés nem merülhet ki csupán a testnevelés foglalkozások 
megtartásában, a szomatikus tevékenységekben. A testi nevelésnek a mindennapi 
bölcsődei életben is meg kell jelenni. A pedagógus számára kihívás, hogy a különböző 
korú és személyiségű gyermekek esetében milyen mértékben valósíthatja meg a fent 
említett feladatokat. 


Erkölcsi nevelés 

Az erkölcsi nevelés középpontjába a jellem áll. A jellem a személyiség belső 
tartományaiban szervezi és irányítja az erkölcsi helyzetekben való döntéseinket. Az 
erkölcsi nevelés során arra kell törekedni, hogy kialakuljon az erkölcsi helyzetek iránti 
fogékonyság és a döntéseinkért viselt felelősségvállalás. Az erkölcsi nevelésnek két 

tartalmi köre van, az erkölcsi értékek (humanizmus, munka tisztelete, az igazság 
tisztelete, a tulajdon tisztelet stb.) illetve a pedagógiai tartalmi kör (az erkölcsi ismeret, 
az erkölcsi szokás, az erkölcsi meggyőződés). (Gombocz 2008) A kisgyermeknevelő 
személyes példamutatásával tudja legjobban megvalósítani e nevelési terület feladatait. 
A humánus viselkedésre nincs is megfelelőbb hely, mint a testnevelés foglalkozás. A 
pontos, azonos értékrendet követő pedagógus következetes, ám szeretetet sugárzó 
tevékenységével igyekszik megteremteni a gyermekek körében az erkölcsi értékeket. Ez 
a tevékenysége nem kis erőfeszítést igényel, amikor napjainkban a fiatal szülők (mint 
amatőr nevelők) értékrendje, gyermekeikkel szembeni elvárásai legtöbbször ellentétesek 
a professzionális nevelők (kisgyermeknevelők) értékrendjével, elvárásaival. 


Értelmi nevelés 

Az értelmi nevelés, amely két területen, a műveltség elmélyítésében és az értelmi 
képességek fejlesztésében valósul meg, nem idegen a testnevelés és a sport világától. 
(Gombocz 2008) A bölcsődei testnevelés foglalkozáson a műveltség elmélyítése 
elsősorban a sportműveltség területére szorítkozik, míg az értelmi képességek fejlesztését 
a különböző feladathelyzetek leküzdése szolgálja. 


Esztétikai nevelés 

Az esztétikai nevelés a feladatai minél pontosabb és szebb tartással végrehajtott 
feladatokban valósulhat meg. A kisgyermeknevelőnek már ebben a 0 — 3 (0 — 5) éves 
korban is törekedni kell az esztétikus testtartás, a pontos feladat-végrehajtás 
megkövetelésére, a szerek és az eszközök megfelelő formai elhelyezésére, ami által a 
gyermekekben is kialakulhat a szép, esztétikus megjelenés, megjelenítés iránti igény. 


Közösségi nevelés 

A közösség pozitív és negatív hatásairól számos publikáció jelent meg. Jelen sorokban 
nem áll szándékunkban ezt részletesebben kifejteni, indokolni. Egy csoport többek között 
akkor válik közösséggé, amikor tagjai azonos értékrendhez azonos módon viszonyulnak, 
s azt a maguk részéről elfogadják, valamint egy közös cél érdekében tevékenykednek. A 
bölcsődében talán ez a legkiemeltebb feladat. A bölcsődei csoportban számos gyermek 
központi szerepet játszik a családjában, privilegizált helyzetben vannak. Ezt a 
bölcsődében nem tudja érvényesíteni, s a testnevelés foglalkozásokon - ahol a türelem, a 
másik iránti tisztelet, engedékenység, a tolerancia elvárt viselkedés — az érdekütközések 
miatt nagyobb mértékben találkozik a konfliktus helyzetekkel. A kisgyermeknevelőnek 
kiemelt feladata a türelem, az engedékenység, a tolerancia, a másik tisztelete viselkedési 
normák érvényesítése, még akkor is, ha ez folyamatos konfliktusokkal jár a 
gyermekekkel szemben. 


A bölcsődei nevelés speciális feladatai 
A bölcsődei testnevelés speciális feladatait a testnevelés feladataival (Báthori 1994) 
összhangban, azt kiegészítve határozhatjuk meg: 
1. A szervezet általános, sokoldalú, arányos képzésével az egészségi állapot, a testi 
fejlődés elősegítése: 

— prevenció életkori sajátosságoknak megfelelő megvalósítása, 

—  törzsizomzat erősítése, 

— a keringési rendszer fejlesztése. 

2. A motoros képességek fejlesztése: 

— Az életkori sajátosságokat és a bölcsődei körülményeket figyelembe véve a 
kondicionális képességek kismértékben fejleszthetők, ellenben a lehetőségekhez 
mérten az állóképesség és az erő fejlesztése, 

- A koordinációs képességek fejlesztése kiemelt feladata a bölcsődei 
testnevelésnek, hiszen a gyerekek életkori sajátosságai és a bölcsőde tárgyi 
feltételeiből adódóan ez a feladat valósítható meg a legkönnyebben. 

3. A mozgásműveltség fejlesztése: 

—-  mozgásjártasságok és készségek kialakítása, 

- mozgásos cselekvések végrehajtási módjára és alkalmazására vonatkozó 
ismeretek elsajátítása, 

—- a különböző mozgásos cselekvések eredményes, pontos, esztétikus és gazdaságos 
kivitelezése. 

4. A játék-, a sportolási igény felkeltése, a rendszeres testedzés megszerettetése, az 
életmódba való beépítés elősegítése. 


II. Az oktatás folyamatának értelmezése, elemzése a bölcsődei testnevelésben 


Oktatáson a tanítást és a tanulást magában foglaló, azok egymással kölcsönhatásában 
lezajló aktív tevékenységet értünk (Nagy 1997), amely kölcsönhatásra jellemző a 
pedagógus célirányosan tervezett tevékenysége, amivel szervezi, motiválja a tanuló 
tudatos, aktív munkáját. Kotschy (2003) az oktatást tudatos, tervszerű tevékenységnek 
nevezi, amely során a pedagógus és a tanuló egyaránt célokat tűz ki maga elé, előrevetíti 
a tanítási-tanulási folyamat kívánt eredményeit, s ezek elérése, magvalósítása érdekében 
tervezi, szervezi meg tevékenységét. Az oktatási folyamat egy komplex interaktív 
folyamat, amely magában foglalja nemcsak a tanítás és tanulás folyamatát, de a kognitív 
önszabályozás, illetve a motivációs önszabályozás kiépítésének, kialakításának 
folyamatát is. E folyamatban a tanár és tanuló együttes tevékenysége során nem csak a 
tananyag aktív feldolgozását, hatékony elsajátítását kell megvalósítani, hanem a tanuló 
autonóm tanulásra való képességét, kognitív önszabályozását, valamint tanulási 
motivációinak magas szinten szerveződő önszabályozását is (Réthyné 2003). Nagy 
S.(1988) az oktatási folyamatot két szinten értelmezi. Tágabb értelemben az oktatási 
folyamat kiterjed az adott tárgy félévi, egész évi anyagának feldolgozására, tematikus 
tervezésére, s magában foglalja az otthoni munkákat is, amely által megszakíthatatlan 
folyamatot teremt. Szűkebb értelemben egy tantárgy, egy téma feldolgozását jelenti. Az 
oktatás makrostruktúráját képezik az ismeretszerzés, alkalmazás, rendszerezés, rögzítés, 
ellenőrzés és az értékelés. A mikrostruktúra elemei pedig a figyelem felkeltése; a tanuló 
informálása a tanítási célról; érdeklődés felkeltése; a tények, jelenségek analízise, 
szintézise; a tanultak alkalmazása, visszacsatolása; a teljesítmény mérése és értékelése. 
Az oktatási folyamat szerkezetét a makro- és mikroszerkezet együttese képezi. 

Az oktatás folyamatában céljaink elérése érdekében fel kell kelteni a tanulók figyelmét, 
ki kell tűznünk eléjük az elérni kívánt célokat, elő kell hívni előzetes ismereteiket, meg 
kell ismertetni őket az új információkkal, meg kell szervezni az oktatási anyag 
feldolgozását, biztosítani kell annak lehető legideálisabb elsajátítását, majd mérnünk és 
értékelnünk kell a tanulók teljesítményét. Ezek, az oktatási folyamat alapvető feladatai, 
amelyek a tanár - tanuló együttes tevékenységében realizálódnak (Bíró 2007). 

A testnevelésben oktatási folyamaton - a didaktikai megállapításokat figyelembe véve - 
a korszerű testkulturális műveltség értékeinek elsajátítását és általa a személyiség 

fejlesztését értjük, amely a tanár, a kisgyermeknevelő és a gyermekek együttes, 
kooperatív tevékenysége által valósul meg (Rétsági és Hamar 2004). 

Az oktatási folyamatot nem a pedagógus felől érkező közlési és a gyermek általi befogadó 
folyamatként kell tekinteni, hanem egy kölcsönös oda-vissza áramló információcserének. 
Ebből az információelméleti megközelítésből kiindulva tehát, az oktatási folyamatban 
azzal is számolni kell, ami a gyermekben megy végbe. (Biróné 1994, Biróné 2004) A 
tanítási-tanulási folyamat tág értelemben a testkulturális javak és értékek több év 
folyamán történő feldolgozását, elsajátítását jelenti. Szűk értelemben vett oktatási 
folyamatról a testnevelés során is egy mozgásos cselekvés elsajátítását illetve egy 
mozgáskészség kialakítását értjük (Rétsági és Hamar 2004). 

Az oktatás célja a bölcsődében a  köznevelés céljával megegyezően a 
személyiségfejlesztés, amely a tantárgy sajátosságainak megfelelően a cselekvőképes 
tudás kialakításán keresztül valósul meg. Mindkét tudásfajta a személyiség adott időben 
megnyilvánuló összpontosított erőkifejtését jelenti. A testnevelésben a teljes értékű 
élethez szükséges cselekvésbiztonság, a sportban az egyén számára elérhető maximális 
teljesítmény elérése a cél (Rétsági és Hamar 2004). A testnevelésben és a sportban az 
oktatás elsősorban a motoros tanulásban nyilvánul meg, de a tanulás más típusai is 
megtalálhatók. A motoros tanulás olyan belső folyamat, amely kapcsolatban áll a 
gyakorlással vagy a tapasztalással, emellett a készségszintű viselkedésben viszonylag 
tartós változásokat eredményez. (Schmidt 1996) E tanulási folyamatban a cselekvéses 
faktor játssza az elsődleges szerepet, de a verbális eszközök révén a kognitív 
összetevőktől is függ. Összefoglalva elmondhatjuk, hogy a sportban és a testnevelésben 
az oktatási folyamat szűk értelemben egy mozgásos cselekvés elsajátítását jelenti. A 
mozgásos cselekvés komplex kognitív —motoros, értelmet is foglalkoztató tudatos, célra 
irányuló tevékenység. Fontos kulturális érték, amely a személyiség legfőbb szféráit — 
kognitív, affektív és a motoros szféra —egyaránt igénybe veszi, vagyis a személyiséget 
minden tulajdonságával igényli (Báthori 1991). 

A motoros tanítás - tanulás folyamat szerkezetének vizsgálatát a sokféleség jellemzi, 
fázisainak meghatározását a kutatók különböző számban határozták meg, dolgozták ki. 
A szerkezetmodellek közt találhatunk kétfázisút (Schlieper, 1929, Lawther, 1968, Rüssel 
1976), háromfázisút (Fitts és Posner 1967, Meinel és Schnabel, 1998) és ötfázisút 
(Knapp, 1968) cit. (Bíró 2007). Legtöbben a kibernetikai, a pszichológiai és a fiziológiai 
kutatások alapján három részre bontva - durva koordináció fázisa; a finom koordináció 
kialakulása; a finom koordináció megszilárdítása és változó feltételekhez való 
alkalmazhatósága - tárgyalják. 

A motoros tanítás - tanulás folyamatát a hazai szakirodalom is több szerkezeti egységre 
tagolva elemzi. A neurofiziológiai modellt követve Nádori (1991), Bátori (1991), Biróné 
(1994) három fázisra osztja, a didaktikai alapokat követve Rétsági és Hamar (2004) 
illetve Rétsági (2004). két fázisra bontja a folyamatot. Bár a felbontások eltérő számúak, 
de lényegüket tekintve azonban nem különböznek egymástól. 

Könyvünkben Rétsági (2004) felosztását követjük, mivel a didaktika is két fő szerkezeti 
egységre osztja az oktatást, az ismeretszerzésre és az alkalmazásra. Ennek értelmében a 
motoros oktatást két szerkezeti egységre oszthatjuk, ismeretszerzésre és alkalmazásra. 
Ez a megállapítás a mozgásos cselekvések tanítás — tanulásánál is érvényes, annyi 
különbséggel, hogy a szakemberek a motoros oktatás sajátosságai miatt nevében 
módosították az ismeretszerzés szakaszát. Mivel az ismeretszerzés a gyermek 
tevékenységét emeli ki, a motoros oktatásban viszont ez a pedagógus - gyermek együttes 
tevékenysége, így az ismeretátadás és feldolgozás szakasza jobban hangsúlyozza 
kettőjük együttes munkáját. (Rétsági 2004) 

A motoros oktatás két fázisa közül az első, az ismeret átadás és feldolgozás durva 
koordinációs szakasza, második pedig, az alkalmazás fázisa, a finomkoordináció 

kialakulásától és megszilárdításától a változó feltételekhez való alkalmazhatóság 
kifejlesztéséig tart. 

A bölcsődei testnevelésben a motoros tanulás nem tér el az eddig tanultaktól, ellenben a 
folyamat sikerét több, az életkori sajátosságokból adódó körülmény befolyásolja. Az 
ismeret- átadás és a feldolgozás durva koordinációs szakaszában a gyermekek 
megismerkednek az új mozgásokkal, s eljutnak odáig, hogy az új mozgást — számukra 
kedvező feltételek mellett — végre tudják hajtani. A bölcsődében az ismeretközlésnél a 
feladat elmagyarázása nem elég, szükséges azt összekötni a bemutatással, amelynek 
pontosnak és szemléltetésnek kell lennie. Nem egyszer utalni kell egy, a gyermekek 
számára ismert személy, állat, növény stb. mozgására. Az első sikeres végrehajtást 
elősegítendő fokozottabban szükséges a kisgyermeknevelő segítsége, a segédeszközök 
használata. A mozgástanulásnak ezt a szakaszát jellemzi a felesleges és hibás erőközlés, 
az elégtelen és hibás mozgáskapcsolat, a folyamatosság, és az állandóság hiánya, 
eltérések a mozgásterjedelemben, a ritmuszavar. Fontos, hogy a gyermekek ebben a 
szakaszban folyamatos visszajelzést kapjanak, a pedagógus aktívan segítse a 
mozgástanulásukat az ismételt bemutatásokkal, a mozgást javító szóbeli közlésekkel, 
akár összekötve azt segítségadással is. 

A motoros tanítás - tanulás folyamatának második szakasza, az alkalmazás fázisa, amely 
a finomkoordináció kialakulásától, megszilárdításától a változó feltételekhez való 
alkalmazhatóság kifejlesztéséig tart. Erre a szakaszra jellemző az erők harmonikus 
összjátéka, a részmozdulatok és mozgásfázisok magasabb szintű kapcsolata az adott 
mozgásfeladat teljesítésében. A végrehajtásban már felismerhető a folyamatosság, a 
könnyedség, a precizitás, a sajátos ritmus, a gazdaságosság. Az azonos feltételek közti 
gyakorlás segítségével, a gyermek eléri az izomérzékelés vezető szerepét a látással 
szemben. Azonos körülmények között a mozgásvégrehajtás sikeres, gazdaságos, ellenben 
váratlan szituációk esetén a végrehajtás még nem tökéletes. Ezt a jártasság szintjének is 
nevezhetjük. A változó feltételek közötti gyakorlással már elérhető a mozgáskészség 
megszilárdítása, a mozgásérzékelés belsővé válása, a mozgás gazdaságos végrehajtása 
bármilyen körülmények között is, vagyis elérhetjük a jártasság szintjét. 

Az alkalmazás fázisában a kiemelt szerepet játszó gyakorlás során a kisgyermeknevelő 
folyamatosan segíti a helyes végrehajtás rögzítését, pontosítja a mozgássorokat, s 
különböző gyakorlatokkal, kényszerítő segédeszközökkel éri el a mozgás belső 
szabályozásának vezető szerepét, vagyis a készség szintjét. A 0-5 éves gyermek 
mozgásfejlődése még nem érte el azt a szintet, amely révén a különböző mozgásformákat 
könnyedén elsajátítja, ezért a motoros tanítás-tanulás folyamat mindkét fázisában a 
testnevelésben elvárhatónál többször kell megjelennie a visszacsatolásnak, mintegy 
generálva a helyes végrehajtást. 


III. Oktatási stratégiák, oktatási módszer a bölcsődei testnevelésben 
III.1. Oktatási stratégiák 


Az oktatási stratégia fogalom meghatározására különböző, de lényegileg hasonló értelmű 
definíciók születtek a pedagógia szakirodalmában. Falus és mtsai (1989) szerint a 
stratégia a módszereknek, eszközöknek és szervezési módoknak egy adott cél elérése 
érdekében a konkrét feltételek figyelembevételével létrehozott egyedi kombinációja. 
Báthory (2000) a stratégiát tanulásszervezési szempontból komplex metodikának fogja 
fel, melyben a különböző taneszközök, oktatástechnikai eszközök és értékelési eljárások 
koherens rendszert alkotnak. 

Nagy S. (1997) szerint , Az oktatási folyamatban alkalmazott tanítás — tanulási 
stratégiákon azokat a kognitív belső tartalmukat tekintve komplex - eljárásrendszereket 

értjük, amelyek segítségével a diák képes kialakítani az alapvető gondolkodási — 
megismerési műveleteket, egyúttal eljut odáig, hogy ezeket azonos vagy különböző 
helyzetekben, új problémamegoldásokban is alkalmazza. A szakirodalomban gyakran 
nem történik meg a módszerek és stratégiák elhatárolása, s a felosztáskor is gyakran 
összemosódnak a határok (Falus 2003). A stratégia fogalmának meghatározásánál 
tapasztalt sokféleség jellemző annak felosztására is. Nagy S. (1997) a tanítás-tanulási 
stratégiáiról, Báthory Z.(2000) tanulásszervezés stratégiáiról, Falus I. (2003) oktatási 
stratégiákról beszél. A bölcsődei testnevelés szempontjából Falus felosztását tartjuk 
mérvadónak, aki célközpontú és szabályozáselméleti stratégiákat különböztet meg. A 
célközpontú stratégiák egy konkrét célnak alárendeltek, míg a szabályozáselméleti 
stratégiák nem egyetlen célhoz kötöttek. A felosztást az elérendő célok mennyisége 
határozza meg. A testnevelésben, a sportban a stratégiák felosztása más aspektusból is 
történhet, annak megfelelően, hogy a módszertani probléma a pedagógusból vagy a 
gyermekből indul ki. Ennek alapján megkülönböztethetünk: 

1. pedagógus dominanciájú stratégiát, amely a pedagógus felöl direkt vagy 

deduktív oktatást, a gyermek felöl strukturált tanulást jelent, 
2. gyermek dominanciájú stratégiát, amely a pedagógus felöl indirekt vagy 
induktív tanítást, a gyermek felöl nyitott tanulást jelent. 

Az oktatás logikai iránya alapján a stratégiákat feloszthatjuk: 

1. tanítási stratégiákra, amely lehet 
deduktív vagy direkt tanítás, ahol a pedagógusi tevékenység dominál, 
induktív vagy indirekt tanítás, ahol a gyermekek önállóan találnak megoldásokat. 
tanulási stratégiákra, amely lehet 
nyitott tanulás, a gyermekek aktív szerepet játszanak saját tanulásuk irányításában, 
strukturált tanulás (zárt tanulás) a direkt tanítás párja, a gyermek a pedagógus által 
megtervezett módon jut el a célig. 
A fent említett elvek általános szinten határozzák meg a mozgásos cselekvések könnyített 
tanulását, de konkrét formát az egész-, a rész- valamint az egész-rész-egész tanulásban 
öltenek. 
A stratégiák, mint célmeghatározások megvalósulása a különböző oktatási módszereken 
és eljárásokon keresztül realizálódnak. 


SZAD gets tt zal 


III.2. Oktatási módszerek 


Oktatási módszeren a tanárnak azokat a speciális eljárásait értjük, melyekkel a tanítási 
cél megvalósítását segíti a tanulási órán és az órán kívüli tevékenységben, valamint a 
tanulóknak azon munkaeljárásait is, melyekkel a tanítási cél realizálásában aktív módon 
részt vesznek. (Nagy 1997). 
A módszer a tanulók ismeretszerzését segítő oktatásban a pedagógus által alkalmazott 
egyes módok, ismétlődő, közös elemeiből spontán módon szerveződő vagy célszerűen 
szerkesztett eljárások (fogások) együttese. Az oktatási módszer rendkívül sokfélesége 
miatt helyesebb oktatási módszerekről beszélni (Pedagógiai Lexikon 1997). Falus szerint 
(2003) az oktatási módszer az oktatási folyamatnak állandó, ismétlődő összetevői, a tanár 
és tanuló tevékenységének részei, amelyek különböző célok érdekében eltérő 
stratégiákba szerveződve kerülnek alkalmazásra. 
Makszin (2002) az általános pedagógia alapján az alábbi szempontok szerint csoportosítja 
az oktatási módszereket: 

a) Elsajátítandó tudás jellege szerint: ismeretek elsajátítását és képesség jellegű 

tudás megszerzését segítő módszerek 

b) Funkció szerint: 
1. új tudáshoz segítő (új ismeret feldolgozó) módszerek, 
2. tudást elmélyítő módszerek, 
3. tudást megszilárdító módszerek, 
4. visszajelentés módszerei. 
c) Információs csatorna szerint: 
1. verbális, 
2. vizuális, 
3. kinesztétikus (mozgásérzékelés). 
d) Irányítás dominanciája szerint: 
1. pedagógus dominanciája, 
2. gyermek dominanciája, 
3. együttes hatás (ez a kívánatos). 
e) Irányítás orientációja alapján: 
1. bemenet, 
2. kimenet, 
3. folyamatorientált. 
f) Ajfeldolgozás, a sportági készségek oktatásának módszerei: 
1. Globális oktatási módszer, 
2. Parciális oktatási módszer, 
3. Egész-rész-egész oktatási módszer. 


Rétsági (2004) Söll (1998) nyomán az oktatási módszert gyűjtőfogalomnak tartja, amit 
eljárások, módszerek és stratégiák alkotnak. Az eljárás az oktatási módszerek alapköve 
az oktatási folyamat állandó, ismétlődő összetevője, a tanár és tanuló tevékenységének 
tipikus része. Ezért az oktatási módszerek felosztását is ebből kiindulva határozza meg. 
1. Tipikus metodikai eljárások 
a., Verbális metodikai eljárások: magyarázat, utasítás, vezényszó, egyéb verbális 
eljárások. 
b., Vizuális metodikai eljárások: közvetlen (bemutatás, bemutattatás) és közvetett 
(képi, mozgóképi ábrázolások) szemléltetés. 
c., Gyakorlati metodikai eljárások: segítségadás, biztosítás, gyakoroltatás- 
gyakorlás. 
d., Összetett metodikai eljárások (verbális, vizuális, gyakorlati): hibajavítás. 
2. Sajátos metodikai eljárások 
A testgyakorlatok, a sportágak megértését, megtanulását segítik elő, ezek az: 
a., utánzás, hasonlat, rávezető gyakorlatok, kényszerítő helyzetek, 
b., játékos cselekvéstanulás. 
3. Gimnasztikai gyakorlatvezetés módszerei 
Klasszikus (bemutatás, bemutattatás), összevont (közlés), folyamatos, illetve a 
metodikai eljárások kombinációi. Csoportosítva: 
1. verbális: magyarázat, utasítás, közlés, 
2. vizuális közvetlen szemléltetés (bemutatás, bemutattatás). 
A bölcsődei testnevelésben használatos oktatási módszerek, eljárások közt megtalálhatók 
a fent említettek mindegyike. A gyermekek életkori sajátosságaiból adódóan azonban 
egyes módszerek kiemelt szerepet töltenek be. Az irányítás területén a pedagógus 
dominanciája és az együttes hatás érvényesül, amely elsősorban a verbális csatornákon 
keresztül a magyarázatban érvényesül, de fontos szerepet kap a bemutatás, a 
bemutattatás, az utánzás. A feladat végrehajtások során az állandó hibajavítással, s azt 
kiegészítő segítségadással, a kényszerítő helyzetek alkalmazásával tudja elérni a 
gyermekekben a helyes testséma kialakítását az ismétlő illetve alkalmazó gyakorlással 

pedig bevésődnek, készségekké válnak a megtanult mozgások. Az egyéb verbális 
eljárások (buzdítás, kérdésfeltevések, stb.) valamint az előbb felsorolt módszerek 
kombinációi megerősítik e pozitív hatásokat. A gimnasztikai gyakorlatvezetés módszerei 
közül az utasítás, a magyarázat, a bemutatás, a bemutattatás és ezek kombináció kapnak 
kiemelt szerepet. A továbbiakban részletesebben is írunk a módszerekről kiemelve a 
bölcsődei testnevelés sajátosságait. 


Magyarázat 

A magyarázat a mozgásos cselekvéstanítás egyik legfontosabb módszere. Az egyértelmű 
cél- és feladat megjelölés segítségével elindítja a mozgástanulást, a folyamat közbeni 
szabályozással segíti a helyes elsajátítást, a gyakorlás irányításával, az ismeretek 
összefoglalásával hozzájárul az ismeretek mélyebb elsajátításához. A magyarázat a 
bölcsődei testnevelésben az egyik meghatározó módszer, hisz a feladatok ismertetése a 
0-5 éves korosztály számára nem elég, azt a korosztálynak megfelelő adekvát módon kell 
elmagyarázni, érthetővé tenni számukra. A gyakorlatok végzése közben a 
kisgyermeknevelő magyarázatával, amelyben hibajavítás, segítségadás és dicséret is 
megtalálható, buzdítja, ösztönzi a gyermekeket. Mint látható a magyarázat az oktatás 
minden részében meghatározó szerepet tölt be, beleértve az ismeretátadást, a 
célmegjelölést, a tudatos végrehajtás kialakítását, a hibajavítást, a segítségadást stb.. A 
magyarázat rövid, lényegre törő legyen. A mozgástanulás lényeges elemét emelje ki, a 
pedagógus ne akarjon minden információt a gyermekekre zúdítani. A szakszerű, 
nyelvileg és tartalmilag kifogástalan magyarázat igazodjon a gyermekek életkori 
sajátosságaihoz, gondolatvilágához. Helytelen az a pedagógusi felfogás, amikor a 
szaknyelvet a gyerekek életkorához igazítottan használja úgy gondolván (rosszul) ezzel 
érthetőbbé válik a feladatismertetés illetve ő maga közelebb kerül a gyerekekhez. Nem a 
szaknyelvet kell átalakítani, hanem azt kell kiegészíteni a gyerekek életkori 
sajátosságaihoz igazítva. A kisgyermekek esetén a magyarázat szemléletessé tételét 
segíti, ha olyan példákat használ a kisgyermeknevelő, amelyek előhívják a természetből, 
a tárgyi környezetből kapcsolatos tapasztalatokat. A magyarázatot sok esetben a 
bemutatással együtt szokták alkalmazni, ebben az esetben a kisgyermeknevelő kerülje a 
lehetetlen helyzeteket, amelyekből nevetséges szituációk alakulhatnak ki. 


Utasítás 

A második leggyakrabban használt módszer. A kisgyermeknevelő a munka 
folytonosságát, az foglalkozás intenzitását és a szervezés gyorsaságát biztosítja vele. Az 
utasítás a feladatok megindítására, elvégzésére felhívásként szolgál. Az utasítás ésszerű, 
pontos, tömör és egyértelmű legyen. A mozgások elindításakor figyelni kell, hogy, ha 
nem egyértelműek a feladat végrehajtás körülményei, akkor arra is ki kell térni a 
vezénylés során. Az utasítást a gimnasztikai gyakorlatok végzése során is alkalmazza a 
bölcsődei testnevelés. 


Közlés 

A közlés a bölcsődei testnevelésben a feladatok kiadásakor ritkábban használt módszer, 
inkább a gimnasztikai gyakorlatok vezetésére alkalmazzák, de ott is ritkán. A gyermekek 
életkori sajátosságából fakadóan, valamint e területen szerezett tapasztalatok hiányából 
nehezen tudja elképzelni az elmondottakat, s így helytelenül hajtja végre azokat. Ha 
mégis alkalmazzuk a közlést, akkor olyan feladatok esetében, amit már ismernek a 
gyerekek, illetve egyszerűek. Ilyenkor a feladatok kiadásánál a közlés legyen lényegre 
törő, egyértelmű, felesleges információt ne tartalmazzon. A  gimnasztikai 
gyakorlatvezetés során a gyakorlatokat pontos szaknyelvi kifejezésekkel, kijelentő 
módban közli a gyakorlatot vezető pedagógus. 

Bemutatás, Bemutattatás 

A vizuális módszerek leggyakrabban használt fajtái. A közvetlen szemléltetés nélkül nem 
képzelhető el mozgásos cselekvésoktatás. A bemutatás során a pedagógus vagy egy 
kiválasztott gyermek bemutatja a mozgásos feladatot, cselekvéssort, így segítve a 
gyermekek mozgásról alkotott képének helyes kialakítását. A szemléltetést általában az 
ismeretszerzés fázisában használatos, de a cselekvéstanulás egyéb részein is célszerű 
használni, ezzel segítve a hibák kijavítását, a precízebb végrehajtást, a motiválást. A 
testnevelés foglalkozásokon résztvevő gyermekek nem megfelelő testsémával 
rendelkeznek, illetve mozgástapasztalatuk, mozgásműveltségük hiányos. Ebben az 
esetben a kisgyermeknevelői bemutatás nagyban segíti a helyes mozgáskép kialakulását, 
a végrehajtás pontosságát. A gyermekek segítségével végeztetett bemutattatás a 
bemutatás előnyein túl nagyfokú motivációt is jelent, hiszen a gyermek bizonyítja a 
társainak, hogy képesek végrehajtani a megadott feladatot. A kisebbek esetében a 
bemutattatás jutalmazásként is használható, a feladatokat jól, pontosan végző gyermekek 
társaiknak bemutathatják a feladatokat. Evvel elismerést vívhatnak ki maguknak. A 
bemutatásnál és a bemutattatásnál is kiemelten kell figyelni a helyes, pontos 
végrehajtásra, ugyanis azt utánozzák le a gyerekek. 


Gyakorlás 
A gyakorlás a mozgáscselekvés — tanulás során kiemelt szerepet kap. A bölcsődei 
testnevelésben, ahol a gyerekeknek új mozgásformákat, , mozgásszokásokat" kell 
elsajátítani még jobban igaz ez a vezető szerep. A funkciók alapján a gyakorlásnak Söll 
(1998) három feladatát határozza meg: 

- . a motoros cselekvéstanulás alapfeltétele, 

- . optimalizálja a mozgásfolyamatot, 

- . a motoros képességek fejlesztésének és tökéletesítésének eszköze. 
A testnevelésben "mindhárom funkció érvényesül. A gyakorlás legnagyobb 
jelentőségének az alapmozgásokat tartalmazó gyakorlatok esetében van, hiszen azok 
pontos, hibátlan végrehajtását csak a gyakorlással tudja elérni a gyermek. Nagyon fontos, 
hogy a mozgástanulás első fázisában a gyakorlás során a lényeges elemeket minél 
hamarabb tökéletesen tudják végrehajtani a tanulók, hiszen a további fejlődés eléréséhez 
azok nyújtják az alapot. A mozgástanulás második fázisában, az automatizáltság 
elérésben kiemelten kell figyelni, hogy gyakorlás során a biomechanikai elvek a helyes 
végrehajtásban érvényesüljenek, valamint a rosszul berögzült mozgásokat, helytelen 
tartásokat felváltsák a helyes mozgások, tartások. A gyakorlás harmadik funkciója, a 
motoros képességek fejlesztése az egyik legfontosabb feladat. Az intézményesített 
testnevelésbe került gyermekek motoros képességei különböző szintet mutatnak. 
Ezeknek a képességeknek az egy szintre hozása, fejlesztése, szinten tartása folyamatos 
gyakorlással oldható csak meg. 
A gyakorlások didaktikai szempontból lehet feldolgozó, ismétlő gyakorlás, amelynek a 
mozgáskép kialakításában és a mozgás azonos feltételek közötti automatizálásában van 
szerepe, valamint alkalmazó gyakorlás, amely változó feltételek és körülmények mellett 
a finom koordináció megszilárdításában vesz részt. A mozgáskészség struktúrája alapján 
részgyakorlást (parciális módszerhez tartozik), egységes gyakorlást (globális módszerhez 
tartozik) valamint egységes-rész-egységes gyakorlást (az egész-rész-egész módszerhez 
tartozik) különböztetünk meg. (Rétsági 2004) A gyakorlás ne legyen túlzottan fárasztó, 
nagy energia-befektetést igénylő, monoton. A kisgyermeknevelő törekedjen a 
változatosságra, amelyet a bölcsődében elsősorban a szerek és a gyakorlatok változatos 
használatával érhet el, valamint próbálja elérni az optimális terhelést. 

Hibajavítás 

A mozgásos cselekvéstanulás folyamán előforduló hibák javítását, a mozgások 
pontosítását szolgálja a hibajavítás. A tanulás folyamatának eredményességét 
befolyásolja a hibajavítás gyakorisága, pontossága, szakszerűsége. A bölcsődei 
testnevelésben a hibajavítás kiemelt szerepet tölt be. A cselekvéssor végrehajtása során 
nem elég a pontosságra, precízségre figyelni, hanem ellenőrizni kell, hogy azt helyes 
testtartással végzik e a gyermekek. Ez a kisgyermeknevelőtől folyamatos figyelmet, s 
hibajavítást igényel, amelyet gyakran egészít ki aktív segítségadással. A hibajavítás első 
lépése az okok megkeresése, amely lehet elégtelen mozgástapasztalat, a motoros 
képességek hiánya, helytelen mozgáselképzelés, figyelmetlenség, fegyelmezetlenség, az 
oktatás szakszerűtlensége. Továbbá a gyermekek életkori sajátosságából fakadó 
játékosság is. Az okok ismeretében a pedagógus magyarázattal, segítségadással, több 
esetben kényszerítő eszközökkel javítja a hibákat, a lényeges pontokat kiemelve, akár 
bemutatással is segítve a helyes mozgáskép kialakulását. Mint látható a hibajavítás egy 
komplex pedagógusi tevékenység, amely során a kisgyermeknevelő számtalan módszert 
és eljárást használ fel. 


Segítségadás 

A segítségadás hozzájárul a helyes mozgáskép kialakításához, segít a mozgástanulás 
nehezebb pontjain való átjutásban. A bölcsődés gyermekek mozgásérzékelése, 
mozgásműveltsége nem mindig éri el a kívánt szintet. Ezekben az esetekben a helyes 
mozgás elsajátítása csak segítséggel történhet meg. A bölcsődei testnevelésben a 
segítségadás hibajavítással vagy magyarázattal párosul. A kisgyermeknevelőnek a 
mozgásos cselekvéstanulás esetében ismernie kell azokat a pontokat, fázisokat, amelyek 
nehézséget okozhatnak a gyerekeknek a mozgássor elsajátításában. A segítségadás nagy 
figyelmet és figyelmességet kíván meg a kisgyermeknevelőtől, ami intenzív munkával 
párosul. A lelkiismeretes munkát végző pedagógus a gimnasztika alatt egyik gyermektől 
a másikig haladva, - sokszor visszatérve az előző gyermekhez - segíti a helyes testhelyzet 
elsajátítását. 


Egyéb verbális eljárások 

Az egyéb verbális eljárások közé soroljuk a buzdítást, a dicséretet, a biztatást. Ezek az 
eljárások a testnevelés foglalkozás során segítik a gyerekek motivációs szintjét 
megtartani, növelni. A kisgyermek szereti, ha buzdítják, dicsérik. Ezek ösztönzik az újabb 
feladatok végrehajtására. A verbális eljárások mellőzése estén a gyermekek könnyen 
félbehagyják a testnevelés foglalkozást és más elfoglaltság után néznek. 


III.3. A gyakorlatvezetés módszerei a bölcsődei testnevelésben 


A bölcsődei testnevelésben a gyakorlatvezetés módszerei alapvetően megegyeznek a 
testnevelésben használatos módszerekkel. A gyakorlatok megvalósításakor, a gyermekek 
életkori sajátosságaiból fakadóan azonban több esetben eltérnek a megszokottól, 
elsősorban a végrehajtás tempójában, a feladatkiadás hangnemében. A gyermekek 
számára sokszor nehéznek tűnő gimnasztikai gyakorlatok lassúbb tempót követelnek 
meg, mint a testnevelés órákon illetve a gyermekek heterogén összetétele miatti 
differenciálás "megvalósítása is az ütemezés elhagyásával történő végrehajtást 
szorgalmazza. Több esetben a gyakorlatok közben is megszakadhat a gyakorlatvezetés, 
hogy a gyerekeket dicsérve, a gyakorlatot értelmezve fenn tudja tartani a gyerekek 
érdeklődését a kisgyermeknevelő. Az alábbiakban csak azokat a gyakorlatvezetési 
módszereket ismertetjük, amelyeket használnak is a bölcsődei testnevelés során. 

Közlés 

A gimnasztikai gyakorlat kijelentő módú elmondása után indítja meg a végrehajtást. 
Általában az egyszerűbb, ismert gimnasztikai gyakorlatok esetében használja a 
kisgyermeknevelő. A testnevelés órai közléstől annyiban tér el, hogy a pedagógus 
többször magyarázattal is kiegészíti, előre figyelmeztetve a gyermekeket a feladat- 
végrehajtás során várható hibákra, s azok kiküszöbölésének módjára. 

Pl.: , Kiinduló helyzet terpeszállás, tarkóra tartás. Első ütemre törzshajlítás előre, második 
ütemre karnyújtással talajérintés, harmadik ütemben tarkóra tartás, negyedik ütem 
kiinduló helyzet. Gyakorlat rajta 1,2,3,4 ,, 


Utasítás 

Teljes mértékig megegyezik az utasításos módszerrel. A hosszabb, ismeretlen gyakorlat 
esetében ajánlott, mivel a kisgyermeknevelő ütemenként ismerteti a gyerekekkel a 
gyakorlatot, ezzel segítve, hogy ne a gyakorlat megjegyzésével foglalkozzanak a 
gyerekek, hanem a pontos végrehajtással. Az ütemek közti kivárás során a pedagógus 
meggyőződhet arról, hogy a gyerekek helyesen hajtják-e végre az adott ütemet, szükség 
esetén hibát javít, korrigál. 

Pl.: , Álljatok terpeszállásba, karotokat tegyétek tarkóra! Hajlítsátok a törzseteket előre, 
1! Nyújtsátok ki a karotokat és érintsétek meg a talajt, 2! Emeljétek a karotokat tarkóra, 3 ! 
Kiinduló helyzet, 4! ,, , Folyamatosan rajta". Az utasításnál, mint ahogy a közlés esetében 
is, ha az ütemeknél hibát lát a tanár, akkor abban az ütemben javítja ki. 


Bemutatás 

A bemutatás során a kisgyermeknevelő bemutatja a gyakorlatot, majd utasítására a 
gyerekek felveszik a kiinduló helyzetet, s elkezdik a gyakorlat végrehajtását. A 
bölcsődében a kisgyermeknevelő a bemutatást is sokszor összeköti magyarázattal. A 
kritikus ütemnél akár megállítva a mozgást, felhívja a gyerekek figyelmét a helyes 
végrehajtásra. A bemutatás alkalmával a kisgyermeknevelőnek figyelni kell a pontos 
végrehajtásra, s ha magyarázattal köti össze, akkor a beszédhangok artikulálatlan kiejtése 
ne történjen meg. 


Bemutattatás 

Egy gyermek révén történik a gyakorlat bemutatása, azokkal a feltételekkel, mint amit 
megírtunk a bemutatásnál. A kisgyermeknevelő a gyakorlatvezetés során a tanulót 
utasítással irányítja. Ez a módszer alkalmat nyújt a motivációra, a többi gyerek számára 
példaadásra, hogy ők is képesek a feladat végrehajtására. 

A bölcsődei testnevelés során a gimnasztikai gyakorlatvezetés esetében az ütemezés 
tempóját mindig a gyakorlathoz, illetve a gyermekek tempójához, tudásához kell 
igazítani, a nehezebb, a nagyobb precízséget igénylőknél lassabban, a könnyebbeknél 
gyorsabban. A heterogén csoportösszetételből fakadó differenciálás miatt gyakori a 
gyakorlatok  ütemtartás nélküli vagy egyéni ütemben való végrehajtása. A 
kisgyermeknevelő ebben az esetben az adott gyermek ütemét felvéve ad segítséget, javít 
hibát. A bölcsődei testnevelés foglalkozás gimnasztika gyakorlatvezetése során a 
gyakorlatok irányítása mellett a pedagógus folyamatosan mozog a gyermekek között, s 
hibát javít, segítséget ad. 


III.4. Foglalkoztatási formák a bölcsődei testnevelésben 


A testnevelés foglalkozások céljait, feladatait megfelelő szervezett keretek között 
lehetséges megvalósítani. Ezeket a szervezeti kereteket hívjuk foglalkoztatási formáknak. 

A bölcsődei testnevelés foglalkoztatási formáinak kiválasztásában több szempont 
érvényesül, többek között a mozgásanyag mennyisége, jellege, a rendelkezésre álló 
szerek, eszközök, a csoport összetétele, a gyerekek előképzettsége, tudása, életkora. A 
kisgyermeknevelő csak megfelelő szakmai felkészültség birtokában képes adekvát 
módon megválasztani az adott feladathoz tartozó foglalkoztatási formát, amelyek a 
testnevelésben használatos foglalkoztatási formáknak egyszerűsített változatai. 


1. Csoportfoglalkoztatás 
A csoport minden tagja egy időben azonos tananyaggal foglalkozik. Formái: 

- . együttes csoportfoglalkoztatás esetén a csoport egy időben, egy helyszínen 
ugyanazzal a tananyaggal foglakozik. Az idő kihasználása szempontjából a 
leggazdaságosabb forma. Ilyenkor a kisgyermeknevelő közvetlenül irányítja a 
gyerekeket, nincs várakozási idő, a munka ellenőrizhető, így a fegyelem jobban 
fenntartható. A foglalkoztatási forma megvalósítható vonal-, oszlop-, kör- és 
szétszórt alakzatban. Ilyenkor a kisgyermeknevelő szemben áll a gyerekekkel, 
folyamatosan mozog előttük és közöttük, de mindig úgy áll, hogy mindenkit 
lásson. 

- . csoportonkénti csoportfoglalkoztatás esetén a csoport egy csoportja egy időben, 
ugyanazt a feladatot végzi, a másik csoport pihen és várja, hogy sorra kerüljön. 
Akkor szokták használni, amikor kevés szer illetve hely áll rendelkezésre. A 
bölcsődei testnevelés inkább a képességfejlesztés esetén használja, de mivel nem 
biztosítja a folyamatos munkát minden gyermek számára, inkább más formát 
alkalmaznak. 

- . egyenkénti csoportfoglalkoztatás esetén a gyermekek egymás mögött állva, 
egymás után hajtják végre a feladatokat. A kisgyermeknevelőnek figyelnie kell a 
feladatok összeállításakor arra, hogy a gyermekek kevés  holtidővel 
rendelkezzenek, ugyanis a sok holtidő a fegyelmezetlenség kialakulását 
eredményezheti. 


2. Csoportfoglalkoztatás 
A csoport tagjai azonos időben, több helyszínen más és más feladatot hajtanak végre. Ez 
a leghatékonyabb gyakorlási forma, kevés a holtidő, rövid időn belül sokféle feladatot 
végre lehet hajtani, miközben a pedagógus aktívan segítséget tud nyújtani. A 
csapatfoglalkoztatás során a csapathoz tartozó gyerekek egyszerre hajtják végre a 
különböző feladatokat, egyszerre dolgoznak, gyakorolnak. A gyakorlatok végzése során 
a pedagógusnak úgy kell állni, hogy minden csapatot lásson, szükség esetén tudjon 
beavatkozni hibajavítással, segítségadással, netán fegyelmezéssel. A pedagógus mindig 
a legveszélyesebb feladathoz legyen a legközelebb, de mindenkit lásson. 
A bölcsődei testnevelés foglalkozásokon a foglalkoztatási formák közül a leggyakrabban 
az együttes csoportfoglalkoztatást illetve az egyenkénti  csoportfoglalkoztatást 
alkalmazzuk, a gyermekek életkori sajátosságaiból adódóan. A 3 éves korosztály 
esetében néhány alkalommal, alkalmazható a csoport illetve a csapatfoglalkoztatási 
forma is. Ebben az esetben nagy körültekintéssel kell eljárni, valamint számos feltételnek 
kell teljesülnie a sikeres megvalósításhoz. Ezek a feltételek a következők: 

- . a testnevelés foglalkozásokon a gyermekek fegyelmezett munkavégzése, 

- . a csapatoknak kiadott feladatokat ismerik a gyerekek, s azokat minimum a 

jártasság szintjén el is sajátították, 
- . a feladatok egyszerűek, alkalmazkodnak az életkori sajátosságokhoz és minimális 
a balesetveszély, 
- . a társ kisgyermeknevelővel magas szintű az együttműködés. 

IV. A bölcsődei testnevelés tervezése, a foglalkozás felépítése 
IV.I. Éves szakmai program, testnevelés ütemterv 


A bölcsődei élet tervezését a kisgyermeknevelő éves szakmai programban valósítja meg. 
A program kitér a bölcsődei élet minden színterére, nevelési területeire. A szakmai 
program szerves része a testnevelés gyakorlatanyagának tervszerű elrendezését 
tartalmazó ütemterv is. Az ütemterv készítését körültekintő tervezési folyamat előzi meg, 
amely során a kisgyermeknevelő célokat, feladatokat, követelményeket határoz meg. 
A tervezés nem jelent mást, mint a célok és az előre meghatározott sikerkritériumok 
ismeretében hozott döntések és cselekvések programját, a rendelkezésre álló idő, az 
azonosított források, a tisztázott felelősség, a résztvevő egyének és csoportok 
összefüggésében. A tervezés folyamata (a tervezéshez kapcsolódó döntések és 
cselekvések programját építő folyamat) a konszenzusépítés dinamikus, dialektikus 
folyamataként értelmezhető, amely rendszerszemléleti szempontú megközelítésben 
alapvetően négy állomásból áll.(Bárdossy 2011) 
A kisgyermeknevelő a céljainak meghatározásában, azok sikeres eléréséhez szükséges 
tervező munkájában számos tényező befolyásolja. Belső befolyásoló tényezők közé 
tartozik többek között a kisgyermeknevelő egyéni szemlélete, koncepciója, szakmai 
elhivatottsága, szakmai felkészültsége. A külső tényezők közé sorolható az oktatás- és 
szociálpolitika, a társadalmi elvárás, a szakmai programok, a szülők, a fenntartók 
elvárása, a gyermekek életkora, személyisége. 
A kisgyermeknevelő éves munkáját meghatározó dokumentum, a már említett ütemterv. 
Az ütemtervben a kisgyermeknevelő az adott csoport összetételét (kor, nem, 
személyiségek stb.) figyelembe véve munkatervet készít, amely munkában nagyfokú 
önállósággal, s ebből következően felelősséggel bír. A tervező munka a pedagógustól 
alapos, széles körű szakmai tudást igényel legfőképpen a testnevelés és a pedagógia 
területén. A bölcsődei testnevelés ütemterv készítése az alábbi fázisokból áll: 
1. Előkészítés (a beiratkozás eredménye alapján a csoport összetételének 
megismerése, az új gyermekek megismerése, stb.). 
2. A mozgásanyag (fejlesztési) anyag kiválasztása (több szempont figyelembe 
vétele). 
3. A kiválasztott tananyag felbontása didaktikai egységekre, az egyéni 
sajátosságokhoz igazított részcélok szerint. 
4. A felbontott tananyag elrendezése, figyelembe véve a  részcélok 
megvalósíthatóságának terminusait. 


IV.1.1. Az ütemterv előkészítése 


A testnevelés foglalkozás tervezéséhez szervező munka már az előző év májusában 
megkezdődik. A kisgyermeknevelő a beiratkozás eredményeként felméri a következő 
munkaév. csoportösszetételét. A beíratás után megvizsgálja, hogy az adott csoport 
összetétele, létszáma, életkori sajátossága milyen jellegű mozgásanyag elsajátítását teszi 
lehetővé, melyek a fejlesztés irányai. Az előkészítés során fel kell mérnie a tárgyi 
feltételeket. A csoportszoba, az udvar mérete, milyen eszközök állnak rendelkezésre, van- 
e lehetőség az eszközök bővítésére. Az előkészítés fontos része a célok meghatározása. 
A kisgyermeknevelőnek meg kell határoznia, hogy az év végéig milyen szintre szeretne 
eljutni a gyermekekkel a különböző testgyakorlatok és képességek esetében. E fő célt 
részcélokra kell bontania, amelyek meghatározásakor figyelembe kell vennie a csoport 
összetételét, — életkorát, —mozgáskészségi szintjét, — mozgásműveltségét. — Ezek 

meghatározása elengedhetetlen és egyben nagy körültekintést igényel a 
kisgyermeknevelő részéről. 


IV.1.2. A foglalkozási (fejlesztési) anyag kiválasztása 


,4 bölcsődei nevelés-gondozás országos alapprogramja "(Baloghné és mtsai 2012) 
meghatároz alapelveket, követelményeket a bölcsődei nevelés — gondozás célját, amelyen 
belül található a mozgás, az egészséges életmód megalapozása, az egészségfejlesztés, a 
prevenció. Az alapprogram konkrét tananyagot nem tartalmaz ezért annak kiválasztása 
nagyfokú önállóságot, s felelősségtudatot követel meg a kisgyermeknevelőtől. A 
mindennapi munka során nagyon ritka, hogy homogén összetételű csoportokkal tudjon 
dolgozni a kisgyermeknevelő, jellemzőbb a heterogén csoport. Ebből kifolyólag a 
bölcsődei testnevelés anyag kiválasztása során figyelembe kell venni a csoportot alkotó 
korosztályok mozgásfejlődési- és életkori sajátosságait, a gyermekek egyéb sajátosságait, 
a fejlesztés irányait. A kiválasztás a testnevelés és a sport testgyakorlataiból, 
HAS ZRAKNYÁSÉNAK történik az alább megadott szempontok alapján: 
igazodjon az adott csoport életkori- és mozgásfejlődési sajátosságaihoz, 

- . fejlessze a motoros képességeket, főleg a koordinációs képességeket, 

- . tartalmazzon egyszerűbb mozgásformákat, 

- . segítse elő a mozgásműveltség kialakítását, 

- . tartalmazzon többféle játékot. 


IV.1.3. A kiválasztott tananyag felbontása didaktikai egységekre, az egyéni 
sajátosságokhoz igazított részcélok szerint 


A kiválasztott tananyagokat részcélok megadása alapján didaktikai egységekre bontva 
csoportosítani kell. A felbontás első lépése a csoport számára kitűzött, az év végéig 
elérendő már meghatározott cél, célok (siker kritériumok megjelölésével együtt) 
konkretizálása. Hova szeretne eljutni a kisgyermeknevelő a csoporttal. Az éves 
célkitűzést konkrétabb részcélok megjelölésével kell kiegészíteni. Ilyen célok lehetnek 
például: 

- . a bemelegítést szolgáló gyakorlatok, a játékos bemelegítést szolgáló gyakorlatok, 

- . a motoros képességek fejlesztését szolgáló gyakorlatok, 

- . a mozgásműveltséget szolgáló gyakorlatok, 

- . a speciális, az adott korosztály mozgásfejlődését elősegítő gyakorlatok, 

- . testnevelési játékok, 

-  stb.. 
A célok szerinti csoportosításokat további részegységekre kell bontani, amelyek a 
végrehajtás és a hatáskiváltás szempontjából funkcionális egységet alkotnak. Ezek az 
egységek akár több foglalkozás anyagát is felölelhetik. Az egységre jellemző, hogy benne 
az elemek logikusan egymásra épülnek, további egységre bontva nem érik el a kívánt 
hatást, vagyis csak ebben az egységben tudják elérni a kitűzött célt. 


IV.1.4. A felbontott tananyag elrendezése, figyelembe véve a részcélok 
megvalósíthatóságának terminusait 


A tananyag elrendezése az ütemterv készítésének utolsó, s leglényegesebb állomása. A 
tananyag elrendezése nem csak lineáris, hanem koncentrikus is. Az általános, a 

testnevelés céljait szolgáló  testgyakorlatok tekintetében lineáris  felépítésről 
beszélhetünk, hiszen mozgástanulási folyamatot valósít meg a kisgyermeknevelő. A 
korosztály mozgásfejlődését szolgáló gyakorlatok esetében koncentrikus felépítést 
valósít meg a kisgyermeknevelő, mindig visszatér a már ismert gyakorlatokhoz, de az 
ismétlés során egy magasabb szint elérését tűzi ki célul. A tananyag elrendezés első 
lépése, hogy meghatározza az év végéig elérendő célokat, valamint a siker kritériumokat. 
Következő lépésben adott időszakok (ciklusok) lezárásakor elérendő részcélokat 
határozza meg. A részcélokhoz rendeli hozzá a testgyakorlatokat, a mozgásformákat 
didaktikai egységenként. Az elhelyezésnél ügyelni kell arra, hogy a részegységek 
logikailag egymásra épüljenek és eredményeiket (részcélok teljesülését) összeadva a fő 
cél elérését szolgálják. A pedagógus az elrendezés során a részegységekben a 
foglalkozások számát úgy határozza meg, hogy az elegendő legyen a részcélok 
maradéktalan teljesüléséhez. Az elrendezés során az alábbi szempontokat kell figyelembe 
venni: 

- . egy-egy ciklus 2-4 foglalkozást tartalmazzon, 

- a célok kijelölésénél mindig egy-egy testgyakorlat illetve motoros képesség 
kiemelt fejlesztését határozzuk meg, 

- az adottságok figyelembe vételével, ősszel, télen és tavasszal is tervezzünk 
szabadban végezhető mozgásokat, 

- az anyag elrendezés során figyelemmel kell lenni a gazdag eszközhasználat 
tervezésére, az ütemterv átláthatósága segítséget ad annak tervezésére, hogy a 
különböző szerek használata ne sűrűn ismétlődjön, 

- . a gyakorlatok elrendezése mindig a fokozatos terhelésnövekedést szolgálja, 

- . legyen áttekinthető az ütemterv, 
fontos, hogy a terv konszenzussal készüljön a társ kisgyermeknevelővel. 

A fédinévelés ütemterv a kisgyermeknevelő munkaeszköze, nem egy dokumentum a sok 
közül, amelynek a fiókban a helye. Az ütemtervnek egy élő dokumentumnak kell lennie, 
amelybe folyamatosan jegyzetel a kisgyermeknevelő, megjegyzéseket ír, a célok 
teljesüléséről, korrekciókat jegyez fel, hogy a következő évben pontosabb tervet 
készíthessen. A jó ütemterv megkönnyíti a foglalkozásra való felkészülést, ugyanis már 
csak a gyakorlatok konkretizálása vár ebben az esetben. 


V. A bölcsődei testnevelés foglalkozás felépítése, az óravázlat készítés lépései 


A bölcsődei testnevelés foglalkozás az ütemterv részcéljainak egy foglalkozásra lebontott 
megvalósítása. A foglalkozás célja több feladat megvalósításán keresztül érhető el. A 
megvalósítandó feladatok két csoportra oszthatók, egyik csoport az egészség és a 
mozgáskészség, a mozgásműveltség kialakítását, a motoros képességek fejlesztését 
szolgáló közvetlen és közvetett hatású feladatok, a másik csoport a gyermek 
személyiségét pozitív irányba befolyásoló nevelési célzatú feladatok. 

Az első csoportba tartozó feladatok a foglalkozás legmeghatározóbb részét alkotják. A 
foglalkozás minden részén jelen vannak, s a testgyakorlatok segítségével valósítjuk meg 
azokat. 

A második, nevelési célzatú feladatok esetében két szélsőséges típussal találkozhatunk. 
Az egyik a mindig mozgásban lévő, a feladatokat gyorsan végrehajtó, kicsit 
fegyelmezetlen gyermek, a másik típus, aki nem akar semmiképpen beállni a testnevelés 
foglalkozásba. A kisgyermeknevelőnek fel kell készülni mindkét esetre. Olyan 
gyakorlatokat, játékokat kell tervezni, ami egy részt leköti a gyermekeket, más részt 
felkelti az érdeklődésüket. Ehhez nagyban ismerni kell a bölcsődei csoport gyermekeinek 
személyiségét, a testneveléssel szembeni attitűdjét. Fontos, hogy semmi esetre sem 

kényszerítse a gyermekeket a testnevelés foglalkozásra. Bölcsődei tervezett testnevelést 
hetente legalább egyszer 15 — 30 percben önkéntes alapon ajánlott tartani. (Bucsy 2010) 
A többi napon, lehetőleg naponta spontán mozgásokra kell lehetőséget biztosítani, főleg 
az udvari kint lét alkalmával. Fontos, hogy a gyermek ne érezze a kötelező jelleget. Ezt a 
legkönnyebben úgy tudjuk elérni, hogy az eszközöket (kismotor, labda, stb.) elérhető 
helyen hagyjuk a gyermekek számára. 
A bölcsődei testnevelés foglalkozás tervezésének első lépése a foglalkozás céljának és a 
foglalkozás típusának kijelölése. A célok meghatározása térjen ki az egyéni 
sajátosságokat figyelembe véve a fejlesztendő képességekre, a különböző mozgásformák 
elsajátítására, a személyiség fejlesztésére. A célkitűzés legyen reális, elérhető, 
megvalósítható valamint lényegre törő, konkrét. A célok megvalósulása pozitív 
motivációt adhat gyermeknek, nevelőnek egyaránt. 
A foglalkozás típusainak meghatározásakor az órán elérendő célokat és feladatokat kell 
figyelembe venni: Ez alapján az alábbi típusú foglalkozásokat különböztetjük meg: 

- . új ismereteket közlő típusú foglalkozás, 

- . gyakorló típusú foglalkozás, 

- . ellenőrző típusú foglalkozás, 

- . alkalmazó típusú foglalkozás, 

- . játékfoglalkozás, 

vegyes típusú foglalkozás.(Bucsy 2010) 

A napi gyakorlatban a bölcsődei testnevelés foglalkozások legnagyobb százalékban 
vegyes típusú foglalkozások. 
A második lépés a feladatok hozzárendelése a célokhoz, vagyis a célok megvalósításához 
mely feladatoknak kell teljesülnie. 
A harmadik lépés a célok és a feladatok alapján a testgyakorlatok kiválasztása, felbontása 
és elrendezése az órarészeknek megfelelően. A gyakorlatok elrendezése, időtartama, 
súlyponti helyének meghatározása nagyban függ az elérendő céltól. A kiválasztást az 
alábbi testgyakorlatokból valósíthatjuk meg: 
Rendgyakorlatok 

- . Állások, 

- . Testfordulatok, 

- . Menetek, 

- . Alakzatok, alakzatváltások (Bucsy 2010), a bölcsődében elsősorban a szétszórt, 

vagy a kör alakzatot alkalmazzuk. 

Előkészítő gyakorlatok 

- . Bemelegítő járás-, futásgyakorlatok, 

- . Gimnasztikai gyakorlatok. 
Főgyakorlatok 

- . Kúszások, 

- . Járások, egyensúlyozó járások, 

- . Futások, 

- . Ugrások, 

- . Dobások, 

- . Gurulások, forgások, 

- . Mászások, függések, 

- . Emelések, hordások, 

- . Húzások, tolások, birkózó gyakorlatok. 
Testnevelési játékok (Bucsy 2010) 
A negyedik lépés a célok és feladatok alapján az adekvát módszerek, eljárások, 
foglalkoztatási formák kiválasztása, hozzárendelése a testgyakorlatokhoz. 
Ötödik lépésként a foglalkozásokon használni kívánt eszközöket kell meghatározni. 

Bölcsődei testnevelés módszertana 


A pedagógus pálya elején lévő kisgyermeknevelő részletesebb, az apróbb részletekre is 
kiterjedő foglalkozási vázlatot készít, majd a tapasztalatok, a  gyakorlottság 
növekedésével a tervezés már vázlatossá válik. Azonban a sokéves tapasztalat sem 
mentesítheti a kisgyermeknevelőt a célok, feladatok meghatározása alól a testnevelés 
foglalkozás tervezése során. A cél nélküli óra ad hoc jellegű feladatok végrehajtását 
eredményezi, ami nem szolgálja a gyermekek egészséges fejlődését, nem fejlődik 
mozgáskészségük, motoros képességük, rövid időn belül egysíkúvá válik a foglalkozás, 
a gyerekek motiválatlanok lesznek. 


V.1. A bölcsődei testnevelés foglalkozás szerkezete 


A bölcsődei testnevelés foglalkozás szerkezete hármas tagozódású, amelyet további 
alrészek alkotnak: 
1. Bevezető rész 
- szervezési feladatok, (szerek kikészítése, csapatalakítás, ha kell, stb.) 
- bemelegítést szolgáló feladatok 
a) járás, futás gyakorlatok vagy bemelegítő játékok, játékos feladatok, 
b) szervezet általános és sokoldalú bemelegítését és fejlesztését szolgáló 
gimnasztika (max. 6 gyakorlattal), amely felkészíti a szervezetet a magasabb 
fiziológiás feladatok végzésére, 
A bemelegítő rész összeállításánál fokozatos terhelést szem előtt tartva alacsony és 
közepes intenzitású, változatos gyakorlatokat kell tervezni. A játékok kiválasztása és a 
járás, futás feladatok összeállítása az adott csoport életkori sajátosságait, képességeit 
figyelembe véve történjen. A gimnasztikai gyakorlatok összeállítása során a gimnasztika 
összeállítás szabályait kell követni. A keringés fokozásával kell kezdeni, ami általában 
szökdelő gyakorlat. A gyakorlatok összeállításánál figyelni kell, hogy először minden 
izomcsoportot meg kell nyújtani és utána lehet felváltva erősítő és nyújtó hatású 
gyakorlatokat végeztetni. Figyelni kell arra, hogy egy izomcsoportot több féle hatás érjen. 
Fentről lefelé induljanak a kiinduló helyzetek, s a gyakorlatok intenzitása fokozatosan 
növekedjen. Egymást követő két gyakorlat ugyanazt az izomcsoportot (azonos 
izomhatású gyakorlat) ne mozgassa meg. Ne használjunk hosszú, többszörösen összetett 
gyakorlatokat. A gyakorlatoknál legyenek túlsúlyban az egyszerűbb gyakorlatok, 
amelyek jobban igazodnak a gyermekek életkori sajátosságaihoz. 
2. Főrész 
A testnevelés foglalkozás céljai, feladatai a főrészben realizálódnak, amelynek 
testgyakorlatainak csoportosítása: 
- . torna jellegű (kúszások, mászások, gurulások, függések stb.) 
- atlétika jellegű (futások, ugrások, dobások), 
- . labdás jellegű testgyakorlatok (gurítások, dobások — elkapások, labdavezetések), 
- . képességfejlesztő gyakorlatok (akadálypályákon feladatok; torna, atlétika jelegű 
gyakorlatok kombinációi; természetes gyakorlatok, stb, alkalmazása), 
- . játékok (valamely mozgás, illetve motoros képesség fejlesztését, gyakorlását 
szolgáló játékok). 
3. Befejező rész 
A befejező rész feladata a gyerekek munkájának értékelése, a szervezet lecsillapítása, a 
kiinduló állapot elérése, amely több eszközzel érhető el. 
a) Lassú járás, futásgyakorlatok, légzési gyakorlatokkal kiegészítve. 
b) Alacsony intenzitású, levezető jellegű játékok. 
A testnevelés foglalkozás végén alkalmazott gyakorlatok jellegét és időtartamát 
meghatározza a foglalkozás terhelése, a gyerekek életkora, pillanatnyi érzelmi hangulata, 

stb.. A kisgyermeknevelő a gyerekek értékelésekor mindig személyre szabott, rövid és 
előremutató legyen. 

A bölcsődei testnevelés céljainak megvalósításakor igazodni kell a bölcsődés gyermekek 
életkori sajátosságaihoz, a mai kor gyermekének személyiségéhez. Ezt csak úgy lehet 
megvalósítani, ha a kisgyermeknevelők együtt dolgoznak, s a testnevelés foglalkozást 
közösen tartják meg. Egyikük tervezi és vezeti a foglalkozást, instrukciókat ad, magyaráz, 
hibát javít, segítséget ad. A másik segít a feladatok végrehajtásában, hibát javít, 
fegyelmez, ha gondozási feladat adódik, akkor a gyermeket ellátja. A testnevelés 
foglalkozások sikere nagyban függ attól, hogy a két kisgyermeknevelő milyen 
hatékonysággal tud együttműködni. Az egymással jól kommunikáló pedagógusok 
sikeresen tudnak együtt dolgozni, ezáltal tudják biztosítani a gyermekek egészséges 
szomatikus és pszichikus fejlődését. 

KÉPZŐMŰVÉSZET A KISGYERMEKKORBAN 


GONDOLATOK A VIZUÁLIS NEVELÉSRŐL 


Bevezető 


A kisgyermek számára a rajzolás a legtermészetesebb tevékenység: egyszerre érzéki 
öröm és transzcendens derű. Gyakran és szívesen rajzol. Teljes odaadással, egész testével 
és szellemével dolgozik. Megfigyelhetjük, amint rajzolás vagy festés közben átlép abba 
a világba, amelynek valamiképpen ő az alkotója. Ebben a fiktív univerzumban érzi csak 
igazán jól magát. Önfeledten sűríti jelekké ennek a másik világnak a képét. Olyan 
szimbólumokat használ, amelyek többféle tartalom hordozására képesek és ismerik az 
átváltozás titkát. Ha megkérdezzük, miért is kerültek ezek a lendületes vonalak, 
festékcsíkok, körök és apró pontok a rajzlapra, sokszor talányos és csöppet sem 
egyértelmű magyarázatot kapunk. Az is lehet, hogy holnap ez a rajz már mást jelent, mint 
ma — hiszen a világ tele van titkokkal és csodákkal... 

Tanulmányunkban arra keresünk választ, hogy miképpen őrizhető meg ez a világra való 
rácsodálkozás, ez az állandó megismerési vágy a művészet segítségével. Áttekintjük a 
rajzolás, festés és mintázás kezdeteit. Vizsgáljuk az alkotói szándék azonosságát és 
különbözőségét a kisgyermeknél és a felnőtt művésznél. Megismerkedünk néhány kortárs 
képzőművész munkásságával, miközben keressük a párhuzamot a társművészetekkel, — 
így a zenével és az irodalommal. Eltöprengünk azon, hogy miért is okoz akkora örömet 
maga az alkotás és mit tehetünk a kisgyermek képzőművészeti érzékenységének 
fejlesztése érdekében. Keressük és reményeink szerint meg is találjuk apedagógus helyét 
és szerepét a bölcsődei vizuális nevelésben. A számunkra legfontosabb hagyományos 
képző- és iparművészeti technikák alapelveinek adaptálásával pedig különféle vizuális 
játékok lehetőségét is megteremtjük. 

Tanulmányunkban nincsenek szigorúan elkülönítve az elmélettel és a gyakorlattal 
foglalkozó fejezetek egymástól. Bizonyos gondolatok és elvek többször is felbukkannak, 
hiszen más és más nézőpontból vizsgáljuk őket. Különböző korokból vett 
művészettörténeti és színelméleti példákból, régi és mai művészi mesterségek 
felidézéséből, irodalmi szemelvényekből igyekszünk megalkotni azt a rendkívül tarka és 
szinte a végtelenségig bővíthető mozaikot, amely számunkra a kisgyermek vizuális 
nevelése szempontjából a legfontosabb. 

Reméljük, hogy írásunkkal sikerül ráirányítanunk az olvasó figyelmét a világban rejlő 
szépre, s arra a tényre, hogy ez a szépség csak akkor válik láthatóvá, és csak akkor okoz 
igazi örömöt, ha meg tudjuk osztani másokkal oly módon, hogy újrateremtésének magunk 
is aktív részesei vagyunk. Ez a szépség megalkotására irányuló szeretetteljes ösztönzés, 
— amelyet nem lehet elég korán kezdeni, — ez maga a vizuális pedagógia. 

Kezdjük is el tehát közös gondolkodásunkat a vizuális pedagógiáról és lépjünk be a 
bölcsőde udvarába. 

I. A rajzolás kezdetei 


Ragyogó nyári délelőtt. A bölcsőde udvarán a szépen simává gereblyézett homokozót 
birtokba veszik a kisgyerekek. Kúsznak-másznak a langyos homokban, — munkálkodásuk 
eredményeképpen megváltozik a homokfelszín. A reggel még sík felületet már rajzok 
szövevénye borítja, — csupán csak egy óra telt el és egyetlen nagy domborművé alakul a 
homokozó. Közben elérkezett az ebédidő: elnéptelenedett az udvar, üres a homokozó is. 
Nincsenek itt a gyerekek, de valamit mégis itt hagytak magukból: lendületes 
mozdulataikat, indulataikat őrzi a homok. Mozgásuk emlékének nyoma ott látható a 
mozdulatlan homokban. Mi történt itt valójában? Talán az első gyerekrajz születésének 
tanúi vagyunk. A nem szándékos nyomhagyás ugyanis képzőművészeti alkotásként is 
értelmezhető. Igazi rajzzá majd persze csak akkor válik, ha a nyomhagyás már szándékos. 
A hagyományos képzőművészeti műfajok, — így a rajz, a festészet, a szobrászat 
produktumai materiális természetűek. A művek papíron, fatáblán, festővásznon jelennek 
meg, vagy kőben, bronzban öltenek testet. A látás útján közvetítik tartalmukat a néző felé. 
Tekintetünk végigpásztázza a rajzokat, sőt a szobrok esetében helyesebb a végigtapogatja 
kifejezést használnunk, hiszen itt már nem csupán a szem, de (esetenként) a kéz is 
bekapcsolódik a megismerő folyamatba. Természetesen lehet festményt is simogatni, — a 
sima, vagy érdes festékfelületek, az  ecsetkezelés technikáját megőrző testes 
festékbarázdák szinte egy dombormű élményét adhatják az óvatosan tapintó kéznek. Az 
anyagi mivoltuk mellet a másik legfőbb tulajdonsága a hagyományos képzőművészeti 
műfajoknak a statikusság. A képek és szobrok a maguk valóságában mozdulatlanok. 
(Most nem vizsgáljuk azokat a mozgás megjelenítésre tett művészi kísérleteket, amelyek 
Feltételezhető, hogy a kisgyermek első rajzai nem képzőművészeti indíttatásúak, nem a 
statikus produktum iránti vágy indukációi, hanem éppen ellenkezőleg: a mozgás nyomán 
keletkeznek, szinte véletlenszerű képi emlékei a mozgásnak. Valami csodálatos történik 
ekkor. Az időben lezajló mozdulat — például térden csúszás, vagy négykézláb mászás a 
homokozóban — megváltoztatja a homokozó felszínét: a homokbarázdák párhuzamosa 
ívelő csíkja valamiképpen megőrzi a mozgás emlékét! Az idő tartományában lezajló 
esemény (mozgás) átmenekítődött az időtlenségbe. Emlékét most már az anyag őrzi. Az 
immateriális világához tartozó mozdulat (mint a tánc) elszállt ugyan az illékony idővel, 
de valamiképpen mégis itt maradt: a materiális világához tartozóvá vált. Lemondott az 
időről, hogy testet ölthessen és így valójában átléphessen a pillanatnyiból az állandóba, 
az időtlenség tartományába. 

Természetesen ezeket a homok őrizte mozgás-emlékeket nem tekinthetjük a 
képzőművészet birodalmába tett első kísérletnek, hiszen a motorikus tevékenység itt még 
nem a homokfirka létrehozására irányult — csupán a heves mozgással párosult játék 
törvényszerű. , mellékterméke". Szerencsés esetben — ha az érzékeny szemű pedagógus 
megláttatja a gyerekekkel az általuk öntudatlanul létrehozott homokrajzok szépségét — 
mégis kiindulópontjává válhat az első tudatos rajzi és plasztikai próbálkozásoknak. 

A 21. század képzőművészetében találkozunk olyan kísérletekkel, amelyek kapcsolódni 
látszódnak a spontán gyermeki anyagformálás folyamatához. A mozgó test által 
állandóan megváltoztatott formát, az elmozdulás pillanatnyi lenyomatát az anyagban, a 
teremtő és egyben pusztító erőt jeleníti meg Anish Kapoor: My Red Homeland című 
objektje is. (Kapoor művéről bővebben írok a Transzcendencia a művészetben mint az 
idea , felragyogása" az anyagban című könyvemben, melynek egy átdolgozott részlete 
olvasható alább.) (Kovács-Gombos 2011, 85-87.) 

,; Az indiai származású képzőművész alkotásának "főszereplője" egy homogén — művészi 
nyersanyagnak semmiképpen nem szokványos — monokróm matéria. Ez a vörös anyag 

teremti újra meg újra önmagát a nagyméretű műben. A mű anyaga a végsőkig egynemű: 
óriási mennyiségű vörös vazelin. Ez a képlékeny matéria egy terem méretű tányérban 
terül el. A kör közepén egy acéltengelyhez kapcsolódó hajtókar kényszeríti mozgásra a 
hatalmas acéltömböt, amely egy óra alatt szántja végig a kör peremét. Lassú mozgása 
során maga előtt tolja a vörös masszát, a kör peremén magas falat tornyoz belőle, míg 
maga mögött egy  koncentrikusan húzódó mély, sík árkot ás. A tömb 
feltartóztathatatlannak tűnő, egyenletes csúszását figyelve látjuk, amint a hátrahagyott 
vazelinfal lassan beomlik, az árok betemetődik: mire az acéltömb körkörös útja során 
újból ideérkezik, ismét van mit maga előtt tolnia, feltornyoznia, felszántania. A My Red 
Homeland hatalmas malma szenvtelen következetességgel őrli a vörös húsra emlékeztető 
masszát, de ugyanakkor új élettel is tölti meg. A felszín lesüllyed, az előbb még látható 
eltűnik a szemünk elől. A mélység viszont feltárja önmagát, árkok nyílnak, gátak 
emelkednek. Az üresség helyet cserél a teltséggel. 

A teremtés és pusztítás kibogozhatatlan egysége játszódik szemünk előtt a végtelenségig. 
A mű által megidézett ciklikus idő, melyet tulajdonképpen a mozgás során megtett út 
jelez számunkra, emlékeztet a föld forgásának és nap körüli keringésének 
változatlanságára, amelyhez mindenféle időmeghatározást kapcsolunk? (Kovács- 
Gombos 2011, 85-87.) és amelyre a kisgyermek olyan nagyon érzékeny. Ez az ismétlődő 
cselekmény teszi Kapoor művét a gyermeki alakítás bizonyos tulajdonságaihoz 
hasonlíthatóvá. Az ismétlés öröme, a motorikus cselekvés adta biztonság a kisgyermek 
vizuális tevékenységének fontos eleme. Az újraismételt mozdulatok szinte azonos 
formákat eredményeznek a könnyen alakítható matériában. Látványuk megerősítést ad, 
és újabb ritmus-elem alkotására ösztönzi a kisgyermeket. Ám ezek a formák nem 
pontosan azonosak, hanem csak hasonlítanak egymásra. Olyanok, mint a ravennai 
Sant" Apollinare Nuovo ókeresztény mozaikjainak szentjei, amelynek sora megtölti a 
templomok falát és amelyeknek egymáshoz való hasonlósága oly erős, hogy a néző talán 
teljesen egyformának hiszi őket. Ha tovább gyönyörködik időtlen vonulásukban, akkor 
lassan felfedezi a különbségeket, észreveszi az egyéni vonásaikat: látja már, hogy más a 
kézmozdulatuk, más a fejtartásuk, különböző mintázatú a ruhaanyaguk. Olyanok, mintha 
mindannyian egymás testvérei lennének. 

Ugyanazt olvashatjuk ki a ravennai mozaikokból, Kapoor objektjéből és a kisgyermek 
homokkal vagy festékkel megírt műveiből: az események ismétlődnek, nyomuk az 
anyagvilágban valameddig megőrződik, a ritmikus gesztusok teremtette művek lassan 
elenyésznek az időben, ám helyettük újak alkotására van lehetőségünk. 


I.I. A nyomhagyás öröme 


A saját testtel való nyomhagyás másik leggyakoribb típusa szintén a nyárhoz és az ekkor 
oly gyakori vizes játékokhoz kapcsolódik. A langyos aszfalt pár percig megőrzi a 
pancsolóból kilépő kisgyermekek talpacskáinak ,,víznyomát". Sajátos, egyedi 
lenyomatok keletkeznek, amelyek rövid ideig emléket állítanak , alkotójuknak". Ha a 
gondozó felfigyel ezekre a kis vízfoltokra és a gyerekekkel együtt kezdi el megfejteni ezt 
az illékony , képes írást", melyet ők maguk hoztak létre néhány pillanattal ezelőtt, akkor 
kiderül, hogy mennyi minden olvasható ki a száradással folyton változó, a nap ereje által 
egyre kisebbé zsugorodó, apró szigetecskékké szakadozó, elhalványuló, végül nyom 
nélkül eltűnő sajátos formákból. 

A hátra maradt nyomokból következtet a múlt eseményeire a Spurensicherung néven 
ismert képzőművészeti irányzat is. Sebők Zoltán meghatározása szerint , Az individuális 
mitológiához tartozó művek összefoglalására gyakran használt terminus a 

Spurensicherung (nyommegerősítés, nyombiztosítás). A kifejezés arra utal, hogy a 
művész rendszerint olyan jeleket, tárgyakat és egyéb dokumentumokat gyűjt össze, és 
állít ki, melyek képzeletbeli, vagy valós szituációra utalnak, úgymond annak , nyomait" 
őrzik." (Sebők 1996, 59.) 

Bizonyos alkotások emlékeztetnek a gyermeki plasztikai alakítás produktumaira: például 
Charles Simonds megteremti egy — csupán az ő képzeletében létező — kis nép 
történelmének tárgyi emlékeit. Apró, gyermekkézbe illő téglácskákból emel olyan 
épületromokat, amelyekről csak feltételezhetjük, hogy valamikor egy ismeretlen kultusz 
céljainak szolgálatában állhattak. A nagyvárosok elhagyott külterületein, leromlott állagú 
házak mállott párkányába épített mű-romokkal bárki találkozhat: a művész pontosan ezért 
a felfedezés-lehetőségért álmodta ide a művét. A , gyanútlan járókelő", aki esti sétája 
során megtalálja ezeket a rejtőzködő építményeket, valószínűleg nehezen tudja eldönteni, 
hogy mit lát: a málló vakolat véletlenszerű költészetének következményét, igazi 
műalkotást, vagy félbehagyott gyermekkéz-alkotta építő-játékot. Szerencsés esetben a 
miniatűr romok látványa felébreszti a (mindannyiunk) lelkében szunnyadó , homo 
ludenst", a játszó embert és járókelőnk nekikezd, hogy restaurálja, tovább építse a kis nép 
épületeit. Játszik és alkot. A két tevékenység között szoros lehet a kapcsolat, ugyanis 
, Johan Huizinga, holland művelődéstörténész szerint az ember homo ludens (— játszó 
ember). Ebből az eredendő játékigényből vezethető le az egész művészet (szórakoztató 
funkció, mely persze csaknem azonos a gyönyörködtető funkcióval)." — írja Beke László 
művészettörténész Bevezetés a művészetbe című tanulmányában. (Beke 2003, 14.) 
Mindezt a kisgyermeki, — többnyire automatikusan keletkező nyomhagyással összevetve 
láthatjuk, hogy ebben az 1970-es években feltűnt alkotói módszerben egy olyan művészi 
építkezésnek vagyunk tanúi, amelynek iránya ellentétes az előzőekben áttekintettekkel. 
A művész fiktív nyomokat alkot, amelyek láttán a néző képzeletében rekonstruálódhatnak 
azok a tárgyak és jelenségek, amelyek a nyomok előidézői voltak. A valóságban tehát — 
mint műalkotás — csak a nyomok léteznek, szemben az előbb példaképpen idézett 
gyermekjátékokkal, melyeknek - legalábbis kezdetben -— csak véletlenszerű 
következményképpen maradnak fenn a nyomai. 

A kétféle folyamatban csak akkor kezdjük megtalálni a hasonlóságot, ha egy régi 
remekművet, például egy barokk festményt is , nyomnak" tudunk tekinteni. Tegyünk csak 
egyszer mi is úgy, ahogyan a legtöbb kiállítás-látogató teszi a Rembrandt képekkel: 
először nézzük meg egészen közelről, de akkor csak nagy lendülettel megfestett, 
egymásra torlódó  festékcsomókat, domborműszerűen kiemelkedő szabálytalan 
alakzatokat látunk a vászonra kenve. Amikor később néhány lépést hátrálunk és így már 
messzebbről nézzük a képet, akkor történik meg a csoda: eltűnnek a szabálytalan 
festékhalmazok, hogy helyettük a súlyos képkeretben az élő, lélegző, hús-vér embereket 
láthassuk pompás öltözékben, ragyogó fényben. Melyik tapasztalatunk, melyik látvány 
az igazi a kettő közül? Természetesen mindkettő, ha elfogadjuk azt a hipotézist, hogy a 
vászonra felvitt festék csak a hajdan élt modellek nyoma. Hús-vér létük inspirálta a festőt 
a kép megalkotására, s a zseniális módon felvitt színfoltok ma is őrzik létük jelét. Ha mi, 
mindenkori nézők, képesek vagyunk a festéknyomokból olvasni, akkor a fantáziánk ereje 
— amely remélhetőleg nem halványult el kisgyermekkorunk óta — újra életre kelti őket. 


I.2. Az első képek 
A víznél testesebb anyagok — ilyen a sűrű temperafesték — alkalmasabbak a 


nyomhagyásra. Először talán ezek a festéknyomok is az anyaggal ismerkedő kéz 
mozgásának képi vetületei, de hamarosan már nem a festék tapintása lesz a cselekmény 

igazi öröme, hanem a festékes ujjak nyomhagyásának folyamata és ennek 
eredményeképpen a festékes kéz húzta színcsíkok szaporodásának látványa. A mozgás 
örömének helyébe észrevétlenül a látvány öröme lép. A kisgyermek saját festékbe mártott 
ujjával szívesen rajzol függőleges vagy vízszintes felületre egyaránt; ha egyszerű 
csomagolópapírt erősítünk a falra, vagy bármilyen kartont fektetünk a földre, akkor máris 
megvédtük a termet (ahol így , maszatolás, helyett alkotás" folyik) és a faltól vagy a 
padlótól elválaszthatóvá tettük a festményeket, amelyeket később kiállíthatunk, vagy 
gyűjteményünkben raktározhatunk. 

A nyomhagyás lehetőségének felismerése másképp is, valamilyen eszköz használata 
közben is megtörténhet. Ha a kisgyerek egy kis bottal hadonászva véletlenül a földet 
súrolja és észreveszi azt, hogy a mozdulat nyoma rajzként ott marad a földön, akkor ezt 
a rajzos mozdulatot bizonyára úja megismétli. Innen már valóban csak egy utolsó lépést 
kell tenni, hogy az igazi rajz, az igazi firka megszülessen: valamiféle rajzeszközzel kell 
helyettesítenünk az előbbi botot. Lehet ez elszenesedett faág, cserépdarabka, de igazi 
kréta, vagy igazi ceruza is. Bármivel is készül a firka, mindenképpen őrzi a mozgás 
lendületét, amely létrehozza. Őrzi a mozgás, a cselekvés örömét, és megrajzolása közben 
formálódó látványa visszahat a további teremtő gesztus intenzitására. A firka így lehet 
olyan indulatok mozgásos levezetője, amely végül rajzban realizálódik, de történhet 
ellenkezőképpen is, amikor az alakuló firka látványa és a rajzoláshoz szükséges ritmikus 
mozdulat válhat az indulatok gerjesztőjévé. 

A firkák a kisgyermek alakuló képi beszédének első és legfontosabb építőelemei. Sokféle 
osztályozásuk és elnevezésük ismert. Mi csupán néhány olyan képi elemre hívjuk fel a 
figyelmet, amelyek a kisgyermekek rajzain és festményein gyakran felismerhetőek. Az 
egyik legjellegzetesebb fajtájuk többnyire párhuzamos, néhol egymást kis szögben 
metsző vonalak szálkás halmazából áll. Ez a firkatípus, mint motorikus cselekvés, már 
önmagában is indulatot generál: ezt bizonyítja az a számtalan — főképpen kisfiú által 
készített — rajz, amelynél oly indulatosak a ceruzavonások, hogy meggyűrik és átszakítják 
a papírt. A lengőfirkában erő tükröződik, többnyire átlós kompozícióban való 
megjelenése a felfelé törekvés vágyát is megjeleníti. 

Gyakoriak a körre emlékeztető formák is, ennek sajátos változata — Molnár V. József 
elnevezésében — a fészekfirka. A kisgyermek kezében körkörös mozgást végző ceruza a 
papíron lassan egy gomolygó, önmagába záruló fészekformát rajzol. A találó elnevezés 
utal a firka által megidézett védettség, puhaság, melegség érzetére. Ez a kislányok által 
jobban kedvelt alakzat valamiképpen az anyasággal is rokonítható. A fészekfirka rokonai 
azok a barlangrajzok is, amelyeket a firkakorszakot már végérvényesen maguk mögött 
hagyó fiúk gyakran készítenek. Feltételezhetjük, hogy ugyanúgy az anyaöl melegének 
emléke ösztönzi a faodús rajzok alkotóit is. Az odú iránti érdeklődés sokáig megmarad: 
még az általános iskola felső tagozatában a 10-11] éves fiúgyermekek is szívesen 
rajzolnak odvas fát. Ehhez a körkörös formához ambivalens érzelmek tapadnak: egyrészt 
vonzó alámerülni ebben a sötét mélységben, ebben a meleg, ölelő puhaságban, másrészt 
taszítóan félelmetes is ez az ismeretlen, talán végzetes titkok rejtő világ. Gyönyörűen ír 
erről Hermann Hesse, az Írisz címet viselő meséjében.(Hesse 2006) Az elbeszélés 
főszereplője, Anselm, szerelmének halála után hosszú fizikai és lelki vándorútra (talán a 
zarándokút a jobb kifejezés) kel, ugyanis Írisz, a szeretett lány nem volt hajlandó 
feleségül menni hozzá addig, amíg kérője lelkében meg nem változik. Céltalannak tűnő 
bolyongása végén hősünk — aki eddigi egész életét értelmetlennek és elhibázottnak érzi, 
hiszen szerelme házassági feltételét nem tudta teljesíteni és Írisz halálával végzetesen 
lezártnak látja a tökéletesedés és a boldogság felé vezető utat — egy barlang bejárata előtt 
találja magát. Azok közül, akik ide beléptek, még senki nem jött ki — figyelmezteti a 
barlang őre. A belépéssel tehát minden végérvényesen megváltozhat. Anselm mégis 

meghozza a döntést: belép a kapun. Odabent azonban nem egy barlangbelsőben, hanem 
saját gyermekkorának kertjében találja magát. Visszaemlékezik ekkor, hogy 
gyermekkorában még mennyire értette a kövek, az állatok és a virágok beszédét. Az 
eszébe jut, hogy az a hajdani kisgyermek legjobban az íriszt szerette és csodálta. 
Számtalanszor belenézett a virág barlangszerű, erekkel sűrűn behálózott kelyhének kéklő 
mélységébe és sejtette, hogy ez az aranyló, lefelé tartó út a virág szívébe vezet. Most, 
immár felnőttként, zarándokútja végén, amikor a barlang kapuja végérvényesen bezárult 
a háta mögött, tudta már, hogy az írisz kelyhében van, és látta, hogyan kanyarog 
hívogatóan a kéken derengő boltozat alatt az arany oszlopokkal szegélyezett út lefelé, a 
virág titokzatosan lüktető szívébe. Elindult hát az úton, amely saját gyermekkora, saját 
szerelme, Írisz és a világ szíve felé vezeti... A boldogság kertje jelenik meg Thomas 
Mann hatalmas ívű mondatában is, melyet a , József és testvérei" első fejezetében 
olvashatunk: , (...) itt az emberiség történetének kútnyílása egész mélységében föltárul, 
s ez a mélység mérhetetlen, inkább már feneketlenség, amelyre végül sem a mélység, sem 
a sötétség fogalma nem alkalmazható többé, hanem ellenkezőleg, a magasságé és 
fényességé: a fényességes magasságé, amelyből a bukás történt, melynek története lelki 
emlékezésünkkel a boldogság kertjére elválaszthatatlanul összeforrott." (Mann 2014, 28.) 
Sokszor jelenik meg gyermekrajzokon a pont, a kis folt, a pötty is. Ez az apró forma 
minden bizonnyal a gyermeki lét kifejezője, a kisgyermek végsőkig leegyszerűsített 
önarcképe. Ritkán jelenik meg magányosan a rajzlapon, — előfordulnak szenvedélyes 
pöttyözési sorozatok, pöttyöző korszakok a kisgyermek életében. Természetesen vannak 
az apró pontocskák rajzolására kevésbé alkalmas és nagyon is jó rajzeszközök: talán a 
legjobban a színes filctollakkal szeretnek pöttyözni a gyermekek. ,, A kisgyermek nagy 
gonddal, , töprenkedve", hosszasan, s szívesen rajzolja a pontot is, s a vele egyenértékű 
kicsi köröket és apró foltokat; ilyenkor teljesen azzá válik, amit tesz, ilyenkor ő az 
imádkozó, a rítust tevő ember (a gyermek szinte valamennyi tevékenységére jellemző ez 
az állapot!) , kilép" a téridőből, a maghoz hasonló állapotban él, amelyben az élet 
esszenciális, alig moccanó. A mag, s a vele analóg gyöngy a régiségben a szűzséget 
varázsolta. A gyermek saját állapotát meséli eképpen el: a benne, vele testesülő 
paradicsomi szűzségről ad hírt." — írja Molnár V. József. (Molnár 19959.) 

A firkakorszakon túllépő gyermekek rajzain is gyakori motívum a pont, amely ekkor már 
valamilyen konkrét tárgy vagy testrész megjelenítésre is szolgál. A tavasszal bimbózó 
virágok és a rügyező fák mind burkolt pöttyök. A pillangókon és a csigák szaván is 
pöttyök jelölik a szemeket. A gyerekeknek mindig kedves katicabogár háta is pöttyös. 
Rajzaikon gyöngysorokkal ékesítik a királylányokat: a karkötő, a nyaklánc, a fülbevaló, 
a bokalánc mind apró pontocskák sorozatából épül fel. Gombok díszítik a ruhát és még a 
korona csúcsain is gömböcskék ragyognak. Pöttyös a gomba kalapja is — sajnos ezt sok 
mesekönyvben is láthatjuk, ezért nyomatékosan fel kell hívnunk a kisgyerekek figyelmét 
arra, hogy ez a gombafajta a kedvesen hívogató külleme ellenére sem ehető! 

A kisgyermek önmagára ismer minden apró, pontszerű formában. A pont és köröcske 
térbeli változata a golyó, aminek már a látványa is örömet okoz számára. Ez az öröm 
fokozottan érvényes, ha a kisgyermek a golyót mozgásában szemlélheti. A legteljesebb 
persze az aktív játék: a gurítás mozdulatának ismételgetése és a guruló golyók szemlélése. 
A színes üveggolyók népszerűsége méltán töretlen. A gördülő üveggolyó ugyanis minden 
időpillanatban másképpen engedi át önmagán a fényt, állandóan változik a ráeső fény 
beesési és visszaverődési szöge, így a tükröződések következtében a kis fényszikrák is 
másutt látszanak felvillanni, de mindig mások a talajra vetett áttetsző önárnyékok és 
színes reflexek is. Az üveggolyó gyűjtésével, gurításával kapcsolatos társasjátékok — 
amelyeknek gyökere a vizualitásban, a guruló golyó delejes hatású látvány-örömében 
rejlik — évszázados múltra tekintenek vissza és nem csak a kisgyermekkorra jellemzőek. 

Gondoljunk csak a Molnár Ferenc nagyszerű gyermekregényében, ,,A Pál utcai fiúk"-ban 
olvasható jelenetre, amelyik a múzeumkerti golyózást beszéli el. 

Az utóbbi idők talán legjelentősebb hazai bizonyítéka a pötty , hatalmáról" az 
újracsomagolt és újranevezett Túró Rudi sikere. A Pöttyös Túró Rudi a már írástudó nagy 
gyerekek, pöttyös mintájú látványával pedig a kicsik számára vált vonzóvá. Ugyanazt az 
üzenetet közvetíti tehát a fogalmi és a vizuális gondolkodás számára. A gyermekek 
önmagukhoz hasonlónak érzik ezt az édességet, hiszen a pöttyösség számukra a kicsi, a 
védelemre szoruló, a kedves szinonimája, de magába rejti a növekedés, a felnőtt létre 
törekvés vágyát is. 

A pöttyösségnek mint vizuális motívumrendszernek gazdag szimbolikájával foglakozik 
Ingrid Schütz német képzőművész is. Installációinak és fotóinak gyakori modellje 
önmaga. Ezeken a műveken kizárólag olyan tárgyakból, növényekből és állatokból 
összeállított környezetben láthatjuk a művésznőt, amelyek színvilága vörös-fehér, — 
egészen pontosan meghatározva: egész felületüket vörös alapon fehér pöttyök borítják. 
Sajátos színszimbolikájában a vörös a hatalom és szenvedély jelképe, amelyen a fehér 
pöttyök viszont a tisztaságot és ártatlanságot testesítik meg. Pöttyös gyermekjátékok 
(babák, bababútorok, babaruhák), edények, textíliák és ruhadarabok alkotják a már 
hosszú ideje gyarapodó vörös-fehér gyűjtemény törzsanyagát, amelyek egyben az 
említett művek — így az Ártatlanság vége címet viselő sorozat modelljei is. Visszatérő 
motívum Schütz kompozícióin a pöttyösségével ártatlannak álcázott mérges gomba — a 
légyölő galóca — néha eredeti méretben, néha méteresre nagyított változatban. Hasonlóan 
gyakori kompozíciós elemek a dió méretűvé növelt katicabogarak is, amelyek tömegesen 
és ilyen felnagyított méretben már korántsem tűnnek olyan kedvesnek. Ebben az 
anyagában, méretében, élő és élettelen mivoltában rendkívül heterogén, ám színvilágának 
és mintázatának intenzitásával mégis homogenizált miliőben jelenik meg csupa piros 
alapon fehér pöttyös ruhában maga a művésznő. Ezt a felnőtté érni kívánó Piroskát 
mindaz vonzza és fenyegeti, amely a gyermekkoron túl vár rá. Ugyan körülveszik még a 
gyermekkor színei és motívumai, ám jelentésük megváltozott: már nem sugározzák azt a 
tisztaságot és ártatlan biztonságot, mint hajdanán. 

Ne gondoljuk azonban, hogy mindez csak egy felnőtt művésznő reflexiója az elveszett 
gyermekkorra. Paul Klee, a Bauhaus tanára, — aki természetesen valamikor kisfiú is volt 
— így emlékszik vissza a szépséggel, a nőiséggel és az ezzel kapcsolatos csipkés 
(mondhatnánk pöttyös) textíliákkal való első találkozására: , Első benyomásaim a 
kislányok szépségéről nagyon intenzívek voltak. Búsultam, hogy nem vagyok lány, és 
nem hordhatok olyan elragadó csipkés fehér nadrágokat (második és harmadik év táján)." 
(Klee 2005, 4.) 

Végül — bár vizsgálódási körünktől távol esik — megemlítjük, hogy Nagy Feró híres 
, Beatrice? zenekarának és rajongótáborának közismert jelképe a (babos) pöttyös kendő. 
Ez utóbbi motívum is bizonyítja, hogy a mag állapottal való azonosulás vágya akár a 
kamaszkor végéig is kinyúlhat. 


I.3. A rajzolás eszközei 


Rajzeszközünk bármi lehet, ami tartósan és jól láthatóan nyomot hagy a papíron. Kitűnő 
rajzeszköz a hagyományos ceruza. Ha megtanítottuk a kisgyermeknek a helyes 
ceruzafogást, akkor hamarosan rájön arra, hogy a ceruza mennyire érzékeny eszköz: 
szinte a kéz minden rezdülését továbbítja a papírnak. Ha erősen nyomja a papírra, akkor 
a vonal vastag és a színe sötét. Ha gyengéden, szinte csak megérinti a grafithegye a 
rajzlapot, akkor vékony és világos színű lesz a vonalunk. A két kezelési mód közti 

átmenet szinte végtelen. A vonalak árulkodnak alkotójuk lendületéről és megtorpanásról, 
mesélnek a vad indulatokról és a csendes nyugalomról, de megőrzik a határozott és tétova 
pillanatok emlékét is. A ceruzák közül a 2B puhaságú a legalkalmasabb a kisgyermek 
számára. Ha puhábbat (például 4B jelzésűt) használunk, akkor a rajz könnyen 
maszatolódik, a ceruza lágy grafithegye hamar kopik és a gyerekkézben gyakran ki is 
törik. A színes ceruzák népszerűsége kissé megtört a filctollak (rostirónok) elterjedése 
óta, pedig csodálatos lehetőségek rejtőznek bennük. 

A színes ceruzával való rajzolás nem újkeletű dolog, — legalábbis száz év távlatában. A 
festőművész Paul Klee, akinek egész életművében érezhető a gyermekrajzok világának 
inspirációja, naplójában így ír (talán) első rajzos élményeiről: , Nagyanyám, Frick 
asszony nagyon korán megtanított színes ceruzával rajzolni. Esetemben egy különösen 
puha fajta vécépapírt, úgynevezett selyempapírt használt. (...) (harmadik és negyedik 
év)." (Klee 2005,3.) 

Gyakran használt rajzeszközök a különféle kréták. A viaszkrétákkal a kisgyermek élénk, 
határozott vonalakat húzhat. ,,A pasztell tulajdonképpen átmenet a rajz és festés között. 
Anyagát illetően, lényegében teljesen megegyezik azzal a színes agyagröggel vagy 
széndarabbal, amelyet a barlanglakó ősember használhatott első ábrázolásaihoz." — 
magyarázza Szobotka Imre  festőművész.(Szobotka 1976, 97.) Ellentétben a 
viaszkrétával, a pasztellel húzott vonalak könnyen eldörzsölhetőek, ezért különösen 
alkalmas foltképzésre, finom színátmenetek, tónusfokozatok létrehozására. Abban is 
különbözik a viaszkrétától, hogy csak érdes papírfelületen tapad meg jól. A bölcsődében 
jól rajzolhatunk pasztellel a csomagolópapír érdesebb oldalára. Jó fedőképessége miatt a 
sötét alapokon különösen ragyogó hatást kelt. Érdemes kipróbálni vele a szürke, kék, 
vörös, vagy fekete alapra való rajzolást. Mivel a pasztell szinte alig tartalmaz 
kötőanyagot, nagyon könnyen lepereg a rajzlapról. Ezért szokták a kész rajzot valamilyen 
rögzítőszerrel lefújni, fixálni. Esetünkben erre a célra megfelel bármilyen olcsó hajlakk 
is. A művészpasztellnál természetesen jóval olcsóbbak és a kisgyermek számára jobban 
is használhatóak a speciális rajzceruzák, színes ceruzák és színes rajzkréták. Ezeknek még 
a mérete, külső kialakítása is a gyermeki igényeknek megfelelő. A filctollak élénk 
színvilága is csábító a kisgyermek számára. A vízfestéshez hasonlóan, lazúros technika 
ez is, — ezért a fehér rajzlapon lesznek színei a legragyogóbbak. 


II. A nyomatok 


A sokszorosító grafikai eljárások lényege, hogy egyetlen nyomódúc segítségével több, 
azonos minőségű nyomat készíthető. Számtalan, bonyolult eljárás létezik, melyeknek 
legáltalánosabb osztályozása a dúc festéket átadó felületének elhelyezkedése szerint 
történik: így beszélhetünk magasnyomásról, mélynyomásról és síknyomásról. 

A bölcsődében a magasnyomású sokszorosító technikák néhány egyszetűsített változata 
gyakorolható. Mindegyiknél a dúcok magasan fekvő részeit festékezzük be. A 
nyomtatásnál ezek a kiemelkedő felületek érnek hozzá a papírhoz, amelynek átadják a 
festéket. A dúc mélyedéseihez nem ér hozzá a papír, így onnan festéket sem kap, tehát 
ezeken a részeken fehér marad. Nyomatunkon tehát a dúc kiemelkedő részeit láthatjuk 
sötét vonalakként vagy foltokként, természetesen tükörképben, — ám ez a gyermekeket 
csöppet sem zavarja. Izgalmas nyomatokat készíthetünk az emberi test bizonyos 
részeiről, így az ujjakról és a kézről, de nyomtathatunk növényeket is. Legalkalmasabb a 
falevél, a félbevágott hagyma, káposzta. Nyomtathatunk félbevágott krumplival és 
egyenesre vágott végű sárgarépával is, — ezeket a technikákat pecsételésnek is 
nevezhetjük. Komolyabb előkészítést, vagdosást és ragasztást igényel a papírmetszet. 

II.I. A kéznyomat 


A legeredetibb nyomódúc a saját kezünk. , Amikor (. . .) a kőkorszaki festő a festékes keze 
nyomát véletlenül a lascaux-i barlang sík felületén hagyta, másfajta fejlődésirány 
kezdeményezője lett akaratlanul is. Festékkel való síkra nyomtatás az alapja az összes 
sokszorosító grafikai technikának." —- írja Beke László  művészettörténész 
professzor.(Beke 2003, 22.) A legtöbb kisgyermeket nem kell bíztatni a kéznyomatok 
készítésére: csinálja azt magától, kéretlenül is. A befestékezett kéz lenyomatának 
ismétlésével izgalmas kompozíciók készíthetők. Egymás mellé, vagy éppen egymásra 
való nyomtatásuk mozgalmas hatású képet eredményezhet. Ha több színben nyomtatunk, 
véletlenszerű kompozíciónk még gazdagabb lesz. A kéznyomat része az ujjlenyomat 
(amit egészen más célra használ a rendőrség is). Az ujjak finomságáról a rajzolás-festés 
és a speciális kisgyermeki ujjfestés során még írunk, ám ott majd mint különlegesen 
érzékeny ecsetféleséget dicsérjük. A festékes ujjacskák nyomtatásával viszont pontszerű, 
jobbára körkörös foltok keletkeznek a lapon, amelyek különböznek az ujjfestéssel 
húzható csíkoktól. Természetesen a két technikát csak elméletben különböztethetjük meg 
egymástól, — a kisgyermek magától értetődő természetességgel használja mindkettőt egy 
lapon. 


II.2. Nyomtatás növényekkel (bionyomatok) 


A legszebb nyomatok az ősszel lehulló falevekről készíthetőek. A levél fonákját, — ahol 
az erek erősen kidomborodnak — festékezzük be ecsettel, majd festékes felével tegyük a 
papírra és kezünkkel alaposan nyomkodjuk végig teljes felületét. 

A hagymát és a káposztát félbevághatjuk a hossztengelye mentén vagy arra merőlegesen 
is. Az előbbi esetben egy fára emlékeztetető nyomatot kapunk, ahol szerencsés esetben 
felismerhető a központi függőleges szimmetriatengely és az abból jobbra-balra kinövő 
ívek rendszere. A merőleges metszet nyomatán koncentrikus körök rendszerét 
fedezhetjük fel a gyermekekkel együtt. Mindkét nyomatfajta jó kiindulási alapot jelenthet 
a labirintus-játékhoz, amelyet a legtöbb gyermek (szinte életkortól függetlenül) szeret. 
Például egy nagyméretű káposzta tiszta rajzú nyomata, — amely persze csak a pedagógus 
hozzáértésével készülhet — lehetőséget ad a gyermeki továbbrajzolásra: titkos utak és 
rejtekhelyek ceruzával vagy filctollal való bejelölésére. 

A krumplinyomathoz olyan kis méretű krumplit válasszunk, melyet a kisgyermek jól meg 
tud majd fogni. Késsel vágjuk félbe és már készen is van a dúc. Vághatunk mintát is az 
így előkészített sík felületbe, — ezzel még izgalmasabbá tehetjük a nyomat rajzolatát. A 
gyermekek ecsettel festékezhetik és nyomtathatják a motívumot. Ügyeljünk, hogy ne 
legyen túl vizes a festék, hiszen azt majd a krumpli természetes nedvessége tovább hígítja. 
Hasonlóképpen pecsételhetünk a sárgarépával, ha előbb a hegyesedő gyökérvéget a 
hossztengelyre merőlegesen síkra vágtuk olyan magasságban, hogy körülbelül egy 
centiméter átmérőjű körformát kaptunk. Ezzel a pontozás, vagy inkább pöttyözés kedvelt 
vizuális játékát gyakorolhatják: megtapasztalhatják, hogy egy nagyon egyszerű 
alapforma ismétlésével megeleveníthető az egész lapfelület, hogy a pecsételt pontocskák 
sűrítése sötétedést, ritkulása pedig világosodást eredményez. 

II.5. A sablonnyomtatás (stencil) 


Síiknyomtatási eljárás a sablonnyomtatás (stencil). Alapelvét felhasználhatjuk és a 
technikát leegyszerűsítve nyomtathatunk nem csak papírra, hanem egyéb anyagokra, így 
textilre, vagy falra is a gyerekekkel. Keményebb rajzlap vagy karton felületéből kivágjuk 
azokat a formákat, amelyeket a nyomaton majd látni szeretnénk. Nyomtatáskor a sablont 
rászorítjuk az üres papírra és nagy ecsettel annak egész felületét átfestékezzük, hogy a 
festék átfolyva a sablon lyukas részein a nyomatunkra kerülhessen. A stenciltechnikában 
tehát — ellentétben a magasnyomással — a negatív forma engedi át a festéket és alakítja a 
nyomatot. Ecsettel való festés helyett spricceléssel, szivaccsal vagy fúvással is 
festékezhetünk. A stencil , ma a street art mozgalom kedvelt technikája, ámbár festők és 
grafikusok a XX. század elején már felfedezték és művészi célra használták (...).7— írja 
Koscsó László.(Koscsó 2006,143.) 


III. Ismerkedés a színekkel 


Először az alapszínekkel és két alapszín keverékével ismerkedjünk meg. A számunkra 
legfontosabb színtani alapismereteket Johannes Itten kutatásaira támaszkodva foglaljuk 
össze. 

A három legfontosabb szín a kék, a vörös és a sárga. Ezeket a színeket semmilyen más 
színből nem tudjuk kikeverni, ezért is nevezzük őket alapszíneknek, első rendbeli 
színeknek, vagy primér színeknek. 

, Közismert dolog, hogy a normális színlátású ember képes megtalálni azt a vöröset, 
amely sem nem kékes, sem nem sárgás; azt a sárgát, amely sem nem zöldes, sem nem 
vöröses; azt a kéket, amely sem nem zöldes, sem nem vöröses. Ajánlatos úgy 
megvizsgálnunk minden egyes színt, hogy semleges szürke háttér előtt nézzük meg őket." 
— javasolja Johannes Itten. (Itten 2002, 34.) 

Helyezzük el ezt a három színt egy körbe szerkesztett háromszögben úgy, hogy azok 
mindegyike a háromszög egyharmadát töltse ki — folytatjuk Itten gondolatát. A 
háromszög köré rajzolt körbe szerkesszünk egy hatszöget, melynek három csúcsát már 
megadják az alapszínekkel kitöltött háromszög csúcsai. Az így keletkezett három kisebb 
háromszög hosszú szárai a három első rendbeli színt tartalmazó nagy háromszög 
oldalaihoz illeszkednek. A kis háromszögeket mindig azoknak az alapszíneknek a 
keverékével töltsük meg, amelyekkel érintkeznek. A primér színeket tartalmazó nagy 
háromszögünk sárga-vörös éle a kis narancs háromszöggel, kék-sárga éle a kis zöld 
háromszöggel, vörös-kék pereme pedig a kis ibolya háromszöggel lesz határos. Így 
foglalják el helyüket Itten rendszerében a második rendbeli, kevert színek. 

Tehát ha két alapszínt egymással összekeverünk, akkor kapjuk meg a másodrendű vagy 
szekunder színeket. A vörös és a kék keveréke lesz az ibolya, a kék és sárga keveréke 
adja a zöldet és ha a sárgát keverjük vörössel, akkor narancsot kapunk. 

Ha a hat színünket tartalmazó hatszög köré egy gyűrűt szerkesztünk és ennek megfelelő 
cikkelyeit megfestjük azokkal az első és második rendbeli színekkel, amelyeket 
hatszögünk aktuális csúcsa mutat és cikkelyek közti mezőbe mindig az első rendbeli és a 
mellette lévő második rendbeli szín keverékét festjük, akkor megkaptuk a tizenkettes 
színkört. Ebben az eddigiekhez képest új, harmadik rendbeli (hiszen egy első és egy 
második rendbeli szín keverékei) színeket nyertünk. 

III.1. Színes játékok 


A kisgyermek számára csodálatos felfedezés, mikor látja, hogy két szín összekeverése 
nyomán egy harmadik, önálló szín keletkezik. , A színekkel varázsolni lehet!" — állítja a 
gyermekkel együtt a színtani felfedezések okozta öröm láttán Barba Wolffhardt és 
Angelica Hagenstein. (Wolffhardt és Hagenstein 1986, 10.). Ezután a szerzőpáros leír egy 
színkeverési játékot, amely a vízben oldódó, áttetsző színek átalakulásának folyamatát 
mutatja be. Oldjunk fel külön vörös és külön kék vízfestéket. Mindkét festékoldatot 
töltsük áttetsző műanyag pohárkákba - ez gyerekkézben biztonságosabb az 
üvegedénykéknél. Ezután töltsünk meg egyharmadáig vízzel egy nagy átlátszó poharat. 
Öntsük lassan mindkét pohárkánkból egyszerre a kék és vörös színű festékoldatot a nagy 
pohárba és figyeljük a színek lassú örvénylését, fokozatos keveredését. Egy idő múltán 
látjuk, hogy csillapul a színfelhők mozgása, sőt, egyszerűen kezdenek eltűnni a kék és 
vörös felhők. A víz kezd egységes színben ragyogni: egy új szín jelenik meg, az ibolya. 
Az előző két alapszín összeolvadt egy egészen új színné, a violává! Hasonlóképpen 
előállíthatjuk a zöld színt, ha kék és sárga festékoldatot öntünk össze. A vörös és sárga 
festékoldat összefolyatásából pedig narancs festőlét alkothatunk. 

Még ma is emlékszem arra az örömre, amit az új szín megjelenése, szinte a semmiből 
való előbukkanása okozott. Talán három éves lehettem, amikor édesanyám — aki nem 
festő, hanem zenepedagógus volt —, szinte mellékesen elmondta, — tehát nem mutatta meg 
a gyakorlatban, csupán az elméletét magyarázta el néhány mondatban — hogy a kék és 
sárga keveréke zöldet ad. Azonnal kipróbáltam a színes ceruzáimmal: először a kék, 
azután rá a sárga. Az eredmény: zöld! A sárga ceruzám hegye sem sárga már, hanem 
sárgászöld. Új próbálkozás: most előbb a sárga folt (lengőfirka — mondanám ma, felnőtt 
fejjel), rá a kobaltkék. Az eredmény ismét zöld, bár másfajta, mint az előző, de azért zöld. 
Nem tudtam betelni azzal a csodával, amit a színek produkáltak. Figyeltem, hogyan tűnik 
el a két alapszín, hogy átadja a helyét egy eddig nem létezőnek, a zöldnek. Mint a 
monotónia kedvelője, heteken át boldogan kevertem ki a különféle zöldeket. 

A kisgyermekek színfelismerését fejleszthetjük a , Milyen szín ez?" játékkal. Színes 
lapokra van szükségünk, amelyeket magunk elkészíthetünk, úgy, hogy tiszta primér 
színekkel festjük be az egyes kartonokat. Ugyanígy megfestjük a tiszta szekunder 
színeket is. A szürke alapra helyezett színek felismerése és megnevezése lehet a játék 
tárgya. Ha a későbbiekben megfestjük a tizenkettes színkör többi színét is, akkor már egy 
jóval bonyolultabb színfelismerő játék kellékével rendelkezünk, hiszen ebben az esetben 
már első, második és harmadik rendbeli színek is a rendelkezésünkre állnak. 

A játék másik változata nem a színek megnevezésére koncentrál, hanem a megfelelő 
primér vagy szekunder szín kiválasztására. Itt egyszerre két-három rokon színt helyezünk 
el a szürke kartonra, ügyelve arra, hogy a színkör szerinti első vagy második rendbeli szín 
köztük legyen. Kérdésünk ebben az esetben (ha a primér kék mellett más kékeket, a 
kéknek zöldbe, sárgába hajló változatait mutatjuk): Melyik az igazi kék? Hová bújt a kék? 
Ha a zöldet keressük, akkor az igazi zöldet , rejtjük" el a , színrokonai" között? Hol lapul 
az , igazi" zöld? 


III.2. A varázslatos komplementerek 
Egy újabb játék segítségével színeket varázsolhatunk egy rövid időre oda is, ahol a 
valóságban csak üres fehér rajzlap van. Fessünk tiszta alapszínből egy nagy egységes 


foltot a rajzlapunk közepére. Ha megszáradt a festék, akkor a színfolt közepét jelöljük 
meg egy fekete ponttal — ezt ceruzával megrajzolhatjuk. Ezután fordítsuk meg a rajzlapot 

és az üres hátoldal közepére is rajzoljunk egy fekete pontot, lehetőleg ugyanoda, ahol a 
festett oldal pontja van. Ezek a papír két oldalán azonos helyre rajzolt pontok hivatottak 
fixálni a tekintetünket. Ha mindennel megvagyunk, kezdődhet a , varázslatra való 
előkészület". Ez csupán egy pontra való nézésből áll. Úgy helyezzük magunk elé a színes 
rajzlapunkat, hogy az erős, egyenletes megvilágítást, lehetőleg súrolófényt kapjon. A 
legjobb a napfény. Most tekintetünket szegezzük hosszú időre, legalább egy percre — 
kisgyermek számára ez végtelenül hosszú idő — a színfolt közepére rajzolt fekete pontra. 
Ha letelt az idő, akkor gyorsan fordítsuk meg a rajzlapot és ugyanúgy mint eddig, nézzük 
itt is a rajzlap közepén lévő pontot. És ekkor következik be a csoda: az üres rajzlapon 
megjelenik a színfoltunk — ugyanolyan alakú és méretű, mint amilyen a festett oldalon 
van — csak a színét változtatta meg a festett szín komplementerére! Odavarázsoltuk a 
komplementer színpárt,— pontosabban csak a látványát idéztük meg. Rövid ideig tart a 
káprázatos látvány, azután lassan veszít színe a telítettségéből, fokozatosan halványul, 
míg végül mint egy kis felhőfoszlány, elillan a rajzlap fehér egében. De a vizuális élmény 
emléke megmarad. A játék idővel megismételhető mindhárom primér színnel: ha sokáig 
a sárga színfoltra tekintünk, akkor az ibolya jelenik meg, a vörös festmény nézése a zöldet 
idézi meg, a monokróm kék tartós látványa a narancsot hívja elő. 

, Különös és mindmáig megmagyarázhatatlan az a fiziológiai tény, amelyet 
megfigyelhetünk mind az utóképpel, mind a szimultán effektussal kapcsolatban: szemünk 
megköveteli valamely adott szín komplementer-kiegészítését és ha azt nem kapja meg 
ténylegesen, létrehozza önmaga." — írja Johannes Itten. (Itten 2002,79.) Játékunk igazolja, 
hogy a komplementer pároknak rendkívül fontos szerep jut színlátásunkban és a színekkel 
való bármilyen alkotó jellegű tevékenységünkben. 

Összefoglalásképpen megállapíthatjuk, hogy a kisgyermek játékos festői kísérleteiben 
fontos szerepet tölthetnek be a komplementer vagy kiegészítő színpárok. , Ha két festék 
pigmentális keverékéből semleges szürkésfekete jön létre, a két színt komplementer 
színnek nevezzük. (...) Furcsa kettős két komplementer szín! Ellentétesek, de 
kölcsönösen megkövetelik egymás létét, egymás mellett a legnagyobb világítóerőre 
kapnak, keverékükben pedig szürkévé semmisítik egymást — akárcsak a tűz és víz." — írja 
Itten. (Itten 2002, 78.) A komplementer párokat a színkör egymástól legtávolabbi, 
szemben álló színei alkotják, de megtaláljuk a párokat a három első rendbeli és három 
második rendbeli színből álló hatszögben is. Minden első rendbeli szín kiegészítő párja a 
másik két első rendbeli szín keverékéből létrejött szín. Tehát a minden kiegészítő pár 
tartalmazza a három alapszínt. A komplementer színpárok a következők: sárga — ibolya 
(a kék és vörös keverékéből létrejött szín); vörös — zöld (a sárga és kék keverékéből 
létrejött szín); kék — narancs (a vörös és sárga keverékéből létrejött szín). 


III.3. A szürke 


Az alapszínek és a komplementerek keverése nyomán keletkező szürke megtapasztalása 
elemi színélmény forrása lehet, ha a spontánnak indult színkeverési játék eredményére 
felhívjuk a kisgyermek figyelmét és így ösztönözzük további színes kísérletekre. A 
kortárs művészetben élő praxis a színektől való tartózkodás, így Fehér László 
festőművész is gyakran fest fekete-fehér, vagy a szürke tónusokra hangolt képeket. 
Elgondolkoztató, amit a művész saját színhasználatáról mond — amely egyfajta művészi 
reakció korunk túlkolorizált valóságára. Egy riport során Martos Gábor művészeti író 
tette fel a festőművésznek az alábbi kérdést: 

-  ,A képein, mint ezen is, mindig nagyon kevés szín jelenik meg. Ennyire 

, színtelennek" látja a világot? 

Nem, sőt, a hetvenes években készült hiperrealista képeim még kifejezetten színesek. Bár 
igaz, hogy a szürke-fekete már ott is dominánsan jelen van, ami akkor bizonyos 
társadalmi célzatosság volt, hiszen azokat a hétköznapokat próbáltam meg feldolgozni, 
amelyekben éltem. De másfelől, hogyha gyorsan forgatunk egy színkorongot, ami pedig 
teli van színnel, az is szürke lesz. Tehát a mozgás, létezésünk egész dinamikája egy 
megfoghatatlan, szürke színben jelenik meg." (Martos 2004. 04. 10., 6.) (Martos 
Gábornak Fehér László festőművésszel folytatott beszélgetéséből hosszabban idézek a 
Transzcendencia a művészetben című könyvemben.) (Kovács-Gombos 2011, 172.) 

- . Fehér László fenti gondolatát nem csupán a művészetfilozófia vagy a színtan 
oldaláról boncolgathatjuk, hanem egy gyermekjátékra való konkrét utalásként is 
értelmezhetjük. A színes pörgettyűt mi is könnyen elkészíthetjük. Vastag 
kartonból korongot vágunk ki, amelynek a közepébe lyukat fúrunk. Ide illesztjük 
a korong síkjára merőleges tengelyt, amelyet a legegyszerűbb fából készíteni. Jó 
a hurkapálca, de még jobb, ha vastagabb, faáru boltban kapható (fa tiplinek 
gyártott) rúdból fűrészelünk le körülbelül 10 centimétert. Ebben az esetben jobb, 
ha a korongunk is falemezből (akár farostból) készül. Úgy ragasztjuk a tengelyt a 
korongba fúrt lyukba, hogy a korong alatt és felett is azonos szakasz maradjon. Ha 
a tengely alsó végét hegyesre faragjuk, azzal csökkentjük a súrlódási ellenállást és 
pörgettyűnk majd tovább forog. Már csak a festés marad hátra: elég, ha a korong 
közepéből kiindulva sugárirányban három részre osztjuk fel a kört és az így 
keletkezett cikkelyeket temperával, vagy akrilfestékkel kifestjük sárgára, kékre és 
vörösre. A megpörgetett korong szürkévé keveri a gyermekszemekben - és a mi 
szemünkben is — az első rendbeli színeket. Ismét egy színcsoda tanúi lehetünk, 
éppen úgy, ahogyan a körhintán mi is elszédülünk és a szemünk előtt szürke 
csíkokká kezd összeolvadni az előbb még oly színesnek tűnő külvilág. A gyerekek 
megfigyelhetik, amint a gyors pörgésben elszédülnek a pörgettyű színei és pihenni 
térnek. Magába rejti őket a szürke. A szürkében rejtőzködnek mindaddig, amíg 
tart a pörgés. Ha majd megáll a korong, akkor ér véget a varázslat és a szürkéből 
ismét kibújnak, ismét előragyognak a színek. 


IV. A festés kezdetei 


Kisgyermekekkel célszerű vízben oldódó festékekkel festeni. A két legalkalmasabb 
festékfajta a vízfesték és a tempera. Ma már a művészfestékek és a tanulófestékek mellett 
számos festékgyár foglalkozik kisgyermekeknek való festékek kifejlesztésével és 
előállításával. Ezeknél a speciális festékeknél elsődleges szempont, hogy szájba véve, 
megnyalva vagy lenyelve se legyenek az egészségre ártalmasak. Fontos a kisgyermek 
kézméretéhez való igazodása a festékkorongoknak, a korongokat tartó palettáknak és a 
tubusoknak. Folyékony festék tárolására és adagolására tervezték a csőrrel végződő, jól 
záródó tubusokat. Ezek ugyanis festés közben megakadályozzák, hogy a felborult 
flakonból kiömöljék a festék és a festés befejeztével sem kell aggódnunk, hogy a 
véletlenül nyitva hagyott tubusban megszárad és tönkremegy a festék. A tubusok olyan 
hígításban tartalmazzák a festéket, amelyik ideális a festéshez — nem kell hozzá utólag 
vizet keverni. Végül meg kell említenünk a kisgyermeknevelő pedagógus számára 
örömteli tulajdonságukat, a könnyű lemoshatóságot. 

A vízben oldható festékeket felhordhatjuk a rajzlapunkra ecsettel, szivaccsal, 
spricceléssel, csurgatással, csöpögtetéssel, nyomtatással, vagy fújással (fúvócsővel 
porlasztva). A festéssel még éppen csak ismerkedő kisgyermeket azonban a felsorolt 
lehetőségek még azért nem érdeklik, mert egy mindennél egyszerűbb, radikálisabb 

eszközt fedezett fel: a saját ujját. Ma már kapható kifejezetten ujjfestésre kifejlesztett 
festék. Lehetőleg ilyen festéket szerezzünk be: anyagát, állagát tekintve ez a 
legalkalmasabb a saját ujjacskáival festő kisgyermek számára. Az ujjal festés bizonyára 
a legelső festői próbálkozás mindannyiunk életében. Élményét leginkább a festőanyaggal 
való közvetlen találkozás adja. A kisgyermek még szeretné a számára új és vonzó 
anyagok tulajdonságait a lehető legtöbb érzékszerv segítségével megismerni. Kíváncsi, 
hogy milyen a látványa, milyen a festék tapintása, milyen a festék íze. De ugyanígy 
kíváncsi arra is, hogy ujjainak milyen érzést okoz a festék papírra kenése. A későbbi 
életkorban megismert és elsajátított technikák mindig valamilyen eszközt iktatnak az 
alkotó és a matéria közé. A festő csupán az eszközt irányíthatja és többé már nem érezheti 
keze tapintásával a festék képlékenységét, sűrű vagy híg voltát, hűvösségét vagy 
langyosságát. Csupán a szemével kísérheti immár a festék útját a papíron. Meg van 
fosztva a maszatolás taktilis örömétől. 

A kisgyermek ösztönösen helyes technikai érzékének igazolásaképpen álljon itt saját 
kamaszkori emlékem. Tizenhat éves koromban lehettem Várady Lajos festőművész 
magántanítványa. A szénnel való  portrérajzolásnál a finom részletek, puha 
tónusátmenetek megteremtése nehezen ment a vastag rajzszén és a hegyesre pödört 
szénporos papírzsebkendő, vagy finom rongydarabka segítségével. , Tedd fel a fényt az 
ujjaddal, fiam! — mondta ekkor Várady mester és egy rutinos lendülettel a mutatóujját 
végigfuttatta a problémás szénfelületen. Érintése letörölte a kellő helyről a felesleges 
szénport és alatta felragyoghatott a papír. Pontosan ott és úgy jelent meg a 
tanulmányrajzon a fény, ahogy én is akartam, de nekem az az előbb említett eszközökkel 
sehogy sem sikerült. , Jegyezd meg jól" — fűzte még hozzá mesterem — , az emberi kéznél, 
az ujjak érintésénél nincsen érzékenyebb és finomabb festőeszköz7. Igen, bizonyos 
esetekben még a felnőtt művész is használja közvetlen festőeszközként a kezét és az ujját. 


IV.I. A festés szenvedélye. Mivel fessünk? 


Mielőtt rátérnénk a számunkra legfontosabb festészettechnikai ismeretek vázlatos 
áttekintésére, újból hangsúlyozzuk a festés örömforrás mivoltát. Ez az, ami már a 
kisgyermeket is a festékhez, az ecsethez és a papírhoz csábítja. Bernáth Aurél, az európai 
hírű festőművész így ír két és fél éves unokájának festői szenvedélyéről: 

5. — Most festeni fogunk, Kuszi! — mondtam neki becenevén, s a bő vizes ecsettel már 
olvasztottam is számára a cinóbervörös festéket. S melyik gyerek nem talál rögtön 
magára, ha maszatolni lehet a fehér papíron?! 

Kuszi, mint egy hadvezér látott a  színrendek  felsorakoztatásához, majd 
összekuszálásához. A színek könnyen adják magukat, s a rajzlap fehérjéből perceken 
belül hellyel-közzel maradt csak valami. 

Jött az újabb papír, s Kusziban nem lankadt a szenvedély. Papírt papír után kellett eléje 
raknom, vette a vizet, olvasztotta a gombfestékeket. Elsőnek szerette a vastag vonalakat 
húzni, majd mikor erre ráunt, köröző mozdulatokkal a nedves vonalakat kezdte egymásba 
olvasztani. Fél papírlapnyi színpocsolyák keletkeztek így, melyeken aztán már nem volt 
mit alakítania. 

Újabb papír. Mondhatom, hogy akvarellpapír-készletem erősen fogyni kezdett — nem 
voltam felkészülve ekkora szenvedélyre." (Bernáth és Szobor 1973, 5.) 

De mivel is fessünk? Szinte bármivel, ami színes nyomot hagy a papíron. Ehhez persze a 
pigmenteken kívül valamilyen kötőanyagra is szükség van. , Lenbach mondta egyszer a 
maga egyszerű, bajor módján: Mindennel lehet festeni, ami ragad." (Welthe 2004, 187.) 
— idézi a 19. század nagy müncheni festőművészét Kurt Welthe és ezzel a kötőanyagok 

fontosságára utal. Számunkra a legalkalmasabbak a vízben oldódó kötőanyaggal készült 
festékek közül a vízfestékek és a temperák különféle változatai. Ha kisgyermekkel 
festünk, akkor a vízfesték és tempera közti számos különbség közül legfontosabbnak a 
festékek eltérő sűrűségét és fedőképességét tarthatjuk. 

A vízfesték (a művészvilágban használatos akvarell elnevezés a latin agua/lvíz 
kifejezésből származik) mint a neve is mutatja, vízzel erősen hígítandó, ezért is csekély a 
fedőképessége. Mivel az általa képzett színfoltok többnyire áttetszőek, ezért, ha azt 
szeretnénk, hogy a festékszín tisztán érvényesüljön, akkor ügyelnünk kell a festéshez 
használt papír színére. Csak a fehér papíron érvényesülnek jól a vízfesték színei, mert 
csak a fehér alap biztosítja a színek tiszta, keveretlen ragyogását. Ugyanis ha színes 
papírra festünk, akkor a papír alapszíne átüt a rá lazúrosan felvitt vízfestékrétegre, így 
annak színét megváltoztatja. Minél világosabb szín kívánunk festeni, annál vizesebb, — 
azaz kevesebb pigmentet tartalmazó — festékoldatot vigyünk fel a papírra, hogy jobban 
átlátszódjék a papír fehérsége. A fehér színt tehát maga a papír adja, ezért az igazi 
akvarellista nem is használ fedőfehéret. Mi is csak nagyon indokolt esetben nyúljunk a 
fehér festékgombhoz, vagy a külön a készlethez adott fedőfehéret tartalmazó kis 
tubushoz. Mivel ennyire fontos a vízfestéknél a papír minősége, ezért lehetőleg jó 
minőségű, speciálisan vízfestéshez gyártott akvarellpapírt használjunk. Lényeges a 
technikának megfelelő ecset megválasztása is. Akvarellezéshez lágy szőrű ecseteket 
válasszunk. Puha ecsettel a kisgyermek is könnyedén fest. A festés megkezdése előtt 
hordjunk fel mindegyik festékkorongra egy kevés vizet, hogy a pigmenteknek és 
kötőanyaguknak legyen elég idejük oldott állapotba kerülni. 

A tempera (, Az újlatin temperare szó annyit jelent, mint "keverni", "elegyíteni?." — 
magyarázza Welthe) (Welthe 2004, 311.) — a vízfestékkel ellentétben — nem igényel 
különösebb hígítást. A legtöbb gyermekek számára gyártott tempera sűrűsége ideális, 
ezért csupán ki kell a tubusból nyomnunk egy nagyobb palettára a lassan folyó festéket 
és máris kezdhetjük a festést. Ha sűrűbb a festékünk, akkor célszerű az alap és a kevert 
színeket valamint a fehéret kis különálló lapos műanyag tálkákba (szilkékbe) előre vízzel 
hígítva megfelelő állagúra kikeverni. A temperát sűrűn hordjuk fel a papírra, mert a testes 
festékréteg adja meg a festmény szépségét. Ne vizezzük túlzottan, mert ebben az esetben 
elveszti fedőképességét és lazúrosságában az akvarellhez kezd hasonlítani, ám annak 
tiszta ragyogása nélkül. Ha elég sűrűn visszük fel a festékrétegeket, akkor azok a papírt 
teljesen elfedik. Ezért is lényegtelen, hogy milyen színű papírra festünk. A temperánál 
ugyanis a színeket egymással keverjük és hogy milyen színű volt alattuk az alap, az már 
nem látható. Így azután a festéshez felhasználhatunk bármilyen szürke, okker, esetleg 
barna csomagoláshoz gyártott kartont. Festhetünk nagy ívekben beszerezhető vékony 
csomagolópapírra is — ha megszárad, ismét megkeményedik és felragyognak rajta a 
testesen felfestett színek. A csomagolópapírt leteríthetjük a földre, de felerősíthetjük a 
falra is — ezáltal a gyermekek megtapasztalhatják az állva festés izgalmát: talán ekkor 
fedezik fel először a (mindig) lecsurgó festék nyomait, majd később észrevehetik a 
mindig lefelé tartó festékcsíkok párhuzamosságát és a sávok maszatos erdejéből szinte 
automatikusan keletkező függőleges struktúrákat. Temperához használjunk keményebb 
szőrű ecseteket is. A széles sörteecsetekkel könnyebb a sűrű festék felhordása. 

Nagy hasznát vehetjük a lapos sörteecseteknek nyári délelőttökön, ha kint, az udvar 
aszfaltozott felületére festünk. A lapos tálkákban előre odakészített, tejföl sűrűségűre 
higított temperák, a nagy vizesedények már látványukkal is inspirálják a gyermekeket a 
festésre. Az aszfaltfestésnél alig képzelhető el szabadabb festésmód. Itt ugyanis 
kipróbálható minden technikai kísérlet. A festék spriccelhető az ecset lendületes 
mozgatásával, de lehet a színeket csöpögtetni vagy csurgatni is. Ha kis szivacsdarabkákat 
is adunk a gyerekeknek festőeszközként, azzal újabb felületi hatásokat érhetnek el. A 

festékbe mártott szivaccsal bélyegzőszerű nyomatok sorát képezhetik, de hosszasan a 
felszínen húzva vastag színcsíkokból álló kompozíciót is alkothatnak. A fent és lent 
kérdése itt végképp megszűnik. De ugyanígy értelmetlenné válik a képmező jobbra, vagy 
balra való lehatárolása is. A gyerekek szabadon mászkálhatnak a kép peremén, sőt, 
beléphetnek (bemászhatnak) magába a képbe. A gyermekszemmel szinte végtelen 
aszfaltfelület bizonyos részét festéssel birtokba vehetik és azt bármelyik irányba 
szabadon növelhetik. Megszűnik a kép fő nézete: szinte minden irányból értelmezhető. 
Ez persze azt is jelentheti, hogy a festményen nincsen értékesebb vagy értéktelenebb 
részlet, valamiképpen minden ecsetvonás, minden színfolt vagy fröccsenés önmagában 
is értelmezhető, hiszen önnön jelentésének hordozója. Ez az egyenértékűség, ez a minden 
irányban való szabad terjeszkedés az amerikai művész, Jackson Pollock munkamódszerét 
juttathatja eszünkbe, amely — többek között — a kompozíción belüli képelemek 
hierarchikus viszonyának megszűnését eredményezi. , A minap egy műkritikus azt találta 
írni a képeimről, hogy se kezdetük, se végük. A megjegyzést korántsem bóknak szánta, 
pedig az volt. Egy igazán jóleső bók." idézi Pollock-ot Karl Ruhrberg. (Ruhrberg 2004, 
272.), Pollock hatalmas méretű vásznat terített le a padlóra és hagyta, hogy a festék az 
ecsetjéről vagy a dobozból rácsurogjon. Megszületett a , dripping", vagyis a csurgatásos 
festés (...)."— jellemzi a festő munkamódszerét Ruhrberg. (Ruhrberg 2004, 274.) 

Külön öröm az elkészült kép száradásának megfigyelése. Az aszfalton a víz sötét foltként 
látható. Ugyanígy, a tempera színei is vizes állapotukban jóval sötétebbek, mint szárazon. 
Ha türelmesen nézzük a gyerekekkel a napsütötte meleg aszfalton a saját festményük 
száradását, akkor egy valóságos színvarázslatnak, a színek , nap általi előhívásának" a 
tanúi lehetünk. Láthatjuk, amint a szikkadó színek fokozatosan kivilágosodnak és ezzel 
együtt egyre erősebbé válik fedőképességük is. Amikor a színek már teljes erejükben 
ragyognak a napfényben, elhangozhat a dicséretünk: látjátok, milyen színpompás képet 
tudtok festeni. 

Mint az ujjfestés tárgyalásakor megállapítottuk, az ujjával festő kisgyermekhez képest az 
ecsetet használó alkotó kevesebb érzékszervén át kötődik a matériához. Tulajdonképpen 
már csak közvetett kapcsolatban áll a festékanyaggal. Ez a közvetítő eszköz az ecset. 
Bizonyos esetekben azonban az ecset, vagyis az ecset mozgása — alapfunkcióján kívül — 
egy új érzékszervet vonhat be a festés aktusába: a hallást. Barokk zene-és 
művészettörténeti párhuzamunk Pascal Ouignard: A hetedik húr című regényéből 
származik: a gambavirtuóz Monsieur de Sainte Colombe egy alkalommal elmegy 
tanítványával, a fiatal Marin Marais-val a híres festő, Lubin Baugin műtermébe. 
Miközben figyelik, amint a művész egy csendéletén dolgozik, Monsieur de Sainte 
Colombe felhívja tanítványa figyelmét a hangra, amit a festő ecsetje kelt. , Hallgassa a 
hangot, amit Monsieur Baugin ecsetje csinál." Mindketten lehunyták a szemüket és 
hallgatták őt, amint fest. Amikor a festőművész megfordult és megkérdezte, hogy miről 
is suttognak egymással, a gamba mestere, Monsieur de Sainte Colombe a következőt 
válaszolta: ,A  vonótechnikáról beszéltem és azt összehasonlítottam az ön 
ecsethúzásával." (Ouignard 1992, 58.) Ez az epizód ismét emlékezetünkbe idézheti a 
lengőfirkával kapcsolatos megfigyeléseinket: a vonó mozgásának szép lendülete szinte 
automatikusan keletkezik, hiszen a hangok megszólaltatásáért történik minden. A vonó 
ívelő játékának látványa csupán külön ajándék a szemnek. Ezzel ellentétben a festő 
ecsetje a festmény megalkotásáért mozog. Az ívelő ecsetvonások hangja a vásznon 
csupán külön ajándék a fülnek. Így segítik egymást az érzékszervek, hogy átléphessünk 
a művészeti ágak közti határokon és ezáltal megismerésünk teljesebbé válhasson. 

V. A mintázás kezdetei 


, Az ősembernek, akinek az életben maradása függött a természet változásaitól, igen 
korán észre kellett vennie, hogy egy állat vagy egy másik ember otthagyja lába nyomát a 
puha talajban, vagyis a lenyomat a talp képe. Ez a megfigyelés az alapja a legegyszerűbb 
dombormű- és szoborkészítési módszernek is: a képlékeny agyagba nyomjuk a 
tenyerünket, s megkapjuk annak negatívját. Ha a mélyedésbe gyorsan megkötő gipszet 
öntünk, a kezünk domborulatával egyező pozitív másolatot nyerünk." — magyarázza Beke 
László. (Beke 2003, 22.) A kisgyermek első mintázási kísérleteinek — hasonlóan a 
nyomtatáshoz és a festéshez — alapeszköze és egyben modellje is a saját keze. Ha puha 
agyaglapba, vagy gyurmába nyomhatja a kezét, rögtön látja annak negatívját. A nedves 
homokban való játékok némelyikének modellje is a gyerekkéz. ,Így készítették a 
gyerekek régen a homokkemencét: kezük fejére vagy a meztelen lábfejükre kis 
dombocskát raktak, lelapítgatták, s óvatosan kihúzták a kezüket vagy a lábukat a homok 
alól."— írja Kardos Mária keramikus. (Kardos 1988,12.) 

A nyomok megjelenhetnek bármilyen képlékeny anyagban. A kisgyermek könnyen 
felismeri az általa okozott anyaghiányt, vagy deformációt és később azt már tudatosan is 
tovább alakítja. Ilyesfajta , alkotásra csábít" többféle élelmiszer felszíne is: a tartóban 
ízlésesen tálalt vaj, vagy margarin sík felületébe melyik kisgyermek ne rajzolna szívesen 
villájával domborművet? Hasonló öröm a homok vagy apró kaviccsal felszórt kertrészlet 
felgereblyézése is: a gereblyével húzott párhuzamosok hamarosan kanyarogni kezdenek, 
hullámos és körkörös, sokszor egymást metsző formák szöttesévé alakulnak. Izgalmas 
átmenet keletkezik itt a síkbeli és a téri alakítás között, amely bizonyos értelemben 
hasonlít a kortárs festészetben , fésült felületnek" nevezett képfelszínhez. De kezdeti 
, plasztikai alakítás" lehet egy alma jó étvággyal való elfogyasztása is, ha a kis harapások 
nyomán lassan fogyatkozó almahúsban megfigyeljük, hogyan jelenik meg a 
gyermekfogacskák nyoma, — mint hiány, mint egyfajta negatív felület. 

A bölcsődei mintázás legfontosabb anyagai az agyag, a gyurma és a homok. De 
tulajdonképpen ide sorolható a hó is, hiszen az egyik legkedveltebb téli játék, a 
hóembetrkészítés is plasztikai alakítás. A mintázás első játékai inkább anyomhagyás már 
különféle növényekről és tárgyakról készíthetünk lenyomatokat az előre síklappá 
hengerelt puha agyagba. Szép nyomatot ad a vastag erezetű falevél vagy gabonaszál. 
Kísérletezhetünk durva szövésű textíliák és hálók agyagba nyomtatásával. Izgalmas 
térbeli játék a pecsételés. Ha egy száraz agyagrudacskának (amely olyan alakú, mint egy 
vastag ceruza) a végébe valamilyen egyszerű motívumot vésünk egy szöggel (ez lehet a 
kisgyermek bölcsődei jele is), akkor máris kezdődhet a , stemplizés". Különösen érdekes 
és a kisgyermek számára is jól értelmezhető lesz a pecsétnyomással keletkező kis 
dombormű, hiszen itt az eddig felsorolt technikákkal ellentétben nem negatívot nyerünk, 
hanem pozitívot. Emlékezzünk rá, hogy a pecsétnyomónkba bemélyedéseket (negatív) 
véstünk és ezek most az agyagba nyomás során kidomborodnak (pozitív). A pecsételés 
apró elemekből álló rendszerét folyamatossá tehetjük a pecséthenger megalkotásával. 
Vastagabb gyertya oldalába vésve a mintákat, egy körkörösen önmagába visszatérő 
kompozíciót alkothatunk. Ha ezt a gyertyát a gyerekek (némi segítséggel) végiggördítik 
az előkészített agyaglapon, akkor egy végtelenségig folytatható domborművet 
alkothatnak. Ugyanezeket a kísérleteket természetesen elvégezhetjük a síkká nyomkodott 
játékgyurmával, vagy bármilyen egyéb képlékeny anyaggal. Nyáron a homokpogácsák 
készítése során vezethetjük rá a kisgyermeket a negatív és pozitív térformák 
összefüggéseinek felismerésére, télen pedig, — az ádventi készülődéskor — a mézeskalács 
formák használata eredményezhet hasonló szobrászi tapasztalatokat. 

Az agyaggal, vagy gyurmával való mintázás során nyomkodással, lapítással, gyúrással, 
sodrással, (esetleg) hengerléssel alkothatunk különféle formákat, madárfészket, 
tojásokat, edénykéket, több darabka összenyomásával állatfigurákat. Az így elkészített 
önálló plasztikai elemek (kis szobrocskák) további vizuális játék kellékei lehetnek, hiszen 
folyamatosan alakíthatóak: szabadon egymás mellé rakhatóak, egymásba tehetőek, sőt, 
egymásba is nyomhatóak. 

A plasztikai alakításhoz tartoznak azok a játékok is, amelyeknek fő jellege az építkezés. 
A legalkalmasabbak erre a tevékenységre a mai háztartásokban felhalmozódó 
papírdobozok, hengerek, kartonok tömkelege. Kevés ragasztó segítségével bonyolult 
épületek, épületrendszerek, utcák, egész városrészek modellezhetőek belőlük. Később 
befesthetjük őket és a csoportszobában heteken át tartó kollektív játékok kellékei 
lehetnek. 


VI. Alkotás a bölcsődében 


A bölcsődei vizuális tevékenység többek között abban különbözik a többi művészeti 
ágtól, így például a zenei és irodalmi játékoktól, hogy valamilyen művészi anyagot 
használ fel az alkotáshoz. Maga az alkotótevékenység is az anyaghoz kötött — ez a 
tulajdonképpeni időben zajló vizuális játék, de matériában jelenik meg a tevékenység 
végén maga a megalkotott mű is, — amely már kilépett az idő keretéből és megváltoztatott 
anyagával, formájával, színével maradandóan és mozdulatlanul őrzi a már elfeledett 
teremtő mozdulatok emlékét. A rajzolás-festés és mintázás cselekménye örömforrás a 
kisgyermek számára. Általában ezért a tevékenységben rejlő örömért fest és rajzol. A 
felnőtt művész is hasonlóképpen éli meg az alkotás boldogító voltát, de itt már sok 
esetben az alkotás gyötrelméről is szó esik. Ha viszont olyan szándékot keressük, ahol az 
alkotói folyamat célja nem önmagában, nem az alkotás spontán örömében, hanem a mű 
létrehozásában található, akkor ezt inkább a felnőtt művésznél találjuk meg. A 
kisgyermek ritkán gyönyörködik a már elkészült rajzában, szóbeli magyarázatot is 
általában csak akkor fűz a hozzá a későbbiekben, ha azt a pedagógus, vagy a szülő 
kifejezetten kéri. 

Mivel az alkotás és annak eredménye, maga a kész mű is anyagi természetű, ezért a 
vizuális tevékenységet az anyagok diktálta szabályokhoz kell igazítanunk. Bizonyos 
művészi technikák fizikai és vegyi folyamatokhoz kötöttek, ezért előre tudnunk kell a 
játék kezdetét és annak végét is. Szükség van tehát a foglalkozás megtervezésére és a 
foglalkozás előkészítésére. Az előkészület után rögtön el kell kezdeni a vizuális 
tevékenységet és a kellő idő letelte után be kell fejezni. Hiába szeretnénk tiszteletben 
tartani a kisgyermek játékválasztási szabadságát, ha a festészet és a plasztika alapanyagai 
ezt nem engedik. Fokozottan érvényes ez akkor, ha az egész csoportot be szeretnénk 
vonni valamilyen vizuális játékba. Más a technika által megszabott kötöttség foka akkor, 
ha a gyerekek külön-külön alkotnak valamit és más, ahol nem csupán azonos technikát 
gyakorolnak, hanem egyetlen kollektív művet alkotnak. Ez utóbbi tevékenységfajta még 
több tervezést és előkészítést igényel. 

Vannak persze olyan egyszerű, főképpen rajzos technikák, amelyek bármikor 
elkezdhetők és abbahagyhatók. De ezeknek a technikáknak a műveléséhez is kell 
valamiféle rejtettséget biztosító , kuckó". A csoportszoba adta lehetőségeket figyelembe 
véve alakítsunk ki egy , műteremsarkot". Ez legyen az a hely, ahol mindig mód van a 
spontán vágy vezérelte alkotásra. Itt halmozhatjuk fel azt a rajzkészletet, amellyel 
bármikor lehet rajzolni, amelyhez nem szükséges semmiféle előkészület. A műhelysarok 
jól megvilágított legyen, — lehetőleg az ablak közelébe helyezzük, hogy a legtöbb 

napszakban természetes fényt kapjon. Ha a rajzasztal lapja mosható, akkor nem szükséges 
újból és újból (amúgy is feleslegesen) figyelmeztetni az elmélyülten dolgozó 
kisgyermeket a tiszta munkára. Jó, ha a műhelysarkunk némiképpen szeparált a 
csoportszoba többi részétől, mert így lehetőséget ad bizonyos lelki , elvonulásra", ami 
minden képzőművészeti tevékenység alapfeltétele. Az asztal melletti polcra rakjuk a 
grafitceruzákat, színes ceruzákat, rajzkrétákat, viaszkrétákat, filctollakat, golyóstollakat, 
— vagyis azokat a rajzeszközöket, amelynek használatához nem kell hosszas előkészület. 
Természetesen csak azokat a rajzeszközöket tegyük elérhető magasságba, amelyek nem 
veszélyeztetik a kisgyermek testi épségét. A polcra kerülhetnek a rajzlapok is. A színes 
ceruzák és kréták látványa kissé hasonlít a cukrászdák fagylaltkészletének tarkaságára: 
mindkettő nagyon csábító. Remélhetjük, hogy a kisgyermeket nem csak a fagylalt, hanem 
a rajzolás édessége is vonzza. Nem meglepő a párhuzam, hiszen számtalanszor 
tapasztalható, hogy a rajzolási vágy az édesség utáni vágyhoz hasonlóan, szinte 
rohamszerűen tör rá a gyermekre. Saját unokám, a két és fél éves Domonkos elmélyültnek 
tűnő játék közben, hirtelen ötlettől vezérelve kívánja meg a rajzolást. , Rajzolni 
szeretnék" — mondja minden átmenet nélkül. , Rajzlapot kérek? — folytatja ezután. 
Előfordult, hogy a sok olajfesték, ecset és vászon között alig találtunk számára alkalmas 
papírt és ceruzát. Mikor végre megleltük, megkaptam az enyhén ironikus, igazi gyermeki 
megjegyzést: , még jó, hogy a nagyapó műtermében végre találtunk egy ceruzát". 

Ha a kisgyermek rajzolni szeretne és lehetőséget is kap a rajzolásra vagy festésre, akkor 
a pedagógus feladata nem határozható meg előre, és főképpen nem pontokba szedve. 
Segítenie kell a rajzolást, de többnyire csak indirekt módon. Többnyire egy-egy biztató 
megjegyzés, segítő kérdés, a készülő kép bizonyos részeire való rámutatás elegendő is, 
hogy a rajzolás lendülete ne lankadjon. Ha kell, mutassuk meg a rajzolás vagy festés 
helyes technikáját, a ceruzafogást, az ecsettartást, a helyes ecsethasználatot, igyekezzünk 
fékezni a túlzott vizezést és festékezést. Előfordul, hogy a kisgyermek többször és 
nyomatékosan kéri, hogy kapcsolódjunk mi is be a rajzi játékába, — ha bátrak vagyunk, 
akkor megkezdődhet az együtt rajzolás izgalmas és esztétikai kockázatot is rejtő játéka. 
Ez már persze messze visz minket az önálló gyermeki képzőművészeti alkotásról, 
kifejezésről és vizuális kommunikációról kialakult általános elképzeléstől, viszont 
megnyerhetjük vele a kisgyermekkel való vizuális kommunikáció egy nagyon sajátos 
formáját, amely nem az esztétika síkján mozog, viszont erős érzelmi kapcsolat 
kialakítására ad lehetőséget. Bernáth Aurél festőművész nem félt ebbe a kalandba 
bocsátkozni. Saját, két és fél éves unokájával hónapokon át játszották a közös képalkotás 
játékát. A Magyar Képzőművészeti Főiskola professzora a bölcsődés korú kisgyermek 
rajzait rajzolta tovább, nagy örömet okozva ezzel a képi fantáziát fejlesztő játékkal 
mindkettőjüknek. A Mester szerint ez a vizuális játék ,(...) igazában kitűnő nevelési 
eszköz. Először is a megismerést fejleszti. De ezen túl, ahogy az alakzatok a toll hegyén 
életre kelnek: varázslat erejével hatnak a gyerekre. Ami a szeme előtt kialakul, formát 
kap, annak ismerete egy életre az övé." (Bernáth és Szobor 1973, 7.) 

Természetesen nem csak festéssel alkothatunk színes képet. A monumentális művészet 
leegyszerűsített változatát megismertethetjük a kisgyermekkel. Tulajdonképpen nem is 
kell megismertetnünk, mert a legtöbb kisgyermek nagyon szeret apró, színes 
papírdarabkákat tépni (vagy akik már a megfelelő kor elérték: vágni), és ezeket a 
darabkákat egy lapra felragasztani. 

A papírkollázs készítése lehet közös munka is, ekkor egy nagyobb lapra ragaszthatják fel 
a gyerekek a kiválasztott képelemeket. Nem csupán különböző színű, vastagságú papír, 
hanem textil-és bőrdarabka, fűszál és falevél részlete is ragasztható a képbe. Egy ilyen 
kollektív alkotás már nem valósulhat meg egyéni és pillanatnyi ötlet nyomán. Alapos 

tervezésre, anyaggyűjtésre és az anyag előkészítésére van szükség, mielőtt még az érdemi 
alkotás elkezdődhet. Ahogyan nagy elődje, az ókeresztény templomok mozaikja is egy 
egész művészcsoport munkájának volt az eredménye, úgy a mi alkotásunk is csak a 
kisgyermekek közös játéka révén születhet meg. Teremtsük meg tehát az alkotás 
optimális feltételeit és segítsünk a művészi technikák megismerésében és elsajátításában! 
A legjobb motiváció, ha bevonjuk a gyermekeket az anyaggyűjtésbe és az 
előkészületekbe, mert ezzel az alkotásra mint ünnepélyes és örömteli aktusra irányítjuk a 
figyelmet. Közben, — szinte észrevétlenül — a szükséges anyagismeretet és technikai 
tudást is átadjuk. Amikor azután elérkezik a már régóta várt pillanat és elkezdődik a közös 
vizuális játék, mi magunk is vegyünk részt az alkotásban. Csak akkor tudjuk az alkotás 
örömét megosztani a kisgyermekkel, ha azt mi magunk is ismerjük, ha mi magunk is újra 
meg újra átéljük. Szinte leírhatatlan, a gyakorlatban viszont könnyen megmutatható (és 
így azonnal megtanítható) a papírtépés, a ragasztó használat, az ecsetkezelés, vagy a 
helyes krétafogás. A képzőművészet megszerettetése és alapismereteinek elsajátíttatása 
csak állandó rögtönzéssel, az egyes kisgyermekre való adaptációval valósítható meg. 

A fentiekkel is bizonyítható, hogy a vizuális tevékenység — speciális jellege miatt — 
sokféle módon gyakorolható a bölcsődében. Művelhető egyéni alkotásként, de végezhető 
csoportosan is. Mindkét metódust ismeri a művészettörténet. 

Azokat a tevékenységeket, amelyeket a gyerekek, különösebb tárgyi előkészület nélkül, 
önállóan gyakorolhatnak a csoportszoba , műteremsarkában", nem szükséges előre 
megterveznünk. Ilyen a ceruzával, a színes ceruzával és a krétával való rajzolás. A festés 
és mintázás ugyan már előkészítést igényel, ennek ellenére igyekezzünk a lehető 
legtöbbször megteremteni a feltételeit. A rajzolásnál, festésnél és mintázásnál teljes 
függetlenséget biztosítsunk a gyermekeknek. Engedjük, hogy szabadon alkossanak. Csak 
így születhetnek igaz érzelmeket tükröző, őszinte gyermekrajzok. 

Viszont a vizuális foglalkozások olyan típusait, amelyek egy határozott téma köré 
szerveződnek vagy nagy a technikai igényük, célszerű előzetesen átgondolni, főképpen 
akkor, ha az egész csoportot szeretnénk bevonni a játékba. 

Foglalkozásunknak lehet tehát határozott témája is. Választott témánk kapcsolódhat az 
adott évszak hangulatához, egy közelgő ünnephez, vagy olyan közösen megélt kedves 
élményhez, amely a csoportot azóta is foglalkoztatja. Inspirációs forrásul szolgálhat a 
színét és formavilágát állandóan változtató természet, vagy egy olyan remekmű, amely 
ennek a végtelen körforgásnak és a hozzá kapcsolódó szakrális ünnepeknek a vizuális 
sűrítményét sugározza. 

Sok esetben a választott téma maga a technika. Az előkészületet igénylő technika 
gyakorlásának lehetősége többnyire már önmagában is elegendő ahhoz, hogy a 
kisgyermekeket kötetlen alkotásra ösztönözze. 

A foglalkozásunkon gyakorolt technika lehet festés, rajzolás, nyomtatás, mintázás, építés, 
tárgyformálás, tartozhat a kézművesség és a kismesterség körébe. Természetesen a 
felsorolt , választék" bővíthető, vagy meghatározhatóak a technika árnyaltabb változatai 
is. Vizuális foglalkozásnál különösen fontos a tárgyi feltételek alapos átgondolása és 
megteremtése, hiszen ez képezi (szó szerinti értelemben is) az alkotás alapját. Össze kell 
tehát állítanunk a szükséges eszközök és anyagok listáját. Alaposan gondoljuk végig, mi 
mindenre lesz szükségünk: ceruzák, festékek, ecsetek, dobozok, edények, papírok, 
ragasztó, gyurma, agyag, homok, textil-és bőrdarabkák, termések, falevelek, virágok? A 
felsorolás szinte a végtelenségig bővíthető. Meg kell terveznünk, hogy miképpen tudjuk 
a legjobban berendezni (vagy éppen ideiglenesen átrendezni) azt a részét a 
csoportszobának, ahol az alkotó játék folytatható. Lehetőleg olyan legyen ez, ahol nem 
gond, ha a festék lecsurog a padlóra, vagy az agyag az asztalra kenődik. Fontos, hogy jó 
legyen a világítás — különösen akkor, ha színekkel foglalkozunk. Legyen megfelelő tér a 

gyerekek mozgásához és ahhoz, hogy a tálakat, tálcákat, vizesedényeket, festékeket, 
ragasztókat, egyéb, — a konkrét foglalkozáshoz szükséges agyagokat és eszközöket 
biztonságosan (kiborulás-mentesen) el tudjuk helyezni. Természetesen nem csak a 
felborulás megelőzése a fontos, hanem az, hogy a gyerekek kényelmesen elérjék azokat, 
ha kellenek. 

Ha már minden anyagot előkészítettünk, akkor következhet a foglalkozás, vagyis 
kezdődhet végre az alkotás. Motivációja sokféle lehet: mesehallgatás, egy 
anyaggyűjtéssel összekapcsolt kerti séta, egy műalkotás megtekintése, egy mindenki által 
ismert dal közös éneklése, egy közösen elszavalt vers, eddig ismeretlen énekes, vagy 
hangszeres kompozíció meghallgatása. Ezután következik az alkotás iránti vágy további 
erősítése. Kevés beszéddel, inkább látvánnyal, az előre berendezett , alkotósarok" 
bemutatásával. Ha volt foglalkozást előkészítő anyaggyűjtés, akkor ide kerülnek a 
kincseink: szép alakú kövek, kavicsok, levelek, tollak, füvek, virágok, színes papírok, 
faágak, szalmaszálak. Itt mutatjuk be az előkészített eszközök használatát. Ez valójában 
már az alkotás megkezdése. A gyerekeket fokozatosan vonjuk be a tevékenységbe. 
Folyamatos technikai segítséget adunk (eszközhasználat, anyagismeret). Az alakuló mű 
minden fázisát aktív figyelemmel kísérjük. (kompozíció, ritmus). A felmerülő 
asszociációkat felhasználjuk a formálódó kompozíció segítésében. Végül ne 
feledkezzünk meg a foglalkozás befejezéséről. A befejezésnek része az eszközök, a 
bútorok és önmagunk letisztítása is. A nagyobbak kiönthetik a vizes tálkák tartalmát és 
kimoshatják az ecseteket. Ezután a rendrakás következik, mert a kész művekhez csak a 
tiszta, rendezett környezet méltó. Csak így, a némiképpen ünnepélyessé tett 
csoportszobában mutatják meg valódi szépségüket. Most következik az elkészült művek 
szóbeli értelmezése, értékelése és dicsérete. Rendezzünk kiállítást a képekből a 
csoportszoba arra kialakított fehér falán, a szobrokat helyezzük az ugyanide tervezett, 
fehérre festett polcokra. A rendezés és az installáció egyszerű és esztétikus legyen. 
Lehetőleg minden gyermek munkája kerüljön kiállításra. 


Összegzés 


Miután hazamentek a gyerekek és a szülők, álljunk meg egy percre az üres és csendes 
csoportszobában a ma készült alkotások előtt. Vonjuk meg munkánk mérlegét: mennyit 
tudtunk megvalósítani a vizuális nevelés általános céljaiból: a kisgyermekkel való 
vizuális kommunikáció lehetőségének megteremtéséből; a vizuális játék örömének 
felfedezéséből; a művészi kifejezés szolgálatába állítható anyagok megismeréséből; a 
képzőművészeti technikák, a népművészet és a kézművesség alapjaival való 
ismerkedésből? 

A választ a kiállított gyermekművek is megadhatják. 

Zárszóként álljon itt Anselm Grün bencés szerzetes szépségről írt könyvéből pár mondat 
egy nevelőnőről. , Az volt élete álma, hogy, hogy szépséget közvetítsen, szépet alkosson 
és hozzon létre. Szépen rendezte be a helyiséget, amelyben reggelente a gyerekek 
gyülekeztek. Szépen rendezte el a csoportot, és segített, hogy a gyerekek megéljék a 
szépet (...) Azáltal, hogy a gyerekek megérintődtek a szépség által, és kedvük támadt 
szépet alkotni, érintkezésbe kerültek a szívükben rejtőző szépséggel. Megérkeztek 
önmagukhoz. Hazaértek." (Grün 2014,148.) 

A PÁPAI MODELL: EGY MULTILINGVÁLIS-MULTIKULTURÁLIS ÓVODA 
SZÜLETÉSE 


2008 ősze óta a pápai katonai légi bázis NATO-katonáinak gyermekei a helyi Fáy András 
Lakótelepi Óvodába járnak. A családok a NATO-tagországokból és két partnerországból 
érkeztek a SAC/C-17 program [1] (Strategic, 2013) keretén belül. Ez a NATO 
gyakorlatában példa nélküli, hiszen valamennyi más támaszpont saját nemzetközi óvodát, 
iskolát működtet. Pápa az egyetlen olyan hely, ahol a hat különböző országból származó 
23 külföldi család miatt az óvodában a magyar mellett svéd, bolgár, norvég, holland, 
illetve az amerikai családoknál angol, filippínó és spanyol anyanyelvű gyerekeket 
nevelnek. 

Az adott helyzet nyelvi, kulturális és pedagógiai szempontból is rendkívül összetett. 
Nyelvi szempontból, mivel a gyermekek anyanyelve különbözik, és ez — kiváltképp a 
kezdetekben — komoly problémákat okoz a gyermekeknek mind az óvodapedagógussal, 
mind a társakkal történő kommunikáció során. Kulturális, mivel a gyermekek eltérő 
szociokulturális háttérrel rendelkeznek, és pedagógiai, mert az országok oktatási 
rendszere nemcsak a magyar szisztémától tér el jelentősen, hanem egymásétól is. 
Ennélfogva a multilingvális- multikulturális oktatás valamennyi szereplő számára 
kihívást jelent: a magyar és a külföldi gyermekeknek és szüleiknek csakúgy, mint a helyi 
pedagógusoknak és oktatási döntéshozóknak. A problémák áthidalására az óvodának 
garantálnia kellett a megfelelő nyelvi és pedagógiai körülményeket. Ahhoz, hogy ilyen 
sokirányú követelménynek megfeleljen, az intézménynek át kellett dolgoznia a 
koncepció, a cél, feladatok és módszerek tekintetében az egész óvodai programot. Először 
is a nyelvi (egy- vagy kétnyelvű oktatás) és a pedagógiai (szeparált vagy integrált nevelés) 
alapokban kellett megegyezni. Ezeken kívül fejleszteni kellett a pedagógusok nyelvi 
kompetenciáit, a technikai feltételeket, csakúgy, mint a kommunikációt a magyar és a 
külföldi szülőkkel. A nyelvi és pedagógiai kérdéseken túl szociokulturális kérdések is 
felmerültek: a munkahelyükön és az óvodában integrálódni kívánó családoknak 
támogatásra van szükségük. Ennek érdekében az óvodapedagógusoknak olyan új 
pedagógiai eszközökkel kell élniük, amelyek segítik a szülőket és gyermekeiket a napi 
interakcióik során. A helyzet megkívánta stratégiák kialakítása ez által elkerülhetetlenné 
vált. Jelen tanulmányban ismertetett kutatás a fenti problémákkal foglalkozik és igyekszik 
feltárni azokat a több nyelvvel és kultúrával találkozó oktatás során alkalmazott 
eljárásokat, amelyek alapján betekintést nyerhetünk egy hazánkban kialakított új 
gyakorlat, a Pápai modell létrejöttébe. 

I. Kutatási cél és kutatási módszerek 


Az eddigiekben érintett problémák számos aspektusból vizsgálhatók. A helyzet kínálta 
rálátási pontok közül kutatásomban a nyelvi — kulturális — pedagógiai kérdésekre 
igyekszem választ kapni, ezért fő kutatási kérdésem a következő: 

Hogyan tudják megtalálni az óvodapedagógusok, a gyerekek, a szülők, illetve az 
oktatáspolitikusok a közös nyelvi, kulturális és pedagógiai alapot a migráns és a magyar 
családokból jövő gyermekekkel való kommunikációban? 

Fenti cél elérése érdekében a triangulációt alkalmazva az /. táblázatban foglalt 
kutatási módszerekkel dolgoztam: 


Módszer A kutatás tárgya és alanyai Kutatási eszközök és 
elemzési módok 
Megfigyelés e személyi és tárgyi feltételek az egész ] A megfigyelési táblázat 
óvodában tartalomelemzése 
e tanmeneten belüli és kívüli 
tevékenységek 3 csoportban (61 
gyerek) 
Interjúk e 9 szülő: (magyar, angol, A félig strukturált interjúk 
nem magyar/ nem angol anyanyelvű ] válaszainak 
szülők) tartalomelemzése 
e 3 oktatási döntéshozó 
e 5 óvodapedagógus 
e 6 gyermek 
Dokumentum- ] e az óvoda magyar-angol kétnyelvű Tartalomelemzés a 
elemzés programja Megalapozott elmélet 
(Grounded Theory) 
módszerével 
1. táblázat: A kutatás módszerei és relációi 
2. Migráció 


A családok átlagosan két évet tartózkodnak egy-egy állomáshelyen, így hazánkban is. Ez 
nevelkedő óvodás korú gyerekeket eszerint migránsoknak nevezhetjük, akikre illik 
Aranyos (2005: 1) meghatározása: , Migránsnak [...] azokat az embereket hívjuk, akik 
saját országukat elhagyva más országban élnek minimum egy éve, és még további 
minimum egy évig ott is szeretnének maradni. A migráció lehet önkéntes (például 
munkavállalók, tanulók, családegyesítők esete) vagy kényszervándorlás, menekülés." 

Magyarországon a XX. század utolsó évtizedében a migráns gyerekek fogalmát 
leginkább a politikai okokból (pl. Románia, 80-as évek vége) vagy háború sújtotta 
vidékekről érkezett menekültek (pl. Jugoszlávia 1991-92, illetve 1999) merítették ki. 
Viszonylag új jelenség a külföldi munkavállalók Magyarországra érkezése, így ennek 
kutatása is. Számadatokkal szolgál Forgács (2009: 7) az 1. ábrán, aki grafikonon 
ábrázolta a migráns tanulók jelenlétét a magyar közoktatásban: 

1. ábra: Migráns tanulók a magyar közoktatásban képzési szint és iskolatípus szerint 


Az ábrán szembe tűnik az a cezúra, amely a 2001/2002-es tanévtől érzékelhető a 
migránsok létszámának növekedése terén. Ami az iskoláztatást illeti, látható, hogy az 
óvodákban a legkisebb a gyerekek aránya, habár számukat tekintve a 2001/02-es 
tanévhez képest 6 év alatt 5090-kal többen vannak. 

A pápai példa azonban több ponton is eltér az átlagostól. Iskoláztatás szempontjából 
vegyes csoportokról beszélhetünk életkor és állampolgárság szerint is. A multikulturalitás 
legfontosabb nyelvpedagógiai aspektusa a többnyelvűség, tehát nyelvi szempontból 
rendkívül gazdag és dinamikus kép tárul elénk. Mindezek mellett érdemes megjegyezni, 
hogy a gyerekek szociokulturális háttere is eltér azon társaikétól, akik például 
menekültként jönnek az országba. A Pápán lakó gyerekek szüleikkel érkeznek, akiknek 
legális munkaszerződésük van, s az egyik szülő (általában az anya) otthon látja el a 
gyermeknevelés feladatait. 


3. Akkulturációs stratégiák 


A Magyar Értelmező Kéziszótár négy pontban fejti ki az identitás fogalmát, melyből jelen 
tanulmány a negyedeiket veszi alapul, miszerint az identitás lélektani értelemben , az 
önmagunkkal való azonosság vagy valamely csoporttal való azonosulás érzése, élménye" 
(Juhász et al., 1972: 2003). Mindemellett az identitásnak különféle szociológiai és 
történelmi aspektusai is vannak. A kultúrák találkozásának metszéspontjában személyes 
(történelemben, hagyományokban és egyéb külső körülményekben gyökerező) attitűd 
fogja eldönteni, hogyan fog az egyén az új kultúrához igazodni, amiből kifejlődnek a 
különféle akkulturációs stratégiák Berry (2008) a 2. táblázat tanúsága szerint: 

Saját kultúra Saját kultúra 
megtartása elhagyása 
-h szad 
Többségi kultúra 
elfogadása integráció asszimiláció 
he 
Többségi kultúra 
elvetése szegregáció/ marginalizáció 
je szeparáció 


2. táblázat: Akkulturációs stratégiák Berry (2008) alapján 


Az akkulturációs stratégiák optimális változata az integráció, amikor a bevándorlónak 
sikerül úgy elfogadni a többségi kultúrát, hogy közben a sajátját is meg tudja őrizni. 
Ideális egyensúly jön létre a saját és a befogadó ország kultúrája között. Ez az egyensúly 
azonban kényes, és gyakoriak az elhajlások vagy a saját vagy a többségi kultúra irányába. 

Amikor az egyén olyan mértékben nem tud elszakadni a saját kultúrájától, hogy a 
többségi kultúrát teljesen elveti, szeparálódik vagy szegregálódik, nem tud békét kötni a 
befogadó országgal, mintegy elvágva magát tőle. Gyakori jelenség ez olyan esetekben, 
amikor az egyén nem önszántából, hanem valamiféle kényszerítő külső körülmény 
(háború, forradalom) hatására hagyja ott szülőföldjét. 

Hasonló szituáció okozhatja az asszimilációt. Ilyenkor az egyén ellenkező előjellel 
reagál: igyekszik az elhagyott hazát teljesen kizárni a látóköréből, még a következő 
generációnak sem enged bepillantást nyerni a régi kultúrába. (Az említett orosz 
emigránsoknál — gyakran orosz-finn vegyes házasságokról van szó, ahol a feleség orosz 
származású — ez a folyamat megy végbe.) Az asszimiláció ugyanakkor a félelem eszköze 
is lehet: a szülő minden igyekezetével azon van, hogy gyermeke már az új világban nőjön 
fel, ne húzzák vissza a gyökerei. 

A marginalizáció viszonylag ritka jelenség, de előfordul, leginkább olyan 
környezetben, ahol a vallási-kulturális különbség a régi és az új haza között számottevő. 
Ebben az esetben az egyén mintegy kizárja magát mindkét kultúrából: gyökértelen, 
lázadó, önsorsromboló, sehová sem tartozó idegenként éli életét. Megfigyelhető ez a 
jelenség például a második generációs pakisztáni családok gyermekeinél Nagy- 
Britanniában. Ezektől a fiataloktól távol esik a brit fiatalok kultúrája, ugyanakkor 
szüleikét sem tudják elfogadni — gyakran a társadalom peremére sodródnak. 

A multikulturális közegben dolgozó nevelőknek tisztában kell lenniük az 
akkulturációs stratégiákkal annak érdekében, hogy segítséget tudjanak nyújtani az általuk 
gondozott és nevelt gyermekek problémáinak megoldásában. Pápán — a kétnyelvű óvodai 
program szellemében — arra törekszenek, hogy módszereikben rugalmas, ugyanakkor 
következetes neveléssel a lehető legkedvezőbb nyelvi és pedagógiai hátteret biztosítsák 
a külföldi és a magyar gyerekeknek egyaránt. 


4. A kétnyelvű óvodai program céljai 
Fentieket figyelembe véve kellett a pápai Fáy András Lakótelepi Óvodának kidolgoznia 
saját nevelési programját, mely segíti a külföldi gyerekek nyelvi — kulturális — pedagógiai 


beilleszkedését, ugyanakkor előnyös nevelési helyzetet tud teremteni az óvodába járó 
magyar gyerekek számára is. Az intézmény Magyar-angol két nevelési nyelvű óvodai 

pedagógiai programját 2009 szeptemberében vezették be (Morvai 2009). A dokumentum 
hármas célt tűz az óvoda dolgozói elé: 

1. A nyelvtanulási folyamat fejlesztését gazdag tevékenységi bázissal, megfelelő 
hétköznapi kommunikációval 

2. A migráns családok beilleszkedésének megkönnyítését, figyelemmel kísérését 

3. Egymás nyelvének, kultúrájának megismerését 
Főbb feladatainak tekinti a 

- magyar pedagógiai hagyományok, előírások betartását az identitás tiszteletben 
tartása mellett; 

- a magyar és az angol nyelv iránti érdeklődés felkeltését; 

- a nyelvhasználat arányának gyerekcsoport szerinti változtatását; 

- az idegen nyelvek (magyar, angol) egyénre szabott differenciálását; 

- a beszédpanelek használatakor a reprodukció előtérbe helyezését a produkcióval 
szemben, illetve 

- az ünnepek, szokások mindennapi életbe iktatását mindkét nyelvterület szerint. 
A célkitűzéseken és feladatokon kívül legalább ilyen fontos, hogy milyen 
nyelvpedagógiai módszereket vallanak magukénak a multikulturális csoportban dolgozó 
pedagógusok. Az óvoda pedagógiai programja szerint a következőkre törekszenek: 

- valamennyi színtéren bevezetik a két (magyar és angol) nyelvet; 

- spontán, kényszermentes helyzeteket alakítanak ki a nyelvgyakorláshoz; 

- a játék közbeni nyelvfejlesztésre helyezik a hangsúlyt; 

- pozitív visszajelzéseket adnak a gyerekeknek a nyelvhasználatban; 

- metakommunikációs eszközökkel élnek; 

- a gyerekektől elfogadják a fizikai válaszreakciókat; 

- következetesen ismétlik az új szavakat, kifejezéseket más-más szituációkban; 

- eredeti idegen nyelvi beszédmintákat állítanak a gyerekek elé (pl. autentikus hang- 
és képanyagokkal). 


5. A háttér 


Amint arról már szó esett, kontextus alatt ezúttal nemcsak az oktatási, hanem a politikai 
és jogi hátteret is értjük. A kutatásból kiderült, hogy a jelenlegi pedagógiai helyzet egy 
politikai döntés eredményének tudható be, amelyben a szereplők közel sem töltenek be 
kiegyenlített szerepet, ha egy világhatalom és egy kisváros potenciálját helyezzük a 
mérlegre. Amíg az oktatáspolitikai koncepciónak jelentős támogatói voltak, addig a 
gyakorlati kérdések megválaszolásának zöme Pápa városára maradt. Ez kezelhetetlen 
helyzetet eredményezhetett volna, ha a helyi önkormányzat nem lát benne egyfajta 
kihívást, melyre válaszolni kell. 

A bizonytalanság már a jogi helyzet és a NATO kötelékeiben Magyarországra 
érkezett külföldi családok elnevezésében is megmutatkozik. A külföldön dolgozók 
megevezésére leginkább a , migráns", illetve a , menekült" szavakkal találkozunk. Itt 
azonban másról van szó: a pápai NATO-katonákat a jogi szaknyelv , kirendelteknek" 
(angolul: , seconded", teljesített státuszuk: , secondment") nevezi. Ők a bevándorlás , elit"? 
foglalkozik, hiszen státuszuk hivatalos, lakhatási és munkakörülményeik rendezettek. 
Ugyanakkor gyermekeik iskoláztatása — kiváltképp nyelvpedagógiai szempontból — 
figyelmet igényel. A hibás terminus tisztázására nem pusztán nyelvi okokból van 
szükség, hanem azért is, hogy adminisztratív oldalról ne érje hátrányos megkülönböztetés 


- 107 - 


Kitzinger Arianna 


a résztvevőket (pl. bizonyos pályázatok benyújtásakor, ahol is a családok besorolásának 
nehézsége vagy következetlensége problémát jelenthet). 

Fény derült arra is, hogy a külföldi családok letelepedése milyen hatással volt a 
kisváros életére. Pozitív változásnak tudható be az üzleti és a társadalmi élet fellendülése. 
Köszönhető mindez a munkavállalók stabil státuszának, anyagi biztonságának, magas 
iskolázottságának (valamennyien katonatisztek), valamint a város és az érkezők együttes 
céljainak: a lehetőség szerinti integrálódásnak a helyi közösségbe, az oktatásba. 
Utóbbival magyarázható, hogy a szülők a helyi oktatási intézményekkel igyekeztek 
megfelelő munkakapcsolatot kialakítani. Az óvoda esetében a külföldi szülők a Fáy 
András Lakótelepi Óvodába íratták gyermekeiket, tudva, hogy az önkormányzat és az 
óvoda együttes megállapodása alapján ez az intézmény áll rendelkezésükre. Ugyanakkor 
a magyar szülők az óvodát önkéntes alapon is választhatták, ami kedvezett az óvoda 
hírnevének. 


6. Személyi és tárgyi feltételek 


Ahogy az az óvodai programból kitűnik és a kutatás is alátámasztotta, a multikulturális 
neveléshez fontos volt a megfelelő pedagógusok kiválasztása és a tárgyi feltételek 
javítása a külföldi családok befogadása, illetve a magyar gyerekekkel és családokkal való 
további együttműködés érdekében. Az épület külső képe nem sokat árul el a benne folyó 
nevelési munkáról, a belső térben viszont — hasonlóan más európai (pl. svéd, brit, 
spanyol) multikulturális intézményekhez — a Fáy András Lakótelepi óvodában is 
megtalálhatók azok a vizuális elemek (kétnyelvű poszterek, értesítések, térképek), 
amelyek hangsúlyozzák, hogy az óvodába több nemzet gyermekei járnak. A tárgyi 
feltételek sokban hasonlítanak az egynyelvű csoportokban alkalmazott, magyar 
óvodákban közismert és megszokott bábokhoz, szerepjáték-eszközökhöz, azzal a 
többlettel, hogy országismeretet közvetítő képek (7. kép), plakátok, autentikus könyvek, 
hanganyagok, szókincsbővítő képek, kártyák is rendelkezésre állnak. 

Mivel az óvoda kéttannyelvű intézmény, a dekorációk és információk nyelve is a 
magyar és az angol. Még ha nem is mindenütt kifogástalan az idegen nyelv használata, 
szellemében és gyakorlatában erősíti a nyelvi és szociális kommunikációt. A kétnyelvű 
oktatási program tükröződik az angol nyelvű könyvekben is. A betűk és az illusztrációk 
látványa felkeltheti a gyerekek figyelmét. Itt kell megjegyeznünk kulturális eltérésként, 
hogy a magyar óvodáknak nem céljuk az írás- és olvasástanítás, ellentétben pl. az 
amerikai vagy holland gyakorlattal. Ezért az óvodán nem lehet számon kérni az erre 
irányuló tevékenységek hiányát. 

A tárgyi feltételek megteremtése mellett a személyi feltételek meglétére szintén nagy 
gondot fordítottak az óvodában. Ennek érdekében csak tapasztalt, gyakorlott 
óvodapedagógusokat alkalmaznak a két nevelési nyelvű program kivitelezésében. Az 
óvodapedagógusok párban dolgoznak ebben az intézményben is, akik közül az egyiknek 
feltétlenül ismernie kell az angol nyelvet. Ennek érdekében biztos birtokában kell lennie 
a módszertani (kétnyelvűség, gyermekirodalom, zene) ismereteknek, megfelelően kell 
kommunikálnia szóban, írásban és késznek kell mutatkoznia a folyamatos önképzésre 
mind nyelvi, mind pedagógiai szempontból. Mindemellett az óvoda igyekszik kiépíteni 
olyan külkapcsolatokat, melyek hozadékaként idegen anyanyelvű óvónőt is tudnak 
alkalmazni a közeljövőben. 


7. Nyelvhasználat és kommunikáció 


Az anyanyelvi nevelés magyar és angol nyelven elsőbbséget élvez. Ez az óvodai 
tevékenységeken belül leginkább az irodalmi, nyelvi nevelés színhelyein mutatkozik meg 
(mesék, versek, nyelvi játékok), de nem elhanyagolható a szabad játéktevékenységek, 
illetve a testnevelés vagy a vizuális foglalkozások területén sem. Szintén az anyanyelv 
használatát igényli egyes tisztázást követelő szabályok ismertetése, példa erre a 
balesetvédelmi előírások magyarázata. A nem angol anyanyelvű szülők közül biztosított, 
hogy — NATO-katona lévén - legalább az egyik szülő jól beszéli és érti az angol nyelvet. 
A nem angol anyanyelvű szülők gyermekeinek anyanyelvi nevelését ugyanakkor az 
óvoda nem tudja felvállalni. Ebben az esetben a szülőkre hárul az anyanyelv 
továbbadásának feladata. (Holland szülők például iskola-előkészítő délutánokat 
szerveznek a nagyobb gyerekeknek.) Mindemellett az óvoda igyekszik a problémát más 
anyanyelvű pedagógusasszisztens felvételével enyhíteni — a kutatás idején norvég 
kisegítőt alkalmaztak. 

Az anyanyelv használatánál különbséget kell tenni magyar, angol és nem magyar/ 
nem angol anyanyelvű gyerekek között. Az óvodai program a magyar—angol 
kétnyelvűség jegyében íródott, ezáltal ez a két nyelv képezi a nevelés alapját az 
intézményben. Nyelvi szempontból ez azt jelenti, hogy elsősorban a magyar anyanyelvű 
gyerekek igényeit elégíti ki a program, különösen a szókincs tekintetében. Ezáltal az ő 
anyanyelvi kompetenciájuk növekszik leginkább. Másrészt az angol anyanyelvű 
gyerekek óvodában történő anyanyelvi fejlődését nehéz megítélni, mivel ők az angolt 
otthon anyanyelvként használják. A szülőkkel készített interjúk eredményei kimutatták 
azonban, hogy vannak olyan angol kifejezések, amelyeket az angol anyanyelvű gyerekek 
is az óvodában sajátítottak el. Ez feltétlenül a kétnyelvű óvodai program pozitívumait 
mutatja. A nem angol anyanyelvű szülők elégedettek a kétnyelvű programmal, és 
nincsenek irreális elvárásaik a saját anyanyelvük óvodai fejlesztését illetően. Inkább a 
magyar mint idegen nyelv elsajátítását támogatják. Ugyanakkor láthatjuk, hogy azok a 
gyerekek, akik nem tudják az óvodában gyakorolni anyanyelvüket, a szülők szerint 
hátrányba kerülnek iskolakezdéskor. Egy bolgár édesapa lányának , tört" bogárságáról 

számolt be, és egy norvég édesanya is próbálja saját anyanyelvének elsajátíttatását 
erősíteni gyermekében hasonló anyanyelvű gyermektársaság összehívásával. 

Következésképp, a nem angol/ nem magyar anyanyelvű gyerekek anyanyelvi 
fejlesztése okozza a legnagyobb nyelvi problémát, mivel ezek a nyelvek (pl. bolgár, 
lengyel, norvég, stb.) kívül esnek az óvodapedagógus kompetenciáján. Az anyanyelv 
szempontjából a körülmények az amerikai gyerekeknek kedveznek leginkább. Az 
eredmények szerint megállapítható, hogy az angol nyelv használatát számos tényező 
elősegíti. Mindenekelőtt a csak angolul beszélő pedagógiai asszisztens jelenléte a 
csoportokban. Azután, mivel az amerikai gyerekek létszáma a legnagyobb a külföldieké 
közül, egy amerikai gyereknek több esélye van azonos anyanyelvű társsal találkozni. 
Végül pedig az angol dominanciáját segíti az angol nyelv , hivatalos" státusza is az 
óvodában, amely mind szóbeliségben (pl. a pedagógusok és szülők között), mind 
írásbeliségben (pl. hirdetőtáblán) megnyilvánul. Az angol nyelv létjogosultsága és 
használata (szemben a többi idegen nyelvével) az óvodában több szempontból érthető. 
Betudható ez az angol globális dominanciája mellett annak, hogy ezen a helyszínen ez a 
szülők hivatalos munkanyelve, illetve annak is, hogy a külföldi (nem angol anyanyelvű) 
szülők között óriási presztízse van az angol nyelvnek. Az amerikai és a magyar gyerekek 
kommunikációjában szintén az angolé a vezető szerep. 

Mindemellett téves lenne azt gondolni, hogy az angol valamennyi interakcióban 
közvetítő nyelv. A magyar is betöltheti ezt a szerepet a nem angol anyanyelvű gyerekek 
körében. A lengyel Luboslaw [2] például a magyar nyelvet választotta második 
nyelvének. Mivel csoportjában vezető egyéniség, a gyerekek szívesen utánozzák őt a 
magyar nyelv használatában is. Az amerikai Blake szívesen játszik magyar gyerekekkel 
és használja a magyart idegen nyelvként. A külföldi szülők annyiban segítik gyermekük 
nyelvválasztását, hogy támogatják az óvónők magyar nyelvhasználatát. 

Ahogy a megfigyelésekből és a gyermekinterjúkból kiderült, a gyerekek olykor 
meglepődnek a kétnyelvű modellként szereplő felnőtteken, és legtöbbször még nem 
tudják elkülöníteni a nyelveket és a nemzetiségeket. A nyelvi , másságot" azonban hamar 
észreveszik, és különbséget tesznek az anyanyelvük és egy másik nyelv között. A 
nagyobb gyerekek fogalmat alkotnak már arról is, hogy a családjukban ki és hol beszél 
idegen nyelvet (pl. utazáskor, munkában). Néhányan azt is meg tudják nevezni, hogy 
családtagjaik melyik idegen nyelven beszélnek. 

Számos esetben alkalmaznak a gyerekek kódváltást, azaz két külön nyelvet 
váltogatnak, és receptív módon még harmadik nyelvet is képesek megérteni. Utóbbi a 
nem angol/ nem magyar anyanyelvű gyerekeknél fordul elő. Példa rá Ingrid, akinek az 
anyanyelve norvég, az óvodában angolul érteti meg magát, magyarul is egyre többet ért, 
de mihelyt hosszabb narrációba kezd, átvált az anyanyelvére. Ez nyelvi és szociális 
frusztrációt is okoz nála, ha nem talál olyan partnert, aki megérti az anyanyelvét. Az ő 
példáján könnyen látható, hogy mennyire nehéz feladat hárul a pedagógusra a nem angol/ 
nem magyar anyanyelvű gyerekek esetében. Ugyanakkor ara is rávilágít, hogy az idegen 
nyelvnek való kitettség előbb-utóbb nyelvi produkciót eredményez. A gyerekek idővel 
megtanulják, melyik kódot mikor, kivel használhatják. 

A nyelvválasztást nagyban befolyásolja a családi háttér is. Ezt mutatja egy vegyes 
házasságban született kisfiú és egy Guam-szigeti kislány példája. Jonas családjában két 
nyelvet használnak, az angolt és a filippínót. Mivel Jonas évekig élt a Fülöp-szigeteken, 
nemcsak kétnyelvű, de kétkultúrájúvá is vált. Hasonlóképp Mandy, akinek a családjában 
megértik a Guam-szigeten beszélt Chamarro nyelvet. Egy másik példa, a bolgár 
Anastasiyáé feltárja, hogy édesapja szerint a hiányzó kortárscsoportnak köszönhetően, 
bár a család otthon bolgárul beszél, bizonyos szókincsbeli elemek hiányoznak a kislány 
bolgár nyelvtudásából. A családokban néhol tudatosan használnak idegen nyelvet, akkor 

is, ha az számukra is tanult nyelv. Ami magán a nyelvhasználaton kívül még figyelmet 
érdemel, az a családok pozitív hozzáállása az idegen nyelvekhez. 

A családon kívül a gyerekek nyelvválasztását az óvodapedagógus is befolyásolja az 
általa használt (magyar és angol) nyelvekkel. A nem angol/ nem magyar anyanyelvű 
gyerekek esetében sok empátiára és türelemre van szükség. A finn—svéd családból 
származó Vuokko nyelvválasztását elfogadják és tiszteletben tartják otthon és az 
óvodában: ő a magyar nyelvet választotta az angol helyett, különösen az óvónővel történő 
interakciói során. Ami a gyerekek nyelvválasztását illeti, megállapíthatjuk, hogy az 
szabadon történik. Valójában inkább a szülők azok, akik elvárják gyerekeiktől az idegen 
nyelv használatát a multilingvális óvodában, és nem az óvónők. Szülői interjúból derült 
ki, hogy — a már említett angol nyelv magas presztízsének köszönhetően — van szülő, aki 
kifejezetten kéri az óvónőt az angol nyelv használatára a nem magyar/ nem angol 
anyanyelvű gyerekével. Lényeges, hogy az óvodapedagógus csak felajánlja, de nem 
irányozza elő egy bizonyos nyelv használatát. Az is észrevehető, hogy a gyerekek a 
kommunikáció során egymástól is tanulnak. Minél erősebb a közlési szándék, annál jobb 
lesz a nyelvelsajátítás eredménye. Ebből következően a nyelvelsajátítás leginkább a 
motivációtól függ. Ezt támasztja alá az a megfigyelés is, miszerint az amerikai gyerekek 
kevésbé motiváltak egy idegen nyelv elsajátításában, mivel az angolul (is) beszélő óvónő, 
és a csak angol nyelvet használó óvodapedagógus nem jelentenek számukra elegendő 
motivációt egy második nyelv elsajátításához. 

A nyelvhasználat szempontjából is beigazolódik az a feltevésünk, miszerint a nem 
angol/ nem magyar anyanyelvű gyerekek szembesülnek az óvodában a legtöbb 
kihívással. Amíg a magyar és az amerikai gyerekek — nem utolsó sorban a nyelvi 
kommunikáció — gördülékenysége miatt biztonságban érzik magukat, a többi külföldi 
gyereknek a multikulturális szituáció , elveszettséget" és frusztráltságot okozhat. Egy 
lengyel édesanya a kisfiáról szólva, nagyon grafikusan ezt így fogalmazta meg: 


"Azt hiszem, kezdetben olyan elveszett volt, furcsa volt számára az egész helyzet. Itt 
voltak a magyarok, az amerikaiak, és ő volt az egyetlen lengyel. A gyerekek együtt 
játszottak, beszélgettek, és ő csak állt egymagában, mint az ujjam, és azt sem tudta, 
mit kezdjen magával. Még csak meg sem értett senkit sem, mivel csak lengyelül tudott. 
Mára már azt gondolom, könnyebb neki, mivel tud már magyarul, egy kicsit az angolt 
is érti, és időközben akadt egy lengyel barátja is, aki ugyanabba a csoportba került. " 
(Polanka, Lengyelország) 


A találó , ujj-metaforával" megegyező nyelvi határokról számolt be több szülő is. 
Ezek a nyelvi határok fizikai és mentális elszigeteltséget okoztak. Ugyanakkor, az idő 
múlásával, a stressz enyhült, általában kétféleképpen: vagy a gyermek — egy második 
nyelv elsajátításával — maga oldja a feszültséget, vagy a körülmények a csoportba hoznak 
egy ugyanolyan anyanyelvű óvodást. Amíg az első megoldás előidézhető, addig a másik 
esetleges, véletlenszerű, habár az óvónők ügyelnek arra, hogy azonos nemzetiségű 
gyerekek egy csoportba kerüljenek. Nyelvpedagógiai eszköztárukból pedig segítségül 
hívják a szótárt, hogy a gyermek anyanyelvén is tudjanak pár szót szólni. Utóbbira példa 
egy többnyelvű -— a szülők segítségével készített — kifejezéstár is, amely arra szolgál, hogy 
az alapkifejezések elérhetőek legyenek a pedagógus számára a gyermek anyanyelvén. 

A kommunikáció és a nyelvhasználat mellett még két nyelvi elemre érdemes kitérni: 
a kiejtésre és a szókincsre. Az óvodapedagógusok is tisztában vannak a , kritikus periódus 
elmélettel", miszerint a kisgyermekkor a legideálisabb a helyes kiejtés elsajátítására. Ma, 
amikor az angol — anyanyelvként is — rendkívül szétszórt területeken használatos, vitás 
kérdés lehet a , helyes" kiejtés. Csakúgy, mint a , helyes" szókincs. A pápai Fáy András 

Lakótelepi óvodában mind a kiejtésben, mind a szókincsben a sztenderd amerikai angol 
az irányadó. Ez annak köszönhető, hogy az angol anyanyelvi beszélők valamennyien 
amerikaiak, akikkel az óvodapedagógus napi kapcsolatba kerül, és akik az angol nyelvi 
mintát közvetítik, mint autentikus nyelvhasználók. 

Mindezek mellett a vizsgált gyerekek általános kommunikatív képességei az 
óvodában kifejezetten fejlődtek. A magyar, mint idegen nyelv szempontjából ez 
leginkább a teljes bemerítéses módszernek tulajdonítható. Ez az eredmény azt bizonyítja, 
hogy komolyan számolni kell a gyermekeket körülvevő környezettel és annak hatásaival 
a kisgyermekkori nyelvfejlődésre. Emellett az irodalmi nevelés hangsúlyozott volta is 
említésre érdemes mind az anyanyelv, mind az idegen nyelv elsajátításánál. Egy magyar 
édesanya a következőképpen írta le gyermeke nyelvi fejlődését: 


,, Az óvodai és az otthoni beszédtanulás egymásra épül, s ez viszi előbbre a gyereket. 
Ez egy összetett, bonyolult folyamat, ami mindennap érik egy kicsit, ahogy a gyerek 
visszakérdez egy-egy szóra, amit nem ért. Elmagyarázod, hogy mi ez, megmutatod, és 
utána használja! [...] Nem feltétlenül arra gondolok, hogy a magyar szókincse bővült, 
hanem más kultúrákból érkező gyerekek szokásai vagy, kommunikációs stílusa, az 
egész metakommunikációja egy-egy újdonságot hozott be Hunor életébe. Van, amire 
rácsodálkozik az ember, hogy, Jé, ez valami új, ezt nem tőlem tanulta, de jó dolog!" 
Az anyanyelvi kommunikációjában is hasznosítja ezeket a technikákat: bátrabban 
kérdez, bátrabban használ egy kézjelet. Ez olyan oda-vissza dolog." (Klára, 
Magyarország) 


A formula a következő lehet: 

gyermek: hiányzó szó idegen szó megkérdezése O szülő: magyarázat O gyerek: 
használat 

A különböző nyelvek használata tükrözi a gyerekek rugalmasságát, kreativitását, 
kisgyermekkori nyelvelsajátítási stratégiáit. Utóbbira példa lehet, hogy a gyerekek 
felbátorodnak az idegen nyelvi beszédben, és még az idegen szavakkal való játékot is 
élvezik. Ez fontos szerepet játszik a nyelvi magabiztosság kialakulásában, egyszersmind 
motivációul is szolgál a második nyelv elsajátításában és használatában. 

A közös nyelv hiányakor ismét más megoldási módszerhez folyamodnak a gyerekek. 
A megfigyelések alkalmával kiderült, hogy a nem magyar/ nem angol anyanyelvű 
gyermekek képesek hosszasan, monológszerűen használni anyanyelvüket olyan társuk 
mellett, aki azt nem érti. Ilyenkor a metakommunikációnak megnő a szerepe és 
helyettesítheti a verbális kommunikációt. A kommunikációs szükséglet erejét jelezheti az 
az eredmény, miszerint ezek a gyerekek a saját anyanyelvüket használják ahelyett, hogy 
csendben játszanának a közös nyelv hiánya miatt. 

Az interjúk tanúsága szerint az óvodapedagógusok a produktív nyelvhasználatot 
tekintik a kétnyelvűség kritériumának: szerintük az a kétnyelvű, aki részt tud venni és 
kezdeményezni is tud egy beszélgetést idegen nyelven. Ebben a környezetben nem ritka, 
hogy a gyermek előbb ismeri meg valaminek az elnevezését idegen nyelven, mint a saját 
anyanyelvén. Ez függ a szituációtól, a napi óvodai témától és az óvodán belüli általános 
kommunikációtól. Különösen akkor figyelhető meg, amikor a gyermek nemcsak egy új 
szót tanul a második nyelvén, hanem még magát a fogalmat sem ismeri. Ezt illusztrálja a 
lengyel Luboslaw példája, aki még sosem hallotta a ,vaddisznó" szót lengyelül, de 
magyarul már használja. 

A meginterjúvolt hat külföldi szülő közül négy véli úgy, hogy a gyermekének a 
második nyelve a magyar, és a gyermek magyarul tudását nagyon jónak ítéli meg. Ezzel 
szemben a magyar gyerekek angoltudása nem olyan jó, mint azoknak a külföldi 

gyerekeknek az angoltudása, akik az angolt választották második nyelvüknek (és nem a 
magyart). Az interjúk itt is rávilágítanak az egyéni különbözőségekre (pl. szociális 
fejlettség) és a családi háttérre (pl. szülői attitűd, a családban használt nyelvek), amiről 
már esett szó. Azok a gyerekek, akik a magyart választották második nyelvüknek, 
kevesebbet haladtak az angollal. Ugyanez fordítva is igaz: akik az angolt választották 
második nyelvként, a magyarral maradtak le. A 9 meginterjúvolt szülő közül 7 tekinti 
egynyelvűnek a gyermekét; a szóban forgó nyelv mindenütt az anyanyelvet takarja. 
Némely szülő nem tekinti gyermekét kétnyelvűnek abban az esetben, ha a gyermek a 
másik nyelven csak receptív készségekkel rendelkezik. Egy amerikai szülő 
háromnyelvűnek ítéli kisfiát, mivel az angol mellett az édesanya saját anyanyelvét, a 
filippínót is használja otthon, a gyermek pedig az otthoni két nyelv mellett az óvodában 
a magyarral is jól boldogul. Bár Luboslawék otthon lengyelül, Anastasiya családja pedig 
bolgárul beszél, mivel a kisfiú a magyart korához képest kiválóan bírja az óvodának 
köszönhetően, a kislány pedig egy amerikai társának barátsága alapján az angolt 
választotta, őket szüleik lengyel—magyar, illetve bolgár-angol kétnyelvűnek gondolják. 

Az óvodapedagógusi interjúk alapján megállapíthatjuk, hogy az óvónők a 
nyelvfejlődés értékelését fontosnak tartják, de ebben a kérdésben még nem jutottak olyan 
eszköz birtokába, ami objektíven mérné az előrehaladást. Attól is tartanak, hogy saját 
nyelvi kompetenciájuk sem teszi őket alkalmassá arra, hogy megítéljék egy angol 
anyanyelvű óvodás angol nyelvi fejlődését. 


8. Nyelvpedagógiai módszerek 


A nyelvhasználaton és kommunikáción túl feltétlenül meg kell vizsgálni, hogy melyek 
azok a nyelvpedagógiai módszerek, amelyeket Pápán alkalmaznak a sikeres korai 
nyelvelsajátítás érdekében. A megfigyelések eredményei azt mutatják, hogy már a 
legkisebb korban a nyelvfejlesztés a pedagógus részéről komoly szakmai felkészülést 
igényel. Az óvodapedagógusnak a multikulturális-multilingvális óvodában nemcsak 
lehetősége, de feladata is, hogy különféle metódusokat alkalmazzon, s azokat az óvoda 
igényeihez igazítsa. 

Magyar nyelvi foglalkozáson itt elterjedt a gyerekek demonstráció útján 
(szemléltetőeszközökkel) történő  szókincsfejlesztése, illetve a mozgás kísérte 
tevékenységközpontú nyelvelsajátítás (,, learning by doing"). Az egynyelvűség jegyében 
a dalokat nem fordítják, hanem inkább a zenével igyekeznek olyan megnyugtató légkört 
teremteni, ami nyitottá teszi a gyerekeket az új szavak befogadására. Az angol dalokkal 
ugyanaz az eljárás: a teljes fizikai válasz (Total Physical Response/ TPR) módszere 
nyelvi szempontból gyümölcsöző, érzelmileg pedig biztonságot ad a gyerekeknek. A 
nyelven túl — a kisgyermekek életkori sajátosságainak megfelelően — a minél több 
érzékszervet bevonó nyelvfejlesztés Pápán is hasznosnak bizonyult. A szaglás, a hallás 
és érintés jótékonyan segítik a nyelvelsajátítást, mivel a nyelv által közvetített fiziológiai 
vagy kulturális elemek gyakran meghaladják a verbális inputot. Az efféle kiegészítő 
nyelvpedagógiai módszerek alkalmazása segít a szókincs kialakításában, és a tanult 
szavak visszahívásában. A humor hasonló előnyökkel bír: segít az asszociációban és a 
felidézésben. 

Szintén számtalan előnye van annak, ha a gyerekek az integrált nevelés jegyében 
közös tevékenységeket folytatnak, ami által kiterjed az anyanyelvi nevelés a nem 
anyanyelvi óvodásokra is. Az óvoda mindkét nyelvén megvalósítható ez a módszer, 
hiszen két korán elkezdett — és a kezdési idejében sem számottevően eltérő — nyelv 
fejlesztése módszertanában nem kell, hogy sokban különbözzön egymástól. Amennyiben 


-113- 


Kitzinger Arianna 


ez kellő gonddal történik, a nyelvek párhuzamosan elsajátíthatók lesznek. Válaszként 
szolgálhat ez a szkeptikusoknak is, akik addig nem tartják helyesnek egy másik nyelv 
elkezdését, amíg az elsőt nem , fejeződik be". (Nem hagyhatjuk szó nélkül, hogy egy 
nyelv "befejezése" nem nyelvészeti kategória; gondoljunk csak arra, hogy anyanyelvünk 
elsajátítása is mennyi időt vett igénybe, és vajon mikor merjük kijelenteni, hogy a 
tanulását , befejeztük"?) 

A magyar és az angol nyelv párhuzamos fejlesztése tehát bevett gyakorlattá fejlődött 
ebben az óvodában. Bár a magyar tanulása — leginkább a pedagógusok nyelvi 
kompetenciájának köszönhetően — több elemet mutat a teljes bemerítős (,, full 
immersion") módszerrel (Baker 2000: 93), az angol mint idegen nyelvben elért 
eredményeket sem szabad lebecsülni. Egy ötéves magyar óvodás számára adekvát angol 
kifejezéseket használni adott szituációkban, jó alapként szolgál a későbbi 
nyelvtanuláshoz. Ugyanakkor az autentikus környezet nemcsak a magyar nyelv sajátja 
Pápán, de — mivel nagyobb amerikai kolónia van jelen — megfigyelhető az amerikai 
szleng használata is. Erre példa a már említett bolgár és amerikai kislány barátsága, ahol 
Anastasiya kitűnően beszél angolul, és ami egyúttal bizonyítéka annak, hogy az érzelmi 
motiváció milyen irányba mozdíthatja el a nyelvtanulást. 

Nyelvpedagógia aspektusból látható, hogy a két nyelv használata nem szorítkozik 
szigorúan a foglalkozási időkbe. A két nyelv gyakorlatilag egész nap a gyerekekkel van, 
még , holt időben" is, amikor sorban állnak vagy várnak valamire, akárcsak az óvodai 
tevékenységeken kívüli elfoglaltságokon. Utóbbira példák lehetnek a közös kirándulások 
vagy a megfigyelés által is rögzített Nemzetközi Családi Nap (2. kép), ahol kétnyelvű 
színészek segítségével könnyen megoldhatóak voltak a nyelvváltások. Bár a nem angol/ 
nem magyar anyanyelvű gyerekek - legalábbis óvodás éveik kezdetén -— itt is hátrányban 
vannak, a családok jelenléte, a professzionális színészek gesztusai, metakommunikációs 
jelzései segítettek a nyelvi nehézségek áthidalásában. 


2. kép: Játék a Nemzetközi Családi Napon 


Az irodalom is kitüntetett helyet foglal el az óvoda kétnyelvű programjában, ami 
ezúttal nemcsak az anya-, hanem az idegennyelv-fejlesztésben is kulcsszerepet tölt be. A 

versek, mondókák, rigmusok kiváló alapot szolgáltatnak ahhoz, hogy a nyelv tartalmán 
túl a gyerekek természetes módon sajátítsák el a nyelv dallamát, ritmusát, az adott nyelv 
növekedhet. Utóbbi a mesékre is vonatkozik, amelyek nagyobb nyelvi egységeket 
foglalnak magukban. A modern magyar anyanyelvi nevelésben a magyar nyelvű meséket 
dramatizálás nélkül, kifejező előadásmóddal kell a gyerek felé prezentálni, hogy a 
fantázia és a képzelet kellő tápanyagot kapjon. A pápai óvodában azonban más 
megfontolások szerint kell dolgozni, hiszen ami az egyik gyerek számára anyanyelv, az 
a másiknak idegen nyelv. Ezért a megfigyelések alatt több példa volt arra, hogy bábozás, 
részletesebb szövegmagyarázat, több hangutánzó szó kísérte a meséket. Egy alkalommal 
még ugyanazon a mesén belül előfordult egy betétdal magyar, majd angol nyelven. 
Amennyiben a pedagógus indokoltnak találja, ezzel a megoldással is élhet. 

A különféle nyelvi tevékenységek mellett a nyelvpedagógia szempontjából lényeges 
a pedagógusok egymás közötti nyelvfelosztása. Mivel a csoportokban egy magyaros és 
egy angolos óvónő található, a pedagógiai asszisztens pedig kizárólag angolul beszél a 
gyerekekhez, két módszer kombinálása fedezhető fel. Az egyik az , egy személy — egy 
nyelv", ahol az egyik nyelv az egyik, a másik a másik pedagógushoz köthető (itt: magyar: 
egyik óvónő, angol: asszisztens), ugyanakkor mivel az angolos óvónő nyelvhasználata 
szituációfüggő, ő , kétnyelvű modellként" szolgál. A gyerekek megnyugtatónak tartják 
annak a személynek a jelenlétét, akivel közös nyelven osztoznak. Ez azonban nem 
mindenki számára érhető el (nem angol/ nem magyar anyanyelvű gyerekek). 

Összefoglalóan megállapíthatjuk, hogy a nyelvfejlesztés akkor a leghatékonyabb, 
amikor beágyazódik a mindennapi foglalkozásokba, a tapasztalatszerző tevékenységekbe 
és a szabad játékba. Ezek az elemek biztosítják leginkább a nyelv fokozatos folyamatos 
elsajátítását, különösen, ha mindez érzelemgazdag, szeretetteljes környezetben történik. 
Fontos szerepe van még az ismétléseknek, mint megerősítésnek, és a nyelvi témák 
fokozatos kibontásának, ami az elmélyüléshez ad segítséget. A pápai óvodában az 
eredmények tanúsága szerint az óvodapedagógusok kellő érzelmi és nyelvi hátteret 
biztosítanak a gyerekeknek. A nyelv fejlesztése során nemcsak segítséget nyújtanak, 
hanem olyan stimulust is, ami hozzásegíti a gyerekeket a koruknak megfelelő 
nyelvelsajátításhoz. Amikor egy gyerek megérti az idegen nyelvet, majd elkezdi 
használni, az óvodapedagógus ezt sikerélményként könyvelheti el. Ennek a sikernek a 
talajáról kell tovább generálni, fenntartani és fejleszteni a kommunikációt. 


9. A pápai modell 


Az eredmények alapján joggal állíthatjuk, hogy a multilingvális-multikulturális 
kisgyermeknevelés területén Magyarországon bevezettek és fejlődésnek indítottak egy új 
modellt a NATO égisze alatt. Az alábbiakban definiálom a modellt és kitérek főbb 
jellemzőire: 

A Pápai modell (PM) az az óvodapedagógiában 2008-ban bevezetett minta, amely a SAC- 
C/17 program keretein belül a magyar és migráns gyerekek részére integrált 
multilingvális és multikulturális nevelést tesz lehetővé a pápai Fáy András Lakótelepi 
Óvodában. 

Főbb elemei: 

1. A PM óvodai programja a magyar—angol kétnyelvűségre épül, ugyanakkor a 
gyermekek — az óvodai csoportok nemzeti összetételének megfelelően — több nyelvvel is 
ismerkedhetnek 

2. Az óvodapedagógusok és pedagógiai asszisztensek a magyar és/ vagy angol nyelvet 
használják, emellett a gyermekek nyelvválasztása és -használata tetszőleges 

3. A PM nyelvpedagógiai célja, hogy 

a) kellő motivációt és impulzusokat adjon az óvodáskorú gyerekeknek az anyanyelv és 
idegen nyelv(ek) elsajátításhoz, valamint 

b) a nyelvfejlesztés spontán, természetes közegben jelenjen meg, játékos 
tevékenységekbe ágyazva, eredménye pedig az életkornak megfelelő szóbeli 
nyelvhasználat legyen 

4. A program különösen nagy hangsúlyt fektet az óvodában a magyar és a mellette 
megjelenő nemzetek kultúrájának megismertetésére, azok minél szélesebb körű 
bemutatására. 

A program interkulturális célja tehát, hogy érdeklődést keltsen a gyerekekben, szülőkben, 
pedagógusokban más kultúrák felfedezése iránt és az óvodai évek alatt a gyerekek 
hozzászokjanak a sajátjukétól eltérő kultúrákhoz, viselkedési formákhoz úgy, hogy saját 
kultúrájuk elemeivel és értékeivel is tisztában legyenek 

5. A PM legfőbb jellemzőit: 

a) unikális: világviszonylatban példa nélküli 

b) innovatív: állandó megújulás jellemzi (pl. részvétel pályázatokon, tárgyi feltételek 
fejlesztése) 

c) kiterjeszthető és mélyíthető: nyelvi és kulturális tartalmában 

6. A PM lehetősége: 

a , minta-szerep" (disszemináció, kooperáció) 


10. Összefoglalás 


Sok téves nézet, bizonytalan elképzelés él a korai nyelvfejlesztésről Magyarországon. 
Gyakorlat hiányában kevés a tapasztalat a többnyelvű, több kultúrájú óvodákkal is. A 
pápai NATO-óvodában az óvodapedagógusok és a városvezetés jóvoltából lehetőségem 
nyílt egy hosszabb nyelvpedagógiai kutatómunkát folytatni. Köszönhetően a pápai 
óvodapedagógusok különleges munkájának és elhivatottságának bebizonyosodott, hogy 
a szociális vagy oktatáspolitikai befolyás által létrejött intézményesített környezetben is 
lehet újszerű és tartalmas nyelvi nevelést folytatni. Az ismertetett eredmények vélhetően 
eloszlatják a tévhiteket és érdemben irányítják a figyelmet a nyelvpedagógia ezen kevéssé 
ismert és elismert területe felé. 


Jegyzetek 

[1] Strategic Airlift Capability — Stratégiai Légi szállító Képesség 

[21] A tanulmányban a gyermekek és a szülők nem a saját nevükön szerepelnek 
Felhasznált irodalom 

Aranyos, E. (2005): Külföldi gyerekek a magyar közoktatásban. Letöltve a következő 


helyről: http://www.romapage.hu/hircentrum/article/75954/434/ 
Baker, C. (2000). The Care and Education of Young Bilinguals: An Introduction for 


Professionals. Clevedon.Buffalo- Toronto:Sydney: Multilingual Matters. 


-116 - 


A pápai modell: egy multilingvális-multikulturális óvoda születése 


Berry, J. W. (2008). Globalisation and acculturation. In: International Journal of 
Intercultural Relations, Vol. 32, pp. 328-336. doi:10.1016/j.1jintrel.2008.04.001 

Forgács, A. 2009. Interkulturális pedagógia a migráns tanulók nevelésének szolgálatában. 
Letöltve a következő helyről: www. wekerle.gov.hu/download.php?doc id-450 

Juhász, J., Szőke I., O. Nagy, G., Kovalovszky, M. (szerk.) (1972): Magyar értelmező 
kéziszótár. Akadémiai Kiadó, Bp. 

Morvai, M. (2008). Az interkulturális nevelés óvodai gyakorlata a Városi óvodák Fáy 
András Lakótelepi tagóvodájában. Letöltve a következő helyről: 
http://varosiovodakpapa.hu/dokumentumok/az-interkulturalis-neveles-ovodai- 
gyakorlata.pdf 

Strategic Airlift Capability (2013). NSPA - NATO Support Agency. Letöltve a következő 
helyről: http://www.nspa.nato.int/en/organization NAMP/sac.htm 


- 117 - 


A kötet szerzői 


Árvayné Negvald Anett, művésztanár 
Nyugat-magyarországi Egyetem, Benedek Elek Pedagógiai Kar, Művészeti és 
Sporttudományi Intézet 


Kitzinger Arianna, tanársegéd 
Nyugat-magyarországi Egyetem, Benedek Elek Pedagógiai Kar, Társadalom-, Szociális 
és Kommunikációtudományok Intézet 


Dr. Kovács- Gombos Gábor DLA, egyetemi docens 
Nyugat-magyarországi Egyetem, Benedek Elek Pedagógiai Kar, Művészeti és 
Sporttudományi Intézet 


Dr. Molnár Csilla PhD, egyetemi docens 

Nyugat-magyarországi Egyetem, Benedek Elek Pedagógiai Kar, Társadalom-, Szociális 
és Kommunikációtudományok Intézet 

Dr. Simon István Ágoston PAD, egyetemi docens, intézetigazgató 


Nyugat-magyarországi Egyetem, Benedek Elek Pedagógiai Kar, Művészeti és 
Sporttudományi Intézet 


Lektorok 


Dr. Molnár László PhD 
Tauber Anna 


- 118 - 


